Produced by Hsin-Yu Lee




吳 越 春 秋




                                                             後 漢 趙 曄 撰

吳 越 春 秋 吳 太 伯 傳 第 一


吳 之 前 君 太 伯 者 ， 后 稷 之 苗 裔 也 ． 后 稷 其 母 台 氏 之 女姜 嫄 ， 為 帝 嚳 元 妃 ． 年 少 未 孕 ，
出 游 於 野 ， 見 大 人 跡 而 觀 之 ， 中 心 歡然 ， 喜 其 形 像 ， 因 履 而 踐 之 ． 身 動 ， 意 若 為 人 所 感 ．
後 妊 娠 ． 恐 被 淫泆 之 禍 ， 遂 祭 祀 以 求 ， 謂 無 子 履 上 帝 之 跡 ， 天 猶 令 有 之 ．
姜 嫄 怪 而 棄于 阨 狹 之 巷 ， 牛 馬 過 者 折 易 而 避 之 ． 復 棄 于 林 中 ， 適 會伐 木 之 人 多 ．
復 置 于 澤 中 冰 上 ， 眾 鳥 以 羽 覆 之 ． 后 稷 遂得 不 死 ． 姜 嫄 以 為 神 ， 收 而 養 之 ， 長 因 名 棄 ．
為 兒 時 ，好 種 樹 禾 、 黍 、 桑 、 麻 五 榖 、 相 五 土 之 宜 ， 青 、 赤 、 黃、 黑 ， 陵 、 水 、 高 、 下 ，
粢 、 稷 、 黍 、 禾 、 蕖 、 麥 、 豆、 稻 ， 各 得 其 理 ． 堯 遭 洪 水 ， 人 民 泛 濫 ， 遂 高 而 居 ．
堯聘 棄 使 教 民 山 居 ， 隨 地 造 區 ， 研 營 種 之 術 ． 三 年 餘 ， 行人 無 飢 乏 之 色 ． 乃 拜 棄 為 農 師 ，
封 之 台 ， 號 為 后 稷 ， 姓姬 氏 ． 后 稷 就 國 為 諸 侯 ． 卒 ， 子 不 窋 立 ． 遭 夏 氏 世 衰 ，
失 官 奔 戎 狄 之 間 ． 其 孫 公 劉 ， 公 劉 慈 仁 ， 行 不 履 生 草 ， 運 車 以 避 葭 葦 ．公 劉 避 夏 桀 於 戎 狄 ，
變 易 風 俗 ， 民 化 其 政 ． 公 劉 卒 ， 子慶 節 立 ．

其 後 八 世 而 得 古 公 亶 甫 ． 脩 公 劉 后 稷 之 業 ， 積 德 行 義， 為 狄 人 所 慕 ． 薰 鬻 戎 姤 而 伐 之 ，
古 公 事 之 以 犬 馬 牛 羊， 其 伐 不 止 ； 事 以 皮 幣 、 金 玉 重 寶 ， 而 亦 伐 之 不 止 ． 古公 問 何 所 欲 ？
曰 ： 欲 其 土 地 ． 古 公 曰 ： 「 君 子 不 以 養 害害 所 養 ． 國 所 以 亡 也 而 為 身 害 ， 吾 所 不 居 也 ． 」
古 公 乃杖 策 去 邠 ， 踰 梁 山 而 處 岐 周 曰 ： 「 彼 君 與 我 何 異 ？ 」 邠人 父 子 兄 弟 相 帥 ， 負 老 攜 幼 ，
揭 釜 甑 而 歸 古 公 ． 居 三 月成 城 郭 ， 一 年 成 邑 ， 二 年 成 都 ， 而 民 五 倍 其 初 ．

古 公 三 子 ， 長 曰 太 伯 ， 次 曰 仲 雍 ， 雍 一 名 吳 仲 ， 少 曰季 歷 ． 季 歷 娶 妻 太 任 氏 ， 生 子 昌 ．
昌 有 聖 瑞 ． 古 公 知 昌聖 ， 欲 傳 國 以 及 昌 ， 曰 ： 「 興 王 業 者 ， 其 在 昌 乎 ？ 」 因更 名 曰 季 歷 ．
太 伯 、 仲 雍 望 風 知 指 ， 曰 ：「 歷 者 ， 適 也 ． 」 知 古 公 欲 以 國 及 昌 ． 古 公 病 ，
二 人 託名 採 藥 於 衡 山 ， 遂 之 荊 蠻 ． 斷 髮 文 身 ， 為 夷 狄 之 服 ， 示不 可 用 ．

古 公 卒 ， 太 伯 、 仲 雍 歸 ， 赴 喪 畢 ， 還 荊 蠻 ． 國 民 君 而事 之 ， 自 號 為 勾 吳 ．
吳 人 或 問 何 像 而 為 勾 吳 ， 太 伯 曰 ：「 吾 以 伯 長 居 國 ， 絕 嗣 者 也 ， 其 當 有 封 者 ， 吳 仲 也 ．
故自 號 勾 吳 ， 非 其 方 乎 ？ 」 荊 蠻 義 之 ， 從 而 歸 之 者 千 有 餘家 ， 共 立 以 為 勾 吳 ． 數 年 之 間 ，
民 人 殷 富 ． 遭 殷 之 末 世衰 ， 中 國 侯 王 數 用 兵 ， 恐 及 於 荊 蠻 ， 故 太 伯 起 城 ， 周 三里 二 百 步 ，
外 郭 三 百 餘 里 ． 在 西 北 隅 ， 名 曰 故 吳 ， 人 民皆 耕 田 其 中 ．

古 公 病 將 卒 ， 令 季 歷 讓 國 於 太 伯 ， 而 三 讓 不 受 ， 故 云太 伯 三 以 天 下 讓 ． 於 是 季 歷 蒞 政 ，
脩 先 王 之 業 ， 守 仁 義之 道 ． 季 歷 卒 ， 子 昌 立 ， 號 曰 西 伯 ． 遵 公 劉 、 古 公 之 術業 於 養 老 ，
天 下 歸 之 ． 西 伯 致 太 平 ， 伯 夷 自 海 濱 而 往 ．西 伯 卒 ， 太 子 發 立 ， 任 周 召 而 伐 殷 ， 天 下 已 安 ，
乃 稱 王． 追 謚 古 公 為 大 王 ， 追 封 太 伯 於 吳 ．

太 伯 祖 卒 葬 於 梅 里 平 墟 ． 仲 雍 立 ， 是 為 吳 仲 雍 ． 仲 雍卒 ， 子 季 簡 、 簡 子 叔 達 、 達 子 周 章 、
章 子 熊 、 熊 子 遂 、遂 子 柯 相 、 相 子 彊 鳩 夷 、 夷 子 餘 喬 疑 吾 、 吾 子 柯 廬 、 廬子 周 繇 、 繇 子 屈 羽 、
羽 子 夷 吾 、 吾 子 禽 處 ， 處 子 專 、 專子 頗 高 、 高 子 句 畢 立 ． 是 時 ， 晉 獻 公 滅 周 北 虞 虞 公 ，
以開 晉 之 伐 虢 氏 ． 畢 子 去 齊 、 齊 子 壽 夢 立 ， 而 吳 益 彊 ， 稱王 ． 凡 從 太 伯 至 壽 夢 之 世 ，
與 中 國 時 通 朝 會 ， 而 國 斯 霸 焉 ．



吳 越 春 秋 吳 王 壽 夢 傳 第 二


壽夢元年


壽 夢 元 年 ， 朝 周 ， 適 楚 ， 觀 諸 侯 禮 樂 ． 魯 成 公 會 於 鍾離 ， 深 問 周 公 禮 樂 ， 成 公 悉 為 陳 前 王 之 禮 樂 ，
因 為 詠 歌 三 代 之 風 ． 壽夢 曰 ： 「 孤 在 夷 蠻 ， 徒 以 椎 髻 為 俗 ， 豈 有 斯 之 服 哉 ！ 」 因 歎 而 去 ，
曰： 「 於 乎 哉 ， 禮 也 ！ 」



壽夢二年


二 年 ， 楚 之 亡 大 夫 申 公 巫 臣 適 吳 ， 以 為 行 人 ． 教 吳 射御 ， 導 之 伐 楚 ． 楚 莊 王 怒 ， 使 子 反 將 ，
敗 吳 師 ． 二 國 從斯 結 讎 ． 於 是 吳 始 通 中 國 而 與 諸 侯 為 敵 ．



壽夢五年


五 年 ， 伐 楚 ， 敗 子 反 ．



壽夢十六年


十 六 年 ， 楚 恭 王 怨 吳 為 巫 臣 伐 之 也 ， 乃 舉 兵 伐 吳 ， 至衡 山 而 還 ．



壽夢十七年


十 七 年 ， 壽 夢 以 巫 臣 子 狐 庸 為 相 ， 任 以 國 政 ．



壽夢二十五年


二 十 五 年 ， 壽 夢 病 將 卒 ． 有 子 四 人 ： 長 曰 諸 樊 ， 次 曰餘 祭 ， 次 曰 餘 昧 ， 次 曰 季 札 ． 季 札 賢 ，
壽 夢 欲 立 之 ， 季札 讓 ， 曰 ： 「 禮 有 舊 制 ， 奈 何 廢 前 王 之 禮 ， 而 行 父 子 之私 乎 ？ 」

壽 夢 乃 命 諸 樊 曰 ： 「 我 欲 傳 國 及 札 ， 爾 無 忘 寡 人 之 言． 」 諸 樊 曰 ：「 周 之 太 王 知 西 伯 之 聖 ，
廢 長 立 少 ， 王 之 道 興 ． 今 欲 授國 於 札 ， 臣 誠 耕 於 野 ． 」 王 曰 ： 「 昔 周 行 之 德 ， 加 於 四海 ，
今 汝 於 區 區 之 國 ， 荊 蠻 之 鄉 ， 奚 能 成 天 子 之 業 乎 ？且 今 子 不 忘 前 人 之 言 ， 必 授 國 以 次 及 于 季 札 ． 」
諸 樊 曰： 「 敢 不 如 命 ？ 」

壽 夢 卒 ， 諸 樊 以 適 長 攝 行 事 ， 當 國 政 ．



諸樊元年


吳 王 諸 樊 元 年 ， 已 除 喪 ， 讓 季 札 ， 曰 ： 「 昔 前 王 未 薨之 時 ， 嘗 晨 昧 不 安 ， 吾 望 其 色 也 ，
意 在 於 季 札 ． 又 復 三 朝 悲 吟 而 命 我曰 ： 『 吾 知 公 子 札 之 賢 ， 欲 廢 長 立 少 ． 』 重 發 言 於 口 ．
雖 然 我 心 已 許之 ， 然 前 王 不 忍 行 其 私 計 ， 以 國 付 我 ， 我 敢 不 從 命 乎 ？ 今 國 者 ， 子 之國 也 ，
吾 願 達 前 王 之 義 ． 」

季 札 謝 曰 ： 「 夫 適 長 當 國 ， 非 前 王 之 私 ， 乃 宗 廟 社 稷之 制 ， 豈 可 變 乎 ？ 」

諸 樊 曰 ： 「 苟 可 施 於 國 ， 何 先 王 之 命 有 ！ 太 王 改 為 季歷 ， 二 伯 來 入 荊 蠻 ， 遂 城 為 國 ，
周 道 就 成 ， 前 人 誦 之 不絕 於 口 ， 而 子 之 所 習 也 ． 」

札 復 謝 曰 ： 「 昔 曹 公 卒 ， 廢 存 適 亡 ， 諸 侯 與 曹 人 不 義而 立 於 國 ． 子 臧 聞 之 ， 行 吟 而 歸 ． 曹 君 懼 ，
將 立 子 臧 ，子 臧 去 之 ， 以 成 曹 之 道 ． 札 雖 不 才 ， 願 附 子 臧 之 義 ． 吾誠 避 之 ． 」

吳 人 固 立 季 札 ， 季 札 不 受 而 耕 於 野 ， 吳 人 舍 之 ． 諸 樊驕 恣 ， 輕 慢 鬼 神 ， 仰 天 求 死 ． 將 死 ，
命 弟 餘 祭 曰 ： 「 必以 國 及 季 札 ． 」 乃 封 季 札 於 延 陵 ， 號 曰 延 陵 季 子 ．



餘祭十二年


餘 祭 十 二 年 ， 楚 靈 王 會 諸 侯 伐 吳 ， 圍 朱 方 ， 誅 慶 封 ．慶 封 數 為 吳 伺 祭 ， 故 晉 楚 伐 之 也 ．
吳 王 餘 祭 怒 曰 ： 「 慶 封 窮 來 奔 吳 ，封 之 朱 方 ， 以 效 不 恨 士 也 ． 」 即 舉 兵 伐 楚 ， 取 二 邑 而 去 ．



餘祭十三年


十 三 年 ， 楚 怨 吳 為 慶 封 故 伐 之 ， 心 恨 不 解 ， 伐 吳 ， 至乾 谿 ， 吳 擊 之 ， 楚 師 敗 走 ．



餘祭十七年


十 七 年 ， 餘 祭 卒 ． 餘 昧 立 四 年 卒 ． 欲 授 位 季 札 ， 季 札讓 ， 逃 去 ． 曰 ： 「 吾 不 受 位 明 矣 ．
昔 前 君 有 命 ， 已 附 子 臧 之 義 ． 潔 身清 行 ， 仰 高 履 尚 ， 惟 仁 是 處 ， 富 貴 之 於 我 ， 如 秋 風 之 過 耳 ． 」
遂 逃 歸延 陵 ． 吳 人 立 餘 昧 子 州 于 ， 號 為 吳 王 僚 也 ．



吳 越 春 秋 王 僚 使 公 子 光 傳第 三


二年


二 年 ， 王 僚 使 公 子 光 伐 楚 ， 以 報 前 來 誅 慶 封 也 ． 吳 師敗 而 亡 舟 ． 光 懼 ， 因 捨 ， 復 得 王 舟 而 還 ．
光 欲 謀 殺 王 僚 ， 未 有 所 與 合議 ， 陰 求 賢 ， 乃 命 善 相 者 為 吳 市 吏 ．



五年


五 年 ， 楚 之 亡 臣 伍 子 胥 來 奔 吳 ． 伍 子 胥 者 ， 楚 人 也 ，名 員 ． 員 父 奢 ， 兄 尚 ． 其 前 名 曰 伍 舉 ．
以 直 諫 事 楚 莊 王 ．

王 即 位 三 年 ， 不 聽 國 政 ， 沉 湎 於 酒 ， 淫 於 聲 色 ． 左 手擁 秦 姬 ， 右 手 抱 越 女 ， 身 坐 鐘 鼓 之 間 而 令 曰 ：
「 有 敢 諫者 ， 死 ！ 」 於 是 伍 舉 進 諫 曰 ： 「 有 一 大 鳥 集 楚 國 之 庭 ，三 年 不 飛 亦 不 鳴 ． 此 何 鳥 也 ？ 」
於 是 莊 王 曰 ： 「 此 鳥 不飛 ， 飛 則 沖 天 ； 不 鳴 ， 鳴 則 驚 人 ． 」 伍 舉 曰 ： 「 不 飛 不鳴 ， 將 為 射 者 所 圖 ，
絃 矢 卒 發 ， 豈 得 沖 天 而 驚 人 乎 ？ 」於 是 莊 王 棄 其 秦 姬 越 女 ， 罷 鐘 鼓 之 樂 ； 用 孫 叔 敖 任 以 國政 ．
遂 霸 天 下 ， 威 伏 諸 侯 ．

莊 王 卒 ， 靈 王 立 ． 建 章 華 之 臺 ． 與 登 焉 ． 王 曰 ： 「 臺美 ． 」 伍 舉 曰 ： 「 臣 聞 國 君 服 寵 以 為 美 ，
安 民 以 為 樂 ，克 聽 以 為 聰 ， 致 遠 以 為 明 ． 不 聞 以 土 木 之 崇 高 ， 蟲 鏤 之刻 畫 ， 金 石 之 清 音 ，
絲 竹 之 凄 唳 以 之 為 美 ． 前 莊 王 為 抱居 之 臺 ， 高 不 過 望 國 氛 ， 大 不 過 容 宴 豆 ， 木 不 妨 守 備 ，用 不 煩 官 府 ，
民 不 敗 時 務 ， 官 不 易 朝 常 ． 今 君 為 此 臺 七年 ， 國 人 怨 焉 ， 財 用 盡 焉 ， 年 榖 敗 焉 ， 百 姓 煩 焉 ， 諸 侯忿 怨 ，
卿 士 訕 謗 ： 豈 前 王 之 所 盛 ， 人 君 之 美 者 耶 ？ 臣 誠愚 不 知 所 謂 也 ． 靈 王 即 除 工 去 飾 ， 不 遊 於 臺 ．
由 是 伍 氏三 世 為 楚 忠 臣 ．

楚 平 王 有 太 子 名 建 ， 平 王 以 伍 奢 為 太 子 太 傅 ， 費 無 忌為 少 傅 ． 平 王 使 無 忌 為 太 子 娶 於 秦 ， 秦 女 美 容 ，
無 忌 報平 王 ， 曰 ： 「 秦 女 天 下 無 雙 ， 王 可 自 取 ． 」 王 遂 納 秦 女為 夫 人 而 幸 愛 之 ， 生 子 珍 ；
而 更 為 太 子 娶 齊 女 ． 無 忌 因去 太 子 而 事 平 王 ． 深 念 平 王 一 旦 卒 而 太 子 立 ， 當 害 己 也， 乃 復 讒 太 子 建 ．
建 母 蔡 氏 無 寵 ， 乃 使 太 子 守 城 父 ， 備邊 兵 ．

頃 之 ， 無 忌 日 夜 言 太 子 之 短 ， 曰 ： 「 太 子 以 秦 女 之 故， 不 能 無 怨 望 之 心 ， 願 王 自 備 ． 太 子 居 城 父 將 兵 ，
外 交諸 侯 ， 將 入 為 亂 ． 」 平 王 乃 召 伍 奢 而 按 問 之 ． 奢 知 無 忌之 讒 ， 因 諫 之 ， 曰 ：
「 王 獨 奈 何 以 讒 賊 小 臣 而 疏 骨 肉 乎？ 」 無 忌 承 宴 復 言 曰 ： 「 王 今 不 制 ， 其 事 成 矣 ， 王 且 見擒 ． 」
平 王 大 怒 ， 因 囚 伍 奢 ， 而 使 城 父 司 馬 奮 揚 往 殺 太子 ． 奮 揚 使 人 前 告 太 子 急 去 ， 不 然 將 誅 ． 三 月 ， 太 子 奔宋 ．

無 忌 復 言 平 王 曰 ： 「 伍 奢 有 二 子 ， 皆 賢 ， 不 誅 且 為 楚憂 ． 可 以 其 父 為 質 而 召 之 ． 」

王 使 使 謂 奢 曰 ： 「 能 致 二 子 則 生 ， 不 然 ， 則 死 ． 」

伍 奢 曰 ： 「 臣 有 二 子 ， 長 曰 尚 ， 少 曰 胥 ． 尚 為 人 慈 溫仁 信 ， 若 聞 臣 召 輒 來 ． 胥 為 人 少 好 於 文 ， 長 習 於 武 ，
文治 邦 國 ， 武 定 天 下 ， 執 綱 守 戾 ， 蒙 垢 受 恥 ， 雖 冤 不 爭 ，能 成 大 事 ． 此 前 知 之 士 ， 安 可 致 耶 ？ 」

平 王 謂 伍 奢 之 譽 二 子 ， 即 遣 使 者 駕 駟 馬 ， 封 函 印 綬 往許 召 子 尚 、 子 胥 ． 令 曰 ：
「 賀 二 子 父 奢 以 忠 信 慈 仁 去 難就 免 ． 平 王 內 慚 囚 繫 忠 臣 ， 外 愧 諸 侯 之 恥 ， 反 遇 奢 為 國相 ， 封 二 子 為 侯 ，
尚 賜 鴻 都 侯 ， 胥 賜 蓋 侯 ， 相 去 不 遠 三百 餘 里 ． 奢 久 囚 繫 ， 憂 思 二 子 ， 故 遣 臣 來 奉 進 印 綬 ． 」

尚 曰 ： 「 父 繫 三 年 ， 中 心 切 怛 ， 食 不 甘 味 ， 嘗 苦 飢 渴， 晝 夜 感 思 ， 憂 父 不 活 ， 惟 父 獲 免 ， 何 敢 貪 印 綬 哉 ？ 」

使 者 曰 ： 「 父 囚 三 年 ， 王 今 幸 赦 ， 無 以 賞 賜 ， 封 二 子為 侯 ． 一 言 當 至 ， 何 所 陳 哉 ？ 」

尚 乃 入 報 子 胥 ， 曰 ： 「 父 幸 免 死 ， 二 子 為 侯 ， 使 者 在門 ， 兼 封 印 綬 ， 汝 可 見 使 ． 」

子 胥 曰 ： 「 尚 且 安 坐 ， 為 兄 卦 之 ． 今 日 甲 子 ， 時 加 於巳 ， 支 傷 日 下 ， 氣 不 相 受 ． 君 欺 其 臣 ， 父 欺 其 子 ．
今 往方 死 ， 何 侯 之 有 ？ 」

尚 曰 ： 「 豈 貪 於 侯 ， 思 見 父 耳 ． 一 面 而 別 ， 雖 死 而 生． 」

子 胥 曰 ： 「 尚 且 無 往 ． 父 當 我 活 ， 楚 畏 我 勇 ， 勢 不 敢殺 ； 兄 若 誤 往 ， 必 死 不 脫 ． 」

尚 曰 ： 「 父 子 之 愛 ， 恩 從 中 出 ， 徼 倖 相 見 ， 以 自 濟 達． 」

於 是 子 胥 歎 曰 ： 「 與 父 俱 誅 ， 何 明 於 世 ， 冤 讎 不 除 ，恥 辱 日 大 ． 尚 從 是 往 ， 我 從 是 決 ． 」

尚 泣 曰 ： 「 吾 之 生 也 ， 為 世 所 笑 ， 終 老 地 上 ， 而 亦 何之 ？ 」 不 能 報 仇 ， 畢 為 廢 物 ． 汝 懷 文 武 ，
勇 於 策 謀 ， 父兄 之 讎 ， 汝 可 復 也 ． 吾 如 得 返 ， 是 天 祐 之 ， 其 遂 沉 埋 ，亦 吾 所 喜 ． 」

胥 曰 ： 「 尚 且 行 矣 ， 吾 去 不 顧 ， 勿 使 臨 難 ， 雖 悔 何 追！ 」

旋 泣 辭 行 ， 與 使 俱 往 ． 楚 得 子 尚 ， 執 而 囚 之 ， 復 遣 追捕 子 胥 ， 胥 乃 貫 弓 執 矢 去 楚 ． 楚 追 之 ， 見 其 妻 ．
曰 ： 「胥 亡 矣 ， 去 三 百 里 ． 」 使 者 追 及 無 人 之 野 ， 胥 乃 張 弓 布矢 ， 欲 害 使 者 ， 使 者 俯 伏 而 走 ． 胥 曰 ：
「 報 汝 平 王 ， 欲國 不 滅 ， 釋 吾 父 兄 ； 若 不 爾 者 ， 楚 為 墟 矣 ． 」 使 返 報 平王 ． 王 聞 之 ，
即 發 大 軍 追 子 胥 至 江 ， 失 其 所 在 ， 不 獲 而返 ．

子 胥 行 至 大 江 ， 仰 天 行 哭 林 澤 之 中 ， 言 楚 王 無 道 ， 殺吾 父 兄 ， 願 吾 因 於 諸 侯 以 報 讎 矣 ．
聞 太 子 建 在 宋 ， 胥 欲往 之 ．

伍 奢 初 聞 子 胥 之 亡 ， 曰 ： 「 楚 之 君 臣 ， 且 苦 兵 矣 ． 」

尚 至 楚 就 父 ， 俱 戮 於 市 ．

伍 員 奔 宋 ， 道 遇 申 包 胥 ， 謂 曰 ： 「 楚 王 殺 吾 兄 父 ， 為之 奈 何 ？ 」 申 包 胥 曰 ： 「 於 乎 ！ 吾 欲 教 子 報 楚 ，
則 為 不忠 ； 教 子 不 報 ， 則 為 無 親 友 也 ． 子 其 行 矣 ， 吾 不 容 言 ．」 子 胥 曰 ： 「 吾 聞 父 母 之 讎 ，
不 與 戴 天 履 地 ； 兄 弟 之 讎， 不 與 同 域 接 壤 ； 朋 友 之 讎 ， 不 與 鄰 鄉 共 里 ． 今 吾 將 復楚 ， 辜 以 雪 父 兄 之 恥 ． 」
申 包 胥 曰 ： 「 子 能 亡 之 ， 吾 能存 之 ； 子 能 危 之 ， 吾 能 安 之 ． 」 胥 遂 奔 宋 ．

宋 元 公 無 信 於 國 ， 國 人 惡 之 ． 大 夫 華 氏 謀 殺 元 公 ， 國人 與 華 氏 因 作 大 亂 ． 子 胥 乃 與 太 子 建 俱 奔 鄭 ，
鄭 人 甚 禮之 ． 太 子 建 又 適 晉 ， 晉 頃 公 曰 ： 「 太 子 既 在 鄭 ， 鄭 信 太子 矣 ． 太 子 能 為 內 應 而 滅 鄭 ，
即 以 鄭 封 太 子 ． 」 太 子 還鄭 ， 事 未 成 ， 會 欲 私 其 從 者 ， 從 者 知 其 謀 ， 乃 告 之 於 鄭． 鄭 定 公 與 子 產 誅 殺 太 子 建 ．

建 有 子 名 勝 ， 伍 員 與 勝 奔 吳 ． 到 昭 關 ， 關 吏 欲 執 之 ，伍 員 因 詐 曰 ：「 上 所 以 索 我 者 ， 美 珠 也 ．
今 我 已 亡 矣 ， 將 去 取 之 ． 」關 吏 因 舍 之 ．

與 勝 行 去 ， 追 者 在 後 ， 幾 不 得 脫 ． 至 江 ， 江 中 有 漁 父乘 船 從 下 方 泝 水 而 上 ． 子 胥 呼 之 ， 謂 曰 ：
「 漁 父 渡 我 ！」 如 是 者 再 ． 漁 父 欲 渡 之 ， 適 會 旁 有 人 窺 之 ， 因 而 歌 曰： 「 日 月 昭 昭 乎 侵 已 馳 ，
與 子 期 乎 蘆 之 漪 ． 」

子 胥 即 止 蘆 之 漪 ． 漁 父 又 歌 曰 ：

「 日 已 夕 兮 ， 予 心 憂 悲 ； 月 已 馳 兮 ， 何 不 渡 為 ？ 事 寖急 兮 ， 當 奈 何 ？ 」 子 胥 入 船 ．
漁 父 知 其 意 也 ， 乃 渡 之 千潯 之 津 ．

子 胥 既 渡 ， 漁 父 乃 視 之 有 其 飢 色 ． 乃 謂 曰 ： 「 子 俟 我此 樹 下 ， 為 子 取 餉 ． 」 漁 父 去 後 ， 子 胥 疑 之 ，
乃 潛 身 於深 葦 之 中 ． 有 頃 ， 父 來 ， 持 麥 飯 、 鮑 魚 羹 、 盎 漿 ， 求 之樹 下 ， 不 見 ， 因 歌 而 呼 之 ，
曰 ： 「 蘆 中 人 ， 蘆 中 人 ， 豈非 窮 士 乎 ？ 」 如 是 至 再 ， 子 胥 乃 出 蘆 中 而 應 ． 漁 父 曰 ：「
吾 見 子 有 飢 色 ， 為 子 取 餉 ， 子 何 嫌 哉 ？ 」 子 胥 曰 ： 「性 命 屬 天 ， 今 屬 丈 人 ， 豈 敢 有 嫌 哉 ？ 」

二 人 飲 食 畢 ， 欲 去 ， 胥 乃 解 百 金 之 劍 以 與 漁 者 ： 「 此吾 前 君 之 劍 ， 中 有 七 星 ， 價 直 百 金 ， 以 此 相 答 ． 」
漁 父曰 ： 「 吾 聞 楚 之 法 令 ： 得 伍 胥 者 ， 賜 粟 五 萬 石 ， 爵 執 圭， 豈 圖 取 百 金 之 劍 乎 ？ 」 遂 辭 不 受 ．
謂 子 胥 曰 ： 「 子 急去 勿 留 ， 且 為 楚 所 得 ？ 」 子 胥 曰 ： 「 請 丈 人 姓 字 ． 」 漁父 曰 ：
「 今 日 凶 凶 ， 兩 賊 相 逢 ， 吾 所 謂 渡 楚 賊 也 ． 兩 賊相 得 ， 得 形 於 默 ， 何 用 姓 字 為 ？ 子 為 蘆 中 人 ，
吾 為 漁 丈人 ， 富 貴 莫 相 忘 也 ． 」 子 胥 曰 ： 「 諾 ． 」 既 去 ， 誡 漁 父曰 ： 「 掩 子 之 盎 漿 ， 無 令 其 露 ． 」
漁 父 諾 ． 子 胥 行 數 步， 顧 視 漁 者 已 覆 船 自 沉 於 江 水 之 中 矣 ．

子 胥 默 然 ， 遂 行 至 吳 ． 疾 於 中 道 ， 乞 食 溧 陽 ． 適 會 女子 擊 綿 於 瀨 水 之 上 ， 筥 中 有 飯 ． 子 胥 遇 之 ，
謂 曰 ： 「 夫人 可 得 一 餐 乎 ？ 」 女 子 曰 ：「 妾 獨 與 母 居 ， 三 十 未 嫁 ， 飯 不 可 得 ． 」 子 胥 曰 ：
「 夫人 賑 窮 途 少 飯 ， 亦 何 嫌 哉 ？ 」 女 子 知 非 ， 人 ， 遂 許 之 ，發 其 簞 筥 ， 飯 其 盎 漿 ， 長 跪 而 與 之 ．
子 胥 再 餐 而 止 ． 女子 曰 ： 「 君 有 遠 逝 之 行 ， 何 不 飽 而 餐 之 ？ 」 子 胥 已 餐 而去 ， 又 謂 女 子 曰 ：
「 掩 夫 人 之 壺 漿 ， 無 令 其 露 ． 」 女 子歎 曰 ： 「 嗟 乎 ！ 妾 獨 與 母 居 三 十 年 ， 自 守 貞 明 ， 不 願 從適 ，
何 宜 饋 飯 而 與 丈 夫 ？ 越 虧 禮 儀 ， 妾 不 忍 也 ． 子 行 矣． 」 子 胥 行 ， 反 顧 ， 女 子 已 自 投 於 瀨 水 矣 ． 」
於 乎 ！ 貞明 執 操 ， 其 丈 夫 女 哉 ！

子 胥 之 吳 ， 乃 被 髮 佯 狂 ， 跣 足 塗 面 ， 行 乞 於 市 ， 市 人觀 罔 有 識 者 ． 翌 日 ， 吳 市 吏 善 相 者 見 之 ， 曰 ：
「 吾 之 相人 多 矣 ， 未 嘗 見 斯 人 也 ， 非 異 國 之 亡 臣 乎 ？ 」 乃 白 吳 王僚 ， 具 陳 其 狀 ． 「 王 宜 召 之 ． 」
王 僚 曰 ：「 與 之 俱 入 ． 」

公 子 光 聞 之 ， 私 喜 曰 ： 「 吾 聞 楚 殺 忠 臣 伍 奢 ， 其 子 子胥 勇 而 且 智 ， 彼 必 復 父 之 讎 來 入 於 吳 ． 」 陰 欲 養 之 ．

市 吏 於 是 與 子 胥 俱 入 見 王 ， 王 僚 怪 其 狀 偉 ： 身 長 一 丈， 腰 十 圍 ， 眉 間 一 尺 ． 王 僚 與 語 三 日 ， 辭 無 復 者 ．
王 曰： 「 賢 人 也 ！ 」 子 胥 知 王 好 之 ， 每 入 語 語 ， 遂 有 勇 壯 之氣 ， 稍 道 其 讎 ， 而 有 切 切 之 色 ． 王 僚 知 之 ，
欲 為 興 師 復讎 ．

公 子 謀 殺 王 僚 ， 恐 子 胥 前 親 於 王 而 害 其 謀 ， 因 讒 「 伍胥 之 諫 伐 楚 者 ， 非 為 吳 也 ， 但 欲 自 復 私 讎 耳 ．
王 無 用 之． 」

子 胥 知 公 子 光 欲 害 王 僚 ， 乃 曰 ： 「 彼 光 有 內 志 ， 未 可說 以 外 事 ． 」 入 見 王 僚 ， 曰 ：
「 臣 聞 諸 侯 不 為 匹 夫 興 師用 兵 於 比 國 ． 」 王 僚 曰 ： 「 何 以 言 之 ？ 」 子 胥 曰 ： 「 諸侯 專 為 政 ，
非 以 意 救 急 後 興 師 ． 今 大 王 踐 國 制 威 ， 為 匹夫 興 兵 ， 其 義 非 也 ． 臣 固 不 敢 如 王 之 命 ． 」 吳 王 乃 止 ．

子 胥 退 耕 於 野 ， 求 勇 士 薦 之 公 子 光 ， 欲 以 自 媚 ． 乃 得勇 士 專 諸 ．

專 諸 者 ， 堂 邑 人 也 ． 伍 胥 之 亡 楚 如 吳 時 ， 遇 之 於 途 ．專 諸 方 與 人 鬥 ， 將 就 敵 ， 其 怒 有 萬 人 之 氣 ，
甚 不 可 當 ．其 妻 一 呼 即 還 ． 子 胥 怪 而 問 其 狀 ： 「 何 夫 子 之 怒 盛 也 ，聞 一 女 子 之 聲 而 折 道 ，
寧 有 說 乎 ？ 」 專 諸 曰 ： 「 子 視 吾之 儀 ， 寧 類 愚 者 也 ？ 何 言 之 鄙 也 ？ 夫 屈 一 人 之 下 ， 必 伸萬 人 之 上 ． 」
子 胥 因 相 其 貌 ： 碓 顙 而 深 目 ， 虎 膺 而 熊 背， 戾 於 從 難 ． 知 其 勇 士 ， 陰 而 結 之 ， 欲 以 為 用 ．
遭 公 子光 之 有 謀 也 ， 而 進 之 公 子 光 ．

光 既 得 專 諸 而 禮 待 之 ． 公 子 光 曰 ： 「 天 以 夫 子 輔 孤 之失 根 也 ． 」 專 諸 曰 ： 「 前 王 餘 昧 卒 ，
僚 立 自 其 分 也 ． 公子 何 因 而 欲 害 之 乎 ？ 」 光 曰 ： 「 前 君 壽 夢 有 子 四 人 ： 長曰 諸 樊 ， 則 光 之 父 也 ；
次 曰 餘 祭 ； 次 曰 餘 昧 ？ 次 曰 季 札． 札 之 賢 也 ， 將 卒 ， 傳 付 適 長 ， 以 及 季 札 ．
念 季 札 為 使亡 在 諸 侯 未 還 ， 餘 昧 卒 ， 國 空 ， 有 立 者 適 長 也 ， 適 長 之後 ， 即 光 之 身 也 ．
今 僚 何 以 當 代 立 乎 ？ 吾 力 弱 無 助 ， 於掌 事 之 間 ， 非 用 有 力 徒 能 安 吾 志 ． 吾 雖 代 立 ， 季 子 東 還，
不 吾 廢 也 ． 」 專 諸 曰 ： 「 何 不 使 近 臣 從 容 言 於 王 側 ，陳 前 王 之 命 ， 以 諷 其 意 ， 令 知 國 之 所 歸 ．
何 須 私 備 劍 士， 以 捐 先 王 之 德 ？ 」 光 曰 ： 「 僚 素 貪 而 恃 力 ， 知 進 之 利， 不 睹 退 讓 ．
吾 故 求 同 憂 之 士 ， 欲 與 之 并 力 ． 惟 夫 子 詮斯 義 也 ． 」 專 諸 曰 ： 「 君 言 甚 露 乎 ， 於 公 子 何 意 也 ？ 」
光 曰 ： 「 不 也 ， 此 社 稷 之 言 也 ， 小 人 不 能 奉 行 ， 惟 委 命矣 ． 」 專 諸 曰 ： 「 願 公 子 命 之 ． 」
公 子 光 曰 ： 「 時 未 可也 ． 」 專 諸 曰 ： 「 凡 欲 殺 人 君 ， 必 前 求 其 所 好 ． 吳 王 何好 ？ 」 光 曰 ：「
好 味 ． 」 專 諸 曰 ： 「 何 味 所 甘 ？ 」 光 曰 ： 「 好 嗜 魚 之炙 也 ． 」 專 諸 乃 去 ， 從 太 湖 學 炙 魚 ， 三 月 得 其 味 ，
安 坐待 公 子 命 之 ．



八年


八 年 ， 僚 遣 公 子 伐 楚 ， 大 敗 楚 師 ． 因 迎 故 太 子 建 母 於鄭 ， 鄭 君 送 建 母 珠 玉 簪 珥 ， 欲 以 解 殺 建 之 過 ．



九年


九 年 ， 吳 使 光 伐 楚 ， 拔 居 巢 、 鍾 離 ． 吳 所 以 相 攻 者 ，初 ， 楚 之 邊 邑 胛 梁 之 女 與 吳 邊 邑 處 女 蠶 ，
爭 界 上 之 桑 ，二 家 相 攻 ， 吳 國 不 勝 ， 遂 更 相 伐 ， 滅 吳 之 邊 邑 ． 吳 怒 ，故 伐 楚 ， 取 二 邑 而 去 ．



十二年


十 二 年 ， 冬 ， 楚 平 王 卒 ． 伍 子 胥 謂 白 公 勝 曰 ： 「 平 王卒 ， 吾 志 不 悉 矣 ！ 然 楚 國 有 ， 吾 何 憂 矣 ？ 」
白 公 默 然 不 對 ． 伍 子 胥 坐泣 於 室 ．



十三年


十 三 年 ， 春 ， 吳 欲 因 楚 葬 而 伐 之 ， 使 公 子 蓋 餘 、 燭 傭以 兵 圍 楚 ， 使 季 札 於 晉 ， 以 觀 諸 侯 之 變 ．
楚 發 兵 絕 吳 後 ， 吳 兵 不 得 還． 於 是 公 子 光 心 動 ． 伍 胥 知 光 之 見 機 也 ， 乃 說 光 曰 ： 「 今 吳 王 伐 楚 ，
二 弟 將 兵 ， 未 知 吉 凶 ， 專 諸 之 事 於 斯 急 矣 ． 時 不 再 來 ， 不 可 失 也 ． 」於 是 公 子 見 專 諸
曰 ： 「 今 二 弟 伐 楚 ， 季 子 未 還 ， 當 此 之 時 ， 不 求 何 獲？ 時 不 可 失 ． 且 光 真 王 嗣 也 ． 」 專 諸 曰 ：
「 僚 可 殺 也 ， 母 老 子 弱 ， 弟伐 楚 ， 楚 絕 其 後 ． 方 今 吳 外 困 於 楚 ， 內 無 骨 鯁 之 臣 ， 是無 如 我 何 也 ． 」

四 月 ， 公 子 光 伏 甲 士 於 窋 室 中 ， 具 酒 而 請 王 僚 ． 僚 白其 母 ， 曰 ： 「 公 子 光 為 我 具 酒 來 請 ， 期 無 變 悉 乎 ？ 」
母曰 ： 「 光 心 氣 怏 怏 ， 常 有 愧 恨 之 色 ， 不 可 不 慎 ． 」 王 僚乃 被 棠 銕 之 甲 三 重 ， 使 兵 衛 陳 於 道 ，
自 宮 門 至 於 光 家 之門 ， 階 席 左 右 皆 王 僚 之 親 戚 ， 使 坐 立 侍 ， 皆 操 長 戟 交 軹． 酒 酣 ， 公 子 光 佯 為 足 疾 ，
入 窋 室 裹 足 ， 使 專 諸 置 魚 腸劍 炙 魚 中 進 之 ． 既 至 王 僚 前 ， 專 諸 乃 擘 炙 魚 ， 因 推 匕 首， 立 戟 交 軹 倚 專 諸 胸 ，
胸 斷 臆 開 ， 匕 首 如 故 ， 以 刺 王 僚， 貫 甲 達 背 ， 王 僚 既 死 ， 左 右 共 殺 專 諸 ， 眾 士 擾 動 ，
公子 光 伏 其 甲 士 以 攻 僚 眾 ， 盡 滅 之 ． 遂 自 立 ， 是 為 吳 王 闔閭 也 ． 乃 封 專 諸 之 子 ， 拜 為 客 卿 ．

季 札 使 還 至 吳 ， 闔 閭 以 位 讓 ， 季 札 曰 ： 「 苟 前 君 無 廢， 社 稷 以 奉 ， 君 也 ． 吾 誰 怨 乎 ？ 哀 死 待 生 ，
以 俟 天 命 ．非 我 所 亂 ， 立 者 從 之 ， 是 前 人 之 道 ， 」 命 哭 僚 墓 ， 復 位而 待 ．

公 子 蓋 餘 、 燭 傭 二 人 將 兵 遇 圍 於 楚 者 ， 聞 公 子 光 殺 王僚 自 立 ， 乃 以 兵 降 楚 ， 楚 封 之 於 舒 ．



吳 越 春 秋 闔 閭 內 傳 第 四


闔閭元年


闔 閭 元 年 ， 始 任 賢 使 能 ， 施 恩 行 惠 ， 以 仁 義 聞 於 諸 侯． 仁 未 施 ， 恩 未 行 ， 恐 國 人 不 就 ， 諸 侯 不 信 ，
乃 舉 伍 子 胥 為 行 人 ， 以客 禮 事 之 而 與 謀 國 政 ． 闔 閭 謂 子 胥 曰 ： 「 寡 人 欲 彊 國 霸 王 ， 何 由 而 可？ 」
伍 子 胥 膝 進 垂 淚 頓 首 曰 ： 「 臣 楚 國 之 亡 虜 也 ． 父 兄 棄 捐 ， 骸 骨 不葬 ， 魂 不 血 食 ．
蒙 罪 受 辱 來 歸 命 於 大 王 ， 幸 不 加 戮 ， 何 敢 與 政 事 焉 ？」 闔 閭 曰 ： 「 非 夫 子 ， 寡 人 不 免 於 縶 禦 之 使 ；
今 幸 奉 一 言 之 教 ， 乃 至於 斯 ． 何 為 中 道 生 進 退 耶 ？ 」 子 胥 曰 ： 「 臣 聞 謀 議 之 臣， 何 足 處 於 危 亡 之 地 ，
然 憂 除 事 定 ， 必 不 為 君 主 所 親 ．」 闔 閭 曰 ： 「 不 然 ． 寡 人 非 子 無 所 盡 議 ， 何 得 讓 乎 ？ 吾國 僻 遠 ，
顧 在 東 南 之 地 ， 險 阻 潤 濕 ， 又 有 江 海 之 害 ； 君無 守 禦 ， 民 無 所 依 ； 倉 庫 不 設 ， 田 疇 不 墾 ． 為 之 奈 何 ？」
子 胥 良 久 對 曰 ： 「 臣 聞 治 國 之 道 ， 安 君 理 民 是 其 上 者． 」 闔 閭 曰 ： 「 安 君 治 民 ， 其 術 奈 何 ？ 」
子 胥 曰 ： 「 凡欲 安 君 治 民 ， 興 霸 成 王 ， 從 近 制 遠 者 ， 必 先 立 城 郭 ， 設守 備 ， 實 倉 廩 ， 治 兵 庫 ．
斯 則 其 術 也 ． 」 闔 閭 曰 ： 「 善． 夫 築 城 郭 ， 立 倉 庫 ， 因 地 制 宜 ， 豈 有 天 氣 之 數 以 威 鄰國 者 乎 ？ 」
子 胥 曰 ： 「 有 ． 」 闔 閭 曰 ： 「 寡 人 委 計 於 子． 」

子 胥 乃 使 相 土 嘗 水 ， 象 天 法 地 ， 造 築 大 城 ． 周 迴 四 十七 里 ， 陸 門 八 ， 以 象 天 八 風 ， 水 門 八 ，
以 法 地 八 聰 ． 築小 城 ， 周 十 里 ， 陵 門 三 ， 不 開 東 面 者 ， 欲 以 絕 越 明 也 ．立 閶 門 者 ，
以 象 天 門 通 閶 闔 風 也 ． 立 蛇 門 者 ， 以 象 地 戶也 ． 闔 閭 欲 西 破 楚 ， 楚 在 西 北 ， 故 立 閶 門 以 通 天 氣 ，
因復 名 之 破 楚 門 ． 欲 東 并 大 越 ， 越 在 東 南 ， 故 立 蛇 門 以 制敵 國 ． 吳 在 辰 ， 其 位 龍 也 ，
故 小 城 南 門 上 反 羽 為 兩 鯢 鱙以 象 龍 角 ． 越 在 巳 地 ， 其 位 蛇 也 ， 故 南 大 門 上 有 木 蛇 ，北 向 首 內 ，
示 越 屬 於 吳 也 ．

城 郭 以 成 ， 倉 庫 以 具 ， 闔 閭 復 使 子 胥 、 屈 蓋 餘 、 燭 傭習 術 戰 騎 射 御 之 巧 ， 未 有 所 用 ，
請 干 將 鑄 作 名 劍 二 枚 ．干 將 者 ， 吳 人 也 ， 與 歐 冶 子 同 師 ， 俱 能 為 劍 ． 越 前 來 獻三 枚 ， 闔 閭 得 而 寶 之 ，
以 故 使 劍 匠 作 為 二 枚 ： 一 曰 干 將， 二 曰 莫 耶 ． 莫 耶 ， 干 將 之 妻 也 ．

干 將 作 劍 ， 來 五 山 之 鐵 精 ， 六 合 之 金 英 ． 候 天 伺 地 ，陰 陽 同 光 ， 百 神 臨 觀 ， 天 氣 下 降 ，
而 金 鐵 之 精 不 銷 淪 流， 於 是 干 將 不 知 其 由 ． 莫 耶 曰 ： 「 子 以 善 為 劍 聞 於 王 ，使 子 作 劍 ，
三 月 不 成 ， 其 有 意 乎 ？ 」 干 將 曰 ： 「 吾 不 知其 理 也 ． 」 莫 耶 曰 ： 「 夫 神 物 之 化 ， 須 人 而 成 ，
今 夫 子作 劍 ， 得 無 得 其 人 而 後 成 乎 ？ 」 干 將 曰 ： 「 昔 吾 師 作 冶， 金 鐵 之 類 不 銷 ， 夫 妻 俱 入 冶 爐 中 ，
然 後 成 物 ． 至 今 後世 ， 即 山 作 冶 ， 麻 絰 葌 服 ， 然 後 敢 鑄 金 於 山 ． 今 吾 作 劍不 變 化 者 ， 其 若 斯 耶 ？ 」
莫 耶 曰 ： 「 師 知 爍 身 以 成 物 ，吾 何 難 哉 ！ 」 於 是 干 將 妻 乃 斷 髮 剪 爪 ， 投 於 爐 中 ，
使 童女 童 男 三 百 人 鼓 橐 裝 炭 ， 金 鐵 乃 濡 ． 遂 以 成 劍 ， 陽 曰 干將 ， 陰 曰 莫 耶 ， 陽 作 龜 文 ， 陰 作 漫 理 ．

干 將 匿 其 陽 ， 出 其 陰 而 獻 之 ． 闔 閭 甚 重 ． 既 得 寶 劍 ，適 會 魯 使 季 孫 聘 於 吳 ，
闔 閭 使 掌 劍 大 夫 以 莫 耶 獻 之 ． 季孫 拔 劍 之 ， 鍔 中 缺 者 大 如 黍 米 ． 歎 曰 ：
「 美 哉 ， 劍 也 ！雖 上 國 之 師 ， 何 能 加 之 ！ 夫 劍 之 成 也 ， 吳 霸 ； 有 缺 ， 則亡 矣 ． 我 雖 好 之 ，
其 可 受 乎 ？ 」 不 受 而 去 ．

闔 閭 既 寶 莫 耶 ， 復 命 於 國 中 作 金 鉤 ． 令 曰 ： 「 能 為 善鉤 者 ， 賞 之 百 金 ． 」 吳 作 鉤 者 甚 眾 ．
而 有 人 貪 王 之 重 賞也 ， 殺 其 二 子 ， 以 血 舋 金 ， 遂 成 二 鉤 ， 獻 於 闔 閭 ， 詣 宮門 而 求 賞 ．
王 曰 ： 「 為 鉤 者 眾 而 子 獨 求 賞 ， 何 以 異 於 眾夫 子 之 鉤 乎 ？ 」 作 鉤 者 曰 ： 「 吾 之 作 鉤 也 ，
貪 而 殺 二 子， 舋 成 二 鉤 ． 」 王 乃 舉 眾 鉤 以 示 之 ： 「 何 者 是 也 ？ 」 王鉤 甚 多 ， 形 體 相 類 ，
不 知 其 所 在 ． 於 是 鉤 師 向 鉤 而 呼 二子 之 名 ： 「 吳 鴻 ， 扈 稽 ， 我 在 於 此 ， 王 不 知 汝 之 神 也 ．」
聲 絕 於 口 ， 兩 鉤 俱 飛 著 父 之 胸 ． 吳 王 大 驚 ， 曰 ： 「 嗟乎 ！ 寡 人 誠 負 於 子 ． 」 乃 賞 百 金 ．
遂 服 而 不 離 身 ．

六 月 ， 欲 用 兵 ， 會 楚 之 白 喜 來 奔 ． 吳 王 問 子 胥 曰 ： 「白 喜 何 如 人 也 ？ 」 子 胥 曰 ： 「 白 喜 者 ，
楚 白 州 犁 之 孫 ．平 王 誅 州 犁 ， 喜 因 出 奔 ， 聞 臣 在 吳 而 來 也 ． 」 闔 閭 曰 ：「 州 犁 何 罪 ？ 」
子 胥 曰 ： 「 白 州 犁 ， 楚 之 左 尹 ， 號 曰 郤宛 ， 事 平 王 ， 平 王 幸 之 ， 常 與 盡 日 而 語 ， 襲 朝 而 食 ．
費無 忌 望 而 妒 之 ， 因 謂 平 王 曰 ： 『 王 愛 幸 宛 ， 一 國 所 知 ，何 不 為 酒 一 至 宛 家 ，
以 示 群 臣 於 宛 之 厚 ？ 』 平 王 曰 ： 『善 ， 』 乃 具 酒 於 郤 宛 之 舍 ． 無 忌 教 宛 曰 ：
『 平 王 甚 毅 猛而 好 兵 ， 子 必 前 陳 兵 堂 下 、 門 庭 ． 』 宛 信 其 言 ， 因 而 為之 ． 及 平 王 往 而 大 驚 ，
曰 ： 『 宛 何 等 也 ？ 』 無 忌 曰 ： 『殆 且 有 篡 殺 之 憂 ， 王 急 去 之 ！ 事 未 可 知 ． 』 平 王 大 怒 ，
遂 誅 郤 宛 ． 諸 侯 聞 之 ， 莫 不 歎 息 ． 喜 聞 臣 在 吳 ， 故 來 ．請 見 之 ． 」

闔 閭 見 白 喜 而 問 曰 ： 「 寡 人 國 僻 遠 ， 東 濱 海 ． 側 聞 子前 人 為 楚 荊 之 暴 怒 ， 費 無 忌 之 讒 口 ，
不 遠 吾 國 而 來 於 斯將 何 以 教 寡 人 ？ 」 喜 曰 ： 「 楚 國 之 失 虜 ， 前 人 無 罪 ， 橫被 暴 誅 ．
臣 聞 大 王 收 伍 子 胥 之 窮 厄 ， 不 遠 千 里 故 來 歸 命． 惟 大 王 賜 其 死 ． 」 闔 閭 傷 之 ， 以 為 大 夫 ， 與 謀 國 事 ．

吳 大 夫 被 離 承 宴 問 子 胥 曰 ： 「 何 見 而 信 喜 ？ 」 子 胥 曰： 「 吾 之 怨 與 喜 同 ． 子 不 聞 河 上 歌 乎 ？
『 同 病 相 憐 ， 同憂 相 救 ． 』 驚 翔 之 鳥 ， 相 隨 而 集 ； 瀨 下 之 水 ， 因 復 俱 流； 胡 馬 望 北 風 而 立 ，
越 鷰 向 日 而 熙 ． 誰 不 愛 其 所 近 ， 悲其 所 思 者 乎 ？ 」 被 離 曰 ： 「 君 之 言 外 也 ， 豈 有 內 意 以 決疑 乎 ？ 」
子 胥 曰 ： 「 吾 不 見 也 ． 」 被 離 曰 ： 「 吾 觀 喜 之為 人 ， 鷹 視 虎 步 ， 專 功 擅 殺 之 性 ， 不 可 親 也 ． 」
子 胥 不然 其 言 ， 與 之 俱 事 吳 王 ．



闔閭二年


二 年 ， 吳 王 前 既 殺 王 僚 ， 又 憂 慶 忌 之 在 鄰 國 ， 恐 合 諸侯 來 伐 ． 問 子 胥 曰 ： 「 昔 專 諸 之 事 ，
於 寡 人 厚 矣 ． 今 聞 公 子 慶 忌 有 計於 諸 侯 ， 吾 食 不 甘 味 ， 臥 不 安 席 ， 以 付 於 子 ． 」

子 胥 曰 ： 「 臣 不 忠 無 行 ， 而 與 大 王 圖 王 僚 於 私 室 之 中， 今 復 欲 討 其 子 ， 恐 非 皇 天 之 意 ． 」

闔 閭 曰 ： 「 昔 武 王 討 ， 紂 而 後 殺 武 庚 ， 周 人 無 怨 色 ．今 若 斯 議 ， 何 乃 天 乎 ？ 」

子 胥 曰 ： 「 臣 事 君 王 ， 將 遂 吳 統 ， 又 何 懼 焉 ？ 臣 之 所厚 ， 其 人 者 ， 細 人 也 ． 願 從 於 謀 ． 」

吳 王 曰 ： 「 吾 之 憂 也 ， 其 敵 有 萬 人 之 力 ， 豈 細 人 之 所能 謀 乎 ？ 」

子 胥 曰 ： 「 其 細 人 之 謀 事 ， 而 有 萬 人 之 力 也 ． 」

王 曰 ： 「 其 為 何 誰 ？ 子 以 言 之 ． 」

子 胥 曰 ： 「 姓 要 名 離 ． 臣 昔 嘗 見 曾 折 辱 壯 士 椒 丘 訢 也． 」

王 曰 ： 「 辱 之 奈 何 ？ 」

子 胥 曰 ： 「 椒 丘 訢 者 ， 東 海 上 人 也 ． 為 齊 王 使 於 吳 ，過 淮 津 ， 欲 飲 馬 於 津 ． 津 吏 曰 ： 『 水 中 有 神 ，
見 馬 即 出， 以 害 其 馬 ． 君 勿 飲 也 ． 』 訢 曰 ： 『 壯 士 所 當 ， 何 神 敢干 ？ 』 乃 使 從 者 飲 馬 於 津 ，
水 神 果 取 其 馬 ， 馬 沒 ． 椒 丘訢 大 怒 ， 袒 裼 持 劍 入 水 ， 求 神 決 戰 ？ 連 日 乃 出 ， 眇 其 一目 ． 遂 之 吳 ，
會 於 友 人 之 喪 ． 訢 恃 其 與 水 戰 之 勇 也 ， 於友 人 之 喪 席 而 輕 傲 於 士 大 夫 ， 言 辭 不 遜 ， 有 陵 人 之 氣 ．
要 離 與 之 對 坐 ． 合 坐 不 忍 其 溢 於 力 也 ， 時 要 離 乃 挫 訢 曰： 『 吾 聞 勇 士 之 鬥 也 ， 與 日 戰 不 移 表 ，
與 神 鬼 戰 者 不 旋踵 ， 與 人 戰 者 不 達 聲 ． 生 往 死 還 ， 不 受 其 辱 ． 今 子 與 神鬥 於 水 ， 亡 馬 失 御 ，
又 受 眇 目 之 病 ， 形 殘 名 勇 ， 勇 士 所恥 ． 不 即 喪 命 於 敵 而 戀 其 生 ， 猶 傲 色 於 我 哉 ！ 』
於 是 椒丘 訢 卒 於 詰 責 ， 恨 怒 並 發 ， 暝 即 往 攻 要 離 ． 於 是 要 離 席闌 至 舍 ， 誡 其 妻 曰 ：
『 我 辱 勇 士 椒 丘 訢 於 大 家 之 喪 ， 餘恨 蔚 恚 ， 暝 必 來 也 ， 慎 無 閉 吾 門 ． 』 至 夜 ， 椒 丘 訢 果 往．
見 其 門 不 閉 ， 登 其 堂 不 關 ， 入 其 室 不 守 ， 放 髮 僵 臥 ，無 所 懼 ． 訢 乃 手 劍 而 捽 要 離 ， 曰 ：
『 子 有 當 死 之 過 者 三， 子 知 之 乎 ？ 』 離 曰 ： 『 不 知 ． 』 訢 曰 ： 『 子 辱 我 於 大家 之 眾 ， 一 死 也 ；
歸 不 關 閉 ， 二 死 也 ； 臥 不 守 御 ， 三 死也 ． 子 有 三 死 之 過 ， 欲 無 得 怨 ． 』 要 離 曰 ： 『 吾 無 三 死之 過 ，
子 有 三 不 肖 之 愧 ， 子 知 之 乎 ？ 』 訢 曰 ： 『 不 知 ．』 要 離 曰 ： 『 吾 辱 子 於 千 人 之 眾 ， 子 無 敢 報 ，
一 不 肖 也； 入 門 不 咳 ， 登 堂 無 聲 ， 二 不 肖 也 ； 前 拔 子 劍 ， 手 挫 捽吾 頭 ， 乃 敢 大 言 ， 三 不 肖 也 ．
子 有 三 不 肖 而 威 於 我 ， 豈不 鄙 哉 ？ 』 於 是 椒 丘 訢 投 劍 而 嘆 曰 ： 『 吾 之 勇 也 ， 人 莫敢 眥 占 者 ，
離 乃 加 吾 之 上 ， 此 天 下 壯 士 也 ． 』 臣 聞 要 離若 斯 ， 誠 以 聞 矣 ． 」

吳 王 曰 ： 「 願 承 宴 而 待 焉 ． 」

子 胥 乃 見 要 離 曰 ： 「 吳 王 聞 子 高 義 ， 惟 一 臨 之 ． 」 乃與 子 胥 見 吳 王 ．

王 曰 ： 『 子 何 為 者 ？ 」 要 離 曰 ： 「 臣 國 東 千 里 之 人 ，臣 細 小 無 力 ， 迎 風 則 僵 ， 負 風 則 伏 ．
大 王 有 命 ， 臣 敢 不盡 力 ！ 」 吳 王 心 非 子 胥 進 此 人 ， 良 久 默 然 不 言 ． 要 離 即進 曰 ：
「 大 王 患 慶 忌 乎 ？ 臣 能 殺 之 ． 」 王 曰 ： 「 慶 忌 之勇 ， 世 所 聞 也 ． 筋 骨 果 勁 ， 萬 人 莫 當 ． 走 追 奔 獸 ，
手 接飛 鳥 ， 骨 騰 肉 飛 ， 拊 膝 數 百 里 ． 吾 嘗 追 之 於 江 ， 駟 馬 馳不 及 ， 射 之 闇 接 ， 矢 不 可 中 ．
今 子 之 力 不 如 也 ． 」 要 離曰 ： 「 王 有 意 焉 ， 臣 能 殺 之 ． 」 王 曰 ： 「 慶 忌 明 智 之 人， 歸 窮 於 諸 侯 ，
不 下 諸 侯 之 士 ． 」 要 離 曰 ： 「 臣 聞 安 其妻 子 之 樂 ， 不 盡 事 君 之 義 ， 非 忠 也 ； 懷 家 室 之 愛 ，
而 不除 君 之 患 者 ， 非 義 也 ． 臣 詐 以 負 罪 出 奔 ， 願 王 戮 臣 妻 子， 斷 臣 右 手 ， 慶 忌 必 信 臣 矣 ． 」
王 曰 ： 「 諾 ． 」

要 離 乃 詐 得 罪 出 奔 ， 吳 王 乃 取 其 妻 子 ， 焚 棄 於 市 ．

要 離 乃 奔 諸 侯 而 行 怨 言 ， 以 無 罪 聞 於 天 下 ． 遂 如 衛 ，求 見 慶 忌 ． 見 曰 ： 「 闔 閭 無 道 ， 王 子 所 知 ．
今 戮 吾 妻 子， 焚 之 於 市 ， 無 罪 見 誅 ． 吳 國 之 事 ， 吾 知 其 情 ， 願 因 王子 之 勇 ， 闔 閭 可 得 也 ．
何 不 與 我 東 之 於 吳 ？ 」 慶 忌 信 其謀 ．

後 三 月 ， 揀 練 士 卒 ， 遂 之 吳 ． 將 渡 江 於 中 流 ， 要 離 力微 ， 坐 與 上 風 ， 因 風 勢 以 矛 鉤 其 冠 ，
順 風 而 刺 慶 忌 ， 慶忌 顧 而 揮 之 ， 三 捽 其 頭 於 水 中 ， 乃 加 於 膝 上 ， 「 嘻 嘻 哉！ 天 下 之 勇 士 也 ！
乃 敢 加 兵 刃 於 我 ． 」 左 右 欲 殺 之 ， 慶忌 止 之 ， 曰 ： 「 此 是 天 下 勇 士 ． 豈 可 一 日 而 殺 天 下 勇 士二 人 哉 ？ 」
乃 誡 左 右 曰 ： 「 可 令 還 吳 ， 以 旌 其 忠 ． 」 於是 慶 忌 死 ．

要 離 渡 至 江 陵 ， 愍 然 不 行 ． 從 者 曰 ： 「 君 何 不 行 ？ 」要 離 曰 ： 「 殺 吾 妻 子 ， 以 事 吾 君 ， 非 仁 也 ；
為 新 君 而 殺故 君 之 子 ， 非 義 也 ． 重 其 死 ， 不 貴 無 義 ． 今 吾 貪 生 棄 行， 非 義 也 ．
夫 人 有 三 惡 以 立 於 世 ， 吾 何 面 目 以 視 天 下 之士 ？ 」 言 訖 遂 投 身 於 江 ， 未 絕 ， 從 者 出 之 ．
要 離 曰 ： 「吾 寧 能 不 死 乎 ？ 」 從 者 曰 ： 「 君 且 勿 死 ， 以 俟 爵 祿 ． 」要 離 乃 自 斷 手 足 ， 伏 劍 而 死 ．



闔閭三年


三 年 ， 吳 將 欲 伐 楚 ， 未 行 ． 伍 子 胥 、 白 喜 相 謂 曰 ： 「吾 等 為 王 養 士 ， 畫 其 策 謀 ， 有 利 於 國 ，
而 王 故 伐 楚 ． 出 其 令 ， 託 而 無興 師 之 意 ， 奈 何 ？ 」 有 頃 ， 吳 王 問 子 胥 、 白 喜 曰 ：
「 寡 人 欲 出 兵 於 二子 ， 何 如 ？ 」 子 胥 、 白 喜 對 曰 ： 「 臣 願 用 命 ． 」 吳 王 內計 二 子 皆 怨 楚 ，
深 恐 以 兵 往 破 滅 而 已 ． 登 臺 向 南 風 而 嘯， 有 頃 而 嘆 ， 群 臣 莫 有 曉 王 意 者 ． 子 胥 深 知 王 之 不 定 ，
乃 薦 孫 子 於 王 ．

孫 子 者 ， 名 武 ， 吳 人 也 ， 善 為 兵 法 ． 辟 隱 深 居 ， 世 人莫 知 其 能 ． 胥 乃 明 知 鑒 辯 ， 知 孫 子 可 以 折 衝 銷 敵 ，
乃 一旦 與 吳 王 論 兵 ， 七 薦 孫 子 ． 吳 王 曰 ： 子 胥 託 言 進 士 ， 欲以 自 納 ．

而 召 孫 子 ， 問 以 兵 法 ， 每 陳 一 篇 ， 王 不 知 口 之 稱 善 ．其 意 大 悅 ． 問 曰 ： 「 兵 法 寧 可 以 小 試 耶 ？ 」
孫 子 曰 ： 「可 ， 可 以 小 試 於 後 宮 之 女 ． 」 王 曰 ： 「 諾 ． 」 孫 子 曰 ：「 得 大 王 寵 姬 二 人 以 為 軍 隊 長 ，
各 將 一 隊 ． 」 令 三 百 人皆 被 甲 兜 鍪 ， 操 劍 盾 而 立 ， 告 以 軍 法 ， 隨 鼓 進 退 ， 左 右迴 旋 ， 使 知 其 禁 ．
乃 令 曰 ： 「 一 鼓 皆 振 ， 二 鼓 操 進 ， 三鼓 為 戰 形 ． 」 於 是 宮 女 皆 掩 口 而 笑 ． 孫 子 乃 親 自 操 枹 擊鼓 ，
三 令 五 申 ， 其 笑 如 故 ． 孫 子 顧 視 諸 女 ， 連 笑 不 止 ．孫 子 大 怒 ， 兩 目 忽 張 ， 聲 如 駭 虎 ， 髮 上 衝 冠 ，
項 旁 絕 纓． 顧 謂 執 法 曰 ： 「 取 鈇 鑕 ． 」 孫 子 曰 ： 「 約 束 不 明 ， 申令 不 信 ， 將 之 罪 也 ． 既 以 約 束 ，
三 令 五 申 ， 卒 不 卻 行 ，士 之 過 也 ． 軍 法 如 何 ？ 」 執 法 曰 ： 「 斬 ！ 」 武 乃 令 斬 隊長 二 人 ，
即 吳 王 之 寵 姬 也 ． 吳 王 登 臺 觀 望 ， 正 見 斬 二 愛姬 ， 馳 使 下 之 令 曰 ： 「 寡 人 已 知 將 軍 用 兵 矣 ．
寡 人 非 此二 姬 食 不 甘 味 ， 宜 勿 斬 之 ． 」 孫 子 曰 ： 「 臣 既 已 受 命 為將 ， 將 法 在 軍 ， 君 雖 有 令 ，
臣 不 受 之 ． 」 孫 子 復 撝 鼓 之， 當 左 右 進 退 ， 迴 旋 規 矩 ， 不 敢 瞬 目 ， 二 隊 寂 然 無 敢 顧者 ．
於 是 乃 報 吳 王 ， 曰 ： 「 兵 已 整 齊 ， 願 王 觀 之 ， 惟 所欲 用 ， 使 赴 水 火 猶 無 難 矣 ， 而 可 以 定 天 下 ． 」
吳 王 忽 然不 悅 ， 曰 ： 「 寡 人 知 子 善 用 兵 ， 雖 可 以 霸 ， 然 而 無 所 施也 ． 將 軍 罷 兵 就 舍 ， 寡 人 不 願 ． 」
孫 子 曰 ： 「 王 徒 好 其言 ， 而 不 用 其 實 ． 」

子 胥 諫 曰 ： 「 臣 聞 ， 兵 者 凶 事 ， 不 可 空 試 ． 故 為 兵 者， 誅 伐 不 行 ， 兵 道 不 明 ． 今 大 王 虔 心 思 士 ，
欲 興 兵 戈 以誅 暴 楚 ， 以 霸 天 下 而 威 諸 侯 ， 非 孫 武 之 將 ， 而 誰 能 涉 淮踰 泗 ， 越 千 里 而 戰 者 乎 ？ 」
於 是 吳 王 大 悅 ， 因 鳴 鼓 會 軍， 集 而 攻 楚 ． 孫 子 為 將 ， 拔 舒 ， 殺 吳 亡 將 二 公 子 蓋 餘 、燭 傭 ． 謀 欲 入 郢 ，
孫 武 曰 ： 「 民 勞 ， 未 可 ， 恃 也 ． 」

楚 聞 吳 使 孫 子 、 伍 子 胥 、 白 喜 為 將 ， 楚 國 苦 之 ， 群 臣皆 怨 ， 咸 言 費 無 忌 讒 殺 伍 奢 、 白 州 犁 ，
而 吳 侵 境 ， 不 絕於 寇 ， 楚 國 群 臣 有 一 朝 之 患 ． 於 是 司 馬 成 乃 謂 子 常 曰 ：「 太 傅 伍 奢 ， 左 尹 白 州 犁 ，
邦 人 莫 知 其 罪 ， 君 與 王 謀 誅之 ， 流 謗 於 國 ， 至 于 今 日 ， 其 言 不 絕 ， 誠 惑 之 ． 蓋 聞 仁者 殺 人 以 掩 謗 者 ，
猶 弗 為 也 ． 今 子 殺 人 以 興 謗 於 國 ， 不亦 異 乎 ？ 夫 費 無 忌 ， 楚 之 讒 口 ， 民 莫 知 其 過 ． 今 無 辜 殺三 賢 士 ，
以 結 怨 於 吳 ， 內 傷 忠 臣 之 心 ， 外 為 鄰 國 所 笑 ．且 郤 伍 之 家 ， 出 奔 於 吳 ， 吳 新 有 伍 員 、 白 喜 ，
秉 威 銳 志， 結 讎 於 楚 ． 故 彊 敵 之 兵 ， 日 駭 楚 國 ， 有 事 ， 子 即 危 矣． 夫 智 者 除 讒 以 自 安 ，
愚 者 受 佞 以 自 亡 ． 今 子 受 讒 ， 國以 危 矣 ． 」 子 常 曰 ： 「 是 曩 之 罪 也 ， 敢 不 圖 之 ， 」 九 月，
子 常 與 昭 王 共 誅 費 無 忌 ， 遂 滅 其 族 ， 國 人 乃 謗 止 ．

吳 王 有 女 滕 玉 ， 因 謀 伐 楚 ， 與 夫 人 及 女 會 蒸 魚 ， 王 前嘗 半 而 與 女 ， 女 怒 曰 ：
「 王 食 魚 辱 我 ， 不 忘 久 生 ． 」 乃自 殺 ． 闔 閭 痛 之 ， 葬 於 國 西 閶 門 ． 外 鑿 池 積 土 ， 文 石 為槨 ，
題 湊 為 中 ， 金 鼎 玉 杯 、 銀 樽 珠 襦 之 寶 ， 皆 以 送 女 ．乃 舞 白 鶴 於 吳 市 中 ， 令 萬 民 隨 而 觀 之 ，
還 使 男 女 與 鶴 俱入 羨 門 ， 因 發 機 以 掩 之 ． 殺 生 以 送 死 ， 國 人 非 之 ．

湛 盧 之 劍 ， 惡 闔 閭 之 無 道 也 ， 乃 去 而 出 ， 水 行 如 楚 ．

楚 昭 王 臥 而 寤 得 吳 王 湛 盧 之 劍 於 床 ． 昭 王 不 知 其 故 ，乃 召 風 湖 子 而 問 曰 ： 「 寡 人 臥 覺 而 得 寶 劍 ，
不 知 其 名 ，是 何 劍 也 ？ 」 風 湖 子 曰 ： 「 此 謂 湛 盧 之 劍 ． 」 昭 王 曰 ：「 何 以 言 之 ？ 」 風 湖 子 曰 ：
「 臣 聞 吳 王 得 越 所 獻 寶 劍 三枚 ： 一 曰 魚 腸 ， 二 曰 磐 郢 ， 三 曰 湛 盧 ． 魚 腸 之 劍 ， 已 用殺 吳 王 僚 也 ；
磐 郢 以 送 其 死 女 ； 今 湛 盧 入 楚 也 ． 」 昭 王曰 ： 「 湛 盧 所 以 去 者 何 也 ？ 」 風 湖 子 曰 ：
「 臣 聞 越 王 元常 使 歐 冶 子 造 劍 五 枚 以 示 薛 燭 ， 燭 對 曰 ： 『 魚 腸 劍 逆 理不 順 ， 不 可 服 也 ， 臣 以 殺 君 ，
子 以 殺 父 ． 』 故 闔 閭 以 殺王 僚 ． 『 一 名 磐 郢 ， 亦 曰 豪 曹 ， 不 法 之 物 ， 無 益 於 人 ．』 故 以 送 死 ．
『 一 名 湛 盧 ， 五 金 之 英 ， 太 陽 之 精 ， 寄 氣託 靈 ， 出 之 有 神 ， 服 之 有 威 ， 可 以 折 衝 拒 敵 ．
然 人 君 有逆 理 之 謀 ， 其 劍 即 出 ， 故 去 無 道 以 就 有 道 ． 』 今 吳 王 無道 ， 殺 君 謀 楚 ， 故 湛 盧 入 楚 ． 」
昭 王 曰 ：「 其 直 幾 何 ？ 」 風 湖 子 曰 ： 「 臣 聞 此 劍 在 越 之 時 ， 客 有酬 其 直 者 ： 有 市 之 鄉 三 十 ， 駿 馬 千 匹 ，
萬 戶 之 都 二 ． 是其 一 也 ． 薛 燭 對 曰 ： 『 赤 堇 之 山 已 令 無 雲 ， 若 耶 之 溪 深而 莫 測 ， 群 臣 上 天 ， 歐 冶 死 矣 ．
雖 傾 城 量 金 ， 珠 玉 盈 河， 猶 不 能 得 此 寶 ， 而 況 有 市 之 鄉 ， 駿 馬 千 匹 ， 萬 戶 之 都， 何 足 言 也 ？ 』 」
昭 王 大 悅 ， 遂 以 為 寶 ．

闔 閭 聞 楚 得 湛 盧 之 劍 ， 因 斯 發 怒 ， 遂 使 孫 武 、 伍 胥 、白 喜 伐 楚 ． 子 胥 陰 令 宣 言 於 楚 曰 ：
「 楚 用 子 期 為 將 ， 吾即 得 而 殺 之 ； 子 常 用 兵 ， 吾 即 去 之 ． 楚 聞 之 ， 因 用 子 常， 退 子 期 ．
吳 拔 六 與 潛 二 邑 ．



闔閭五年


五 年 ， 吳 王 以 越 不 從 伐 楚 ， 南 伐 越 ． 越 王 元 常 曰 ： 「吳 不 信 前 日 之 盟 ， 棄 貢 賜 之 國 ，
而 滅 其 交 親 ． 」 闔 閭 不 然 其 言 ， 遂 伐， 破 檇 里 ．



闔閭六年


六 年 ， 楚 昭 王 使 公 子 囊 瓦 伐 吳 ， 報 潛 、 六 之 役 ． 吳 使伍 胥 、 孫 武 擊 之 ， 圍 於 豫 章 ． 吳 王 曰 ：
「 吾 欲 乘 危 入 楚 都 而 破 其 郢 ，不 得 入 郢 ， 二 子 何 功 ？ 」 於 是 圍 楚 師 於 豫 章 ， 大 破 之 ． 遂 圍 巢 ，
克 之， 獲 楚 公 子 繁 以 歸 為 質 ．



闔閭九年


九 年 ， 吳 王 謂 子 胥 、 孫 武 曰 ： 「 始 子 言 郢 不 可 入 ， 今果 何 如 ？ 」 二 將 曰 ： 「 夫 戰 ， 借 勝 以 成 其 威 ，
非 常 勝 之 道 ． 」 吳 王 曰： 「 何 謂 也 ？ 」 二 將 曰 ： 「 楚 之 為 兵 ， 天 下 彊 敵 也 ． 今 臣 與 之 爭 鋒 ，
十 亡 一 存 ， 而 王 入 郢 者 ， 天 也 ， 臣 不 敢 必 ． 」 吳 王 曰 ： 「 吾 欲 復 擊 楚， 奈 何 而 有 功 ？ 」
伍 胥 、 孫 武 曰 ： 「 囊 瓦 者 ， 貪 而 多 過 於 諸 侯 ， 而 唐、 蔡 怨 之 ． 王 必 伐 ， 得 唐 、 蔡 ， 何 怨 ？ 」
二 將 曰 ： 「 昔 蔡 昭 公 朝 於 楚， 有 美 裘 二 枚 ， 善 珮 二 枚 ， 各 以 一 枚 獻 之 昭 王 ． 王 服 之 以 臨 朝 ．
昭 公自 服 一 枚 ． 子 常 欲 之 ， 昭 公 不 與 ， 子 常 三 年 留 之 ， 不 使 歸 國 ． 唐 成 公朝 楚 ， 有 二 文 馬 ，
子 常 欲 之 ， 公 不 與 ， 亦 三 年 止 之 ． 唐成 相 與 謀 從 成 公 從 者 ， 請 馬 以 贖 成 公 ， 飲 從 者 酒 ， 醉 之，
竊 馬 而 獻 子 常 ， 常 乃 遣 成 公 歸 國 ． 群 臣 誹 謗 曰 ： 『 君以 一 馬 之 故 ， 三 年 自 囚 ， 願 賞 竊 馬 之 功 ． 』
於 是 成 公 常思 報 楚 ， 君 臣 未 嘗 絕 口 ． 蔡 人 聞 之 ， 固 請 獻 裘 珮 於 子 常， 蔡 侯 得 歸 ． 如 晉 告 訴 ，
以 子 元 與 太 子 質 而 請 伐 楚 ． 故曰 得 唐 、 蔡 而 可 伐 楚 ． 」

吳 王 於 是 使 使 謂 唐 、 蔡 曰 ： 「 楚 為 無 道 ， 虐 殺 忠 良 ，侵 食 諸 侯 ， 困 辱 二 君 ， 寡 人 欲 舉 兵 伐 楚 ，
願 二 君 有 謀 ．唐 侯 使 其 子 乾 為 質 於 吳 ， 三 國 合 謀 伐 楚 ． 舍 兵 於 淮 汭 ，自 豫 章 與 楚 夾 漢 水 為 陣 ．
子 常 遂 濟 漢 而 陣 ， 自 小 別 山 至於 大 別 山 ． 三 不 利 ， 自 知 不 可 進 ， 欲 奔 亡 ． 史 皇 曰 ：
「今 子 常 無 故 與 王 共 殺 忠 臣 三 人 ， 天 禍 來 下 ， 王 之 所 致 ．」 子 常 不 應 ．

十 月 ， 楚 二 師 陣 於 柏 舉 ． 闔 閭 之 弟 夫 概 晨 起 請 於 闔 閭曰 ： 「 子 常 不 仁 ， 貪 而 少 恩 ，
其 臣 下 莫 有 死 志 ， 追 之 ，必 破 矣 ． 闔 閭 不 許 ． 夫 概 曰 ： 「 所 謂 臣 行 其 志 ， 不 待 命者 ， 其 謂 此 也 ． 」
遂 以 其 部 五 千 人 擊 子 常 ． 大 敗 走 ， 奔鄭 ， 楚 師 大 亂 ， 吳 師 乘 之 ， 遂 破 楚 眾 ． 楚 人 未 濟 漢 ， 會楚 人 食 ，
吳 因 奔 而 擊 破 之 雍 滯 ． 五 戰 ， 徑 至 於 郢 ．

王 追 於 吳 寇 ， 出 固 將 亡 ， 與 妹 季 芊 出 河 濉 之 間 ． 楚 大夫 尹 固 與 王 同 舟 而 去 ．

吳 師 遂 入 郢 ， 求 昭 王 ， 王 涉 濉 ， 濟 江 ， 入 于 雲 中 ． 暮宿 ， 群 盜 攻 之 ， 以 戈 擊 王 頭 ， 大 夫 尹 固 隱 王 ，
以 背 受 之， 中 肩 ． 王 懼 ， 奔 鄖 ． 大 夫 鍾 建 負 季 芊 以 從 ．

鄖 公 辛 得 昭 王 大 喜 ， 欲 還 之 ， 其 弟 懷 怒 曰 ： 「 昭 王 是我 讎 也 ！ 」 欲 殺 之 ． 謂 其 兄 辛 曰 ：
「 昔 平 王 殺 我 父 ， 吾殺 其 子 ， 不 亦 可 乎 ？ 」 辛 曰 ： 「 君 討 其 臣 ， 敢 讎 之 者 ？夫 乘 人 之 禍 ， 非 仁 也 ；
滅 宗 廢 祀 ， 非 孝 也 ； 動 無 令 名 ，非 智 也 ． 」 懷 怒 不 解 ． 辛 陰 與 其 季 弟 巢 以 王 奔 隨 ．

吳 兵 逐 之 ， 謂 隨 君 曰 ： 「 周 之 子 孫 在 漢 水 上 者 ， 楚 滅之 ． 謂 天 報 其 禍 ， 加 罰 於 楚 ， 君 何 寶 之 ？
周 室 何 罪 而 隱其 賊 ？ 能 出 昭 王 ， 即 重 惠 也 ． 」 隨 君 卜 昭 王 與 吳 王 不 吉， 乃 辭 吳 王 曰 ：
「 今 隨 之 僻 小 ， 密 近 於 楚 ， 楚 實 存 我 ，有 盟 ， 至 今 未 改 ． 若 今 有 難 而 棄 之 ？ 今 且 安 靜 楚 ，
敢 不聽 命 ？ 」 吳 師 多 其 辭 ， 乃 退 ．

是 時 ， 大 夫 子 期 雖 與 昭 王 俱 亡 ， 陰 與 吳 師 為 市 ， 欲 出昭 王 ． 王 聞 之 ， 得 免 ， 即 割 子 期 心 ，
以 與 隨 君 盟 而 去 ．

吳 王 入 郢 ， 止 留 ． 伍 胥 以 不 得 昭 王 ， 乃 掘 平 王 之 墓 ，出 其 屍 ， 鞭 之 三 百 ， 左 足 踐 腹 ， 右 手 抉 其 目 ，
誚 之 曰 ：「 誰 使 汝 用 讒 諛 之 口 ， 殺 我 父 兄 ， 豈 不 冤 哉 ？ 」 即 令 闔閭 妻 昭 王 夫 人 ， 伍 胥 、 孫 武 、
白 喜 亦 妻 子 常 、 司 馬 成 之妻 ， 以 辱 楚 之 君 臣 也 ．

遂 引 軍 擊 鄭 ， 鄭 定 公 前 殺 太 子 建 而 困 迫 子 胥 ． 自 此 ，鄭 定 公 大 懼 ， 乃 令 國 中 曰 ： 「 有 能 還 吳 軍 者 ，
吾 與 分 國而 治 ． 」 漁 者 之 子 應 募 曰 ：「 臣 能 還 之 ． 不 用 尺 兵 斗 糧 ， 得 一 橈 而 行 歌 道 中 ， 即 還矣 ． 」
公 乃 與 漁 者 之 子 橈 ． 子 胥 軍 將 至 ， 當 道 扣 橈 而 歌曰 ： 「 蘆 中 人 ． 」 如 是 再 ． 子 胥 聞 之 ， 愕 然 大 驚 ，
曰 ：「 何 等 謂 與 語 ， 公 為 何 誰 矣 ？ 」 曰 ： 「 漁 父 者 子 ． 吾 國君 懼 怖 ， 令 於 國 ： 有 能 還 吳 軍 者 ，
與 之 分 國 而 治 ． 臣 念前 人 與 君 相 逢 於 途 ， 今 從 君 乞 鄭 之 國 ． 」 子 胥 歎 曰 ： 「悲 哉 ！ 吾 蒙 子 前 人 之 恩 ，
自 致 於 此 ． 上 天 蒼 蒼 ， 豈 敢 忘也 ？ 」 於 是 乃 釋 鄭 國 ， 還 軍 守 楚 ， 求 昭 王 所 在 日 急 ．

申 包 胥 亡 在 山 中 ， 聞 之 ， 乃 使 人 謂 子 胥 曰 ： 「 子 之 報讎 ， 其 以 甚 乎 ？ 子 ， 故 平 王 之 臣 ， 北 面 事 之 ．
今 於 僇 屍之 辱 ， 豈 道 之 極 乎 ？ 」 子 胥 曰 ： 「 為 我 謝 申 包 胥 ， 曰 ：日 暮 路 遠 ， 倒 行 而 逆 施 之 於 道 也 ． 」

申 包 胥 知 不 可 ， 乃 之 於 秦 ， 求 救 楚 ． 晝 馳 夜 趨 ， 足 踵蹠 劈 ， 裂 裳 裹 膝 ， 鶴 倚 哭 於 秦 庭 ，
七 日 七 夜 ， 口 不 絕 聲． 秦 桓 公 素 沉 湎 ， 不 恤 國 事 ． 申 包 胥 哭 已 ， 歌 曰 ： 「 吳為 無 道 ， 封 豕 長 蛇 ，
以 食 上 國 ， 欲 有 天 下 ， 政 從 楚 起 ．寡 君 出 在 草 澤 ， 使 來 告 急 ． 」 如 此 七 日 ． 桓 公 大 驚 ：
「楚 有 賢 臣 如 是 ． 吳 猶 欲 滅 之 ？ 寡 人 無 臣 若 斯 者 ， 其 亡 無日 矣 ． 」 為 賦 無 衣 之 詩 ， 曰 ：
「 豈 曰 無 衣 ， 與 子 同 袍 ．王 于 興 師 ， 與 子 同 仇 ． 」

包 胥 曰 ： 「 臣 聞 戾 德 無 厭 ， 王 不 憂 鄰 國 疆 場 之 患 ？ 逮吳 之 未 定 ， 王 其 取 分 焉 ． 若 楚 遂 亡 ，
於 秦 何 利 ？ 則 亦 亡君 之 土 也 ． 願 王 以 神 靈 存 之 ， 世 以 事 王 ． 」 秦 伯 使 辭 焉， 曰 ： 「 寡 人 聞 命 矣 ．
子 且 就 館 ， 將 圖 而 告 ． 」 包 胥 曰： 「 寡 君 今 在 草 野 ， 未 獲 所 伏 ， 臣 何 敢 即 安 ？ 」 復 立 於庭 ，
倚 牆 而 哭 ， 日 夜 不 絕 聲 ， 水 不 入 口 ． 秦 伯 為 之 垂 涕， 即 出 師 而 送 之 ．



闔閭十年


十 年 ， 秦 師 未 出 ， 越 王 元 常 恨 闔 閭 破 之 檇 里 ， 興 兵 伐吳 ． 吳 在 楚 ， 越 盜 掩 襲 之 ．

六 月 ， 申 包 胥 以 秦 師 至 ， 秦 使 公 子 子 蒲 、 子 虎 率 車 五百 乘 救 楚 擊 吳 ． 二 子 曰 ： 「 吾 未 知 吳 道 ． 」
使 楚 師 前 與吳 戰 ， 而 即 會 之 ， 大 敗 夫 概 ．

七 月 ， 楚 司 馬 子 成 、 秦 公 子 子 蒲 ， 與 吳 王 相 守 ， 私 以間 兵 伐 唐 ， 滅 之 ． 子 胥 久 留 楚 求 昭 王 ， 不 去 ．

夫 概 師 敗 ， 卻 退 ． 九 月 ， 潛 歸 ， 自 立 為 吳 王 ． 闔 閭 聞之 ， 乃 釋 楚 師 ， 欲 殺 夫 概 ， 奔 楚 ，
昭 王 封 夫 概 於 棠 溪 ，闔 閭 遂 歸 ．

子 胥 、 孫 武 、 白 喜 留 ， 與 楚 師 於 淮 澨 ， 秦 師 又 敗 吳 師． 楚 子 期 將 焚 吳 軍 ， 子 西 曰 ：
「 吾 國 父 兄 身 戰 ， 暴 骨 草野 焉 ， 不 收 又 焚 之 ， 其 可 乎 ？ 」 子 期 曰 ： 「 亡 國 失 眾 ，存 沒 所 在 ，
又 何 殺 生 以 愛 死 ？ 死 如 有 知 ， 必 將 乘 煙 起 而助 我 ； 如 其 無 知 ， 何 惜 草 中 之 骨 而 亡 吳 國 ？ 」
遂 焚 而 戰， 吳 師 大 敗 ．

子 胥 等 相 謂 曰 ： 「 彼 楚 雖 敗 我 餘 兵 未 有 所 損 我 者 ． 」孫 武 曰 ： 「 吾 以 吳 干 戈 西 破 楚 ，
逐 昭 王 而 屠 荊 平 王 墓 ，割 戮 其 屍 ， 亦 已 足 矣 ． 子 胥 曰 ： 「 自 霸 王 以 來 ， 未 有 人臣 報 讎 如 此 者 也 ．
行 ， 去 矣 ！ 」

吳 軍 去 後 ， 昭 王 反 國 ． 樂 師 扈 子 非 荊 王 信 讒 佞 ， 殺 伍奢 、 白 州 犁 而 寇 不 絕 於 境 ， 至 乃 掘 平 王 墓 ，
戮 屍 奸 喜 ，以 辱 楚 君 臣 ； 又 傷 昭 王 困 迫 ， 幾 為 天 下 大 鄙 ， 然 已 愧 矣， 乃 援 琴 為 楚 作 窮 劫 之 曲 ，
以 暢 君 之 迫 厄 之 暢 達 也 ． 其詞 曰 ： 「 王 耶 王 耶 何 乖 烈 ， 不 顧 宗 廟 聽 讒 孽 ， 任 用 無 忌多 所 殺 ，
誅 夷 白 氏 族 幾 滅 ． 二 子 東 奔 適 吳 越 ， 吳 王 哀 痛助 忉 怛 ， 垂 涕 舉 兵 將 西 伐 ， 伍 胥 、 白 喜 、 孫 武 決 ．
三 戰破 郢 王 奔 發 ， 留 兵 縱 騎 虜 荊 闕 ， 楚 荊 骸 骨 遭 發 掘 ， 鞭 辱腐 屍 恥 難 雪 ！ 幾 危 宗 廟 社 稷 滅 ，
嚴 王 何 罪 國 幾 絕 ． 卿 士悽 愴 民 惻 悷 ， 吳 軍 雖 去 怖 不 歇 ． 願 王 更 隱 撫 忠 節 ， 勿 為讒 口 能 謗 褻 ． 」
昭 王 垂 涕 ， 深 知 琴 曲 之 情 ， 扈 子 遂 不 復鼓 矣 ．

子 胥 等 過 溧 陽 瀨 水 之 上 ， 乃 長 太 息 曰 ： 「 吾 嘗 飢 於 此， 乞 食 於 一 女 子 ， 女 子 飼 我 ， 遂 投 水 而 亡 ．
將 欲 報 以 百金 ， 而 不 知 其 家 ． 」 乃 投 金 水 中 而 去 ．

有 頃 ， 一 老 嫗 行 哭 而 來 ， 人 問 曰 ： 「 何 哭 之 悲 ？ 」 嫗曰 ： 「 吾 有 女 子 ， 守 居 三 十 不 嫁 ．
往 年 擊 綿 於 此 ， 遇 一窮 途 君 子 而 輒 飯 之 ， 而 恐 事 泄 ， 自 投 於 瀨 水 ． 今 聞 伍 君來 ， 不 得 其 償 ，
自 傷 虛 死 ， 是 故 悲 耳 ． 」 人 曰 ： 「 子 胥欲 報 百 金 ， 不 知 其 家 ， 投 金 水 中 而 去 矣 ． 」 嫗 遂 取 金 而歸 ．

子 胥 歸 吳 ， 吳 王 聞 三 師 將 至 ， 治 魚 為 鱠 ， 將 到 之 日 ，過 時 不 至 ， 魚 臭 ． 須 臾 子 胥 至 ，
闔 閭 出 鱠 而 食 ， 不 知 其臭 ， 王 復 重 為 之 ， 其 味 如 故 ． 吳 人 作 鱠 者 ， 自 闔 閭 之 造也 ．

諸 將 既 從 還 楚 ， 因 更 名 閶 門 曰 破 楚 門 ． 復 謀 伐 齊 ， 齊子 使 女 為 質 於 吳 ， 吳 王 因 為 太 子 波 聘 齊 女 ．
女 少 思 齊 ，日 夜 號 泣 ， 因 乃 為 病 ． 闔 閭 乃 起 北 門 ， 名 曰 望 齊 門 ， 令女 往 遊 其 上 ． 女 思 不 止 ，
病 日 益 甚 ， 乃 至 殂 落 ． 女 曰 ：「 令 死 者 有 知 ， 必 葬 我 於 虞 山 之 巔 ， 以 望 齊 國 ． 」 闔 閭傷 之 ，
正 如 其 言 ， 乃 葬 虞 山 之 巔 ．

是 時 太 子 亦 病 而 死 ， 闔 閭 謀 擇 諸 公 子 可 立 者 ， 未 有 定計 ． 波 太 子 夫 差 日 夜 告 於 伍 胥 曰 ：
「 王 欲 立 太 子 ， 非 我而 誰 當 立 ？ 此 計 在 君 耳 ． 」 伍 子 胥 曰 ： 「 太 子 未 有 定 ，我 入 則 決 矣 ． 」

闔 閭 有 頃 召 子 胥 ， 謀 立 太 子 ， 子 胥 曰 ： 「 臣 聞 祀 廢 於絕 後 ， 興 於 有 嗣 ． 今 太 子 不 祿 ， 早 失 侍 御 ，
今 王 欲 立 太子 者 ， 莫 大 乎 波 秦 之 子 夫 差 ． 」 闔 閭 曰 ： 「 夫 愚 而 不 仁， 恐 不 能 奉 統 於 吳 國 ． 」
子 胥 曰 ： 「 夫 差 信 以 愛 人 ， 端於 守 節 ， 敦 於 禮 義 ． 父 死 子 代 ， 經 之 明 文 ． 」 闔 閭 曰 ：
「 寡 人 從 子 ． 」

立 夫 差 為 太 子 ， 使 太 子 屯 兵 守 楚 留 止 ， 自 治 宮 室 ： 立射 臺 於 安 里 ， 華 池 在 平 昌 ， 南 城 宮 在 長 樂 ．
闔 閭 出 入 游臥 ， 秋 冬 治 於 城 中 ， 春 夏 治 於 城 外 ， 治 姑 蘇 之 臺 ． 旦 食 (魚且) 山， 晝 游 蘇 臺 ， 射 於 鷗 陂 ，
馳 於 游 臺 ， 興 樂 石 城 ，走 犬 長 洲 ， 斯 止 闔 閭 之 霸 時 ．

於 是 太 子 定 ， 因 伐 楚 ， 破 師 ， 拔 番 ． 楚 懼 吳 兵 復 往 ，乃 去 郢 徙 于 蒍 若 ． 當 此 之 時 ， 吳 以 子 胥 、 白 喜 、
孫 武 之謀 ， 西 破 彊 楚 ， 北 威 齊 晉 ， 南 伐 於 越 ．



吳 越 春 秋 夫 差 內 傳 第 五


十一年


十 一 年 ， 夫 差 北 伐 齊 ． 齊 使 大 夫 高 氏 謝 吳 師 ， 曰 ： 「齊 孤 立 於 國 ， 倉 庫 空 虛 ， 民 人 離 散 ．
齊 以 吳 為 彊 輔 ， 今 未 往 告 急 而 吳見 伐 ， 請 伏 國 人 於 郊 ， 不 敢 陳 戰 爭 之 辭 ， 惟 吳 哀 齊 之 不 濫 也 ． 」
吳 師即 還 ．



十二年


十 二 年 ， 夫 差 復 北 伐 齊 ． 越 王 聞 之 ， 率 眾 以 朝 於 吳 ，而 以 重 寶 厚 獻 太 宰 嚭 ． 嚭 喜 ， 受 越 之 賂 ，
愛 信 越 殊 甚 ，日 夜 為 言 於 吳 王 ， 王 信 用 嚭 之 計 ． 伍 胥 大 懼 ， 曰 ： 「 是棄 吾 也 ． 」 乃 進 諫 曰 ：
「 越 在 ， 心 腹 之 病 ． 不 前 除 其 疾， 今 信 浮 辭 偽 詐 而 貪 齊 ， 破 齊 譬 由 磐 石 之 田 ， 無 立 其 苗也 ．
願 王 釋 齊 而 前 越 ， 不 然 悔 之 無 及 ． 」 吳 王 不 聽 ， 使子 胥 使 於 齊 ， 通 期 戰 之 會 ． 子 胥 謂 其 子 曰 ：
「 我 數 諫 王， 王 不 我 用 ， 今 見 吳 之 亡 矣 ． 汝 與 吾 俱 亡 ， 亡 無 為 也 ．」 乃 屬 其 子 於 齊 鮑 氏 而 還 ．

太 宰 嚭 既 與 子 胥 有 隙 ， 因 讒 之 曰 ： 「 子 胥 為 強 暴 力 諫， 願 王 少 厚 焉 ， 」 王 曰 ： 「 寡 人 知 之 ． 」
未 興 師 ， 會 魯使 子 貢 聘 於 吳 ．



十三年


十 三 年 ， 齊 大 夫 陳 成 恆 欲 弒 簡 公 ， 陰 憚 高 、 國 、 鮑 、晏 ， 故 前 興 兵 伐 魯 ． 魯 君 憂 之 ， 孔 子 患 之 ，
召 門 人 而 謂 之 曰 ： 「 諸 侯有 相 伐 者 ， 丘 常 恥 之 ． 夫 魯 ， 父 母 之 國 也 ， 丘 墓 在 焉 ． 今 齊 將 伐 之 ，
子 無 意 一 出 耶 ？ 」 子 路 辭 出 ， 孔 子 止 之 ； 子 張 、 子 石 請 行 ， 孔 子 弗 許； 子 貢 辭 出 ， 孔 子 遣 之 ．

子 貢 北 之 齊 ， 見 成 恆 ， 因 謂 曰 ： 「 夫 魯 者 ， 難 伐 之 國， 而 君 伐 ， 過 矣 ． 」 成 而 曰 ： 「 魯 何 難 伐 也 ？ 」

子 貢 曰 ： 「 其 城 薄 以 卑 ， 其 池 狹 以 淺 ， 其 君 愚 而 不 仁， 大 臣 無 用 ， 士 惡 甲 兵 ， 不 可 與 戰 ．
君 不 若 伐 吳 ． 夫 吳， 城 厚 而 崇 ， 池 廣 以 深 ， 甲 堅 士 選 ， 器 飽 弩 勁 ， 又 使 明大 夫 守 之 ， 此 易 邦 也 ． 」

成 之 忿 然 作 色 ， 曰 ： 「 子 之 所 難 ， 人 之 所 易 ； 子 之 所易 ， 人 之 所 難 ， 而 以 教 ， ， 何 也 ？ 」

子 貢 曰 ： 「 臣 聞 君 三 封 而 三 不 成 者 ， 大 臣 有 所 不 聽 者也 ． 今 君 又 欲 破 魯 以 廣 齊 ， 隳 魯 以 自 尊 ，
而 君 功 不 與 焉． 是 君 上 驕 下 恣 群 臣 ， 而 求 以 成 大 事 ， 難 矣 ． 且 夫 上 驕則 犯 ， 臣 驕 則 爭 ，
此 君 上 於 王 有 遽 ， 而 下 與 大 臣 交 爭 ．如 此 則 君 立 於 齊 危 於 累 卵 ． 故 曰 不 如 伐 吳 ． 且 吳 王 剛 猛而 毅 ，
能 行 其 令 ， 百 姓 習 於 戰 守 ， 明 於 法 禁 ， 齊 遇 為 擒必 矣 ． 今 君 悉 四 境 之 中 ， 出 大 臣 以 環 之 ，
人 民 外 死 ， 大臣 內 空 ， 是 君 上 無 彊 敵 之 臣 ， 下 無 黔 首 之 士 ， 孤 主 制 齊者 ， 君 也 ． 」

陳 恆 曰 ： 「 善 ！ 雖 然 吾 兵 已 在 魯 之 城 下 矣 ． 吾 去 之 吳， 大 臣 將 有 疑 我 之 心 ， 為 之 奈 何 ？ 」

子 貢 曰 ： 「 君 按 兵 無 伐 ， 請 為 君 南 見 吳 王 ， 請 之 救 魯而 伐 齊 ， 君 因 以 兵 迎 之 ． 」 陳 恆 許 諾 ．

子 貢 南 見 吳 王 ， 謂 吳 王 曰 ： 「 臣 聞 之 ， 王 者 不 絕 世 ，而 霸 者 無 彊 敵 ， 千 鈞 之 重 ， 加 銖 而 移 ．
今 萬 乘 之 齊 ， 而私 千 乘 之 魯 ， 而 與 吳 爭 彊 ， 臣 竊 為 君 恐 焉 ． 且 夫 救 魯 ，顯 名 也 ； 伐 齊 ， 大 利 也 ，
義 存 亡 魯 ， 害 暴 齊 而 威 強 晉 ，則 王 不 疑 也 ． 」

吳 王 曰 ： 「 善 ． 雖 然 ， 吾 嘗 與 越 戰 ， 棲 之 會 稽 ， 入 臣於 吳 ， 不 即 誅 之 ， 三 年 使 歸 ． 夫 越 君 ，
賢 主 ， 苦 身 勞 力， 夜 以 接 日 ， 內 飾 其 政 ， 外 事 諸 侯 ， 必 將 有 報 我 之 心 ．子 待 我 伐 越 而 聽 子 ． 」

子 貢 曰 ： 「 不 可 ． 夫 越 之 彊 不 過 於 魯 ， 吳 之 彊 不 過 於齊 ， 主 以 伐 越 而 不 聽 臣 ， 齊 亦 已 私 魯 矣 ．
且 畏 小 越 而 惡彊 齊 ， 不 勇 也 ； 見 小 利 而 忘 大 害 ， 不 智 也 ． 臣 聞 仁 人 不因 居 ， 以 廣 其 德 ；
智 者 不 棄 時 ， 以 舉 其 功 ； 王 者 不 絕 世， 以 立 其 義 ． 且 夫 畏 越 如 此 ， 臣 誠 東 見 越 王 ，
使 出 師 以從 下 吏 ． 」 吳 王 大 悅 ．

子 貢 東 見 越 王 ， 王 聞 之 ， 除 道 郊 迎 ， 身 御 至 舍 ． 問 曰： 「 此 僻 狹 之 國 ， 蠻 夷 之 民 ，
大 夫 何 索 然 若 不 辱 乃 至 於此 ？ 」

子 貢 曰 ： 「 君 處 故 來 ． 」

越 王 勾 踐 再 拜 稽 首 曰 ： 「 孤 聞 禍 與 福 為 鄰 ， 今 大 夫 之弔 ， 孤 之 福 矣 ． 孤 敢 不 問 其 說 ． 」

子 貢 曰 ： 「 臣 今 者 見 吳 王 ， 告 以 救 魯 而 伐 齊 ， 其 心 畏越 ． 且 夫 無 報 人 之 志 而 使 人 疑 之 ， 拙 也 ；
有 報 人 之 意 而使 人 知 之 ， 殆 也 ； 事 未 發 而 聞 之 者 ， 危 也 ． 三 者 ， 舉 事之 大 忌 也 ． 」

越 王 再 拜 曰 ： 「 孤 少 失 前 人 ， 內 不 自 量 與 吳 人 戰 ， 軍敗 身 辱 ， 遁 逃 上 棲 會 稽 ， 下 守 海 濱 ，
唯 魚 鱉 見 矣 ． 今 大夫 辱 弔 而 身 見 之 ， 又 發 玉 聲 以 教 孤 ， 孤 賴 天 之 賜 也 ， 敢不 承 教 ？ 」

子 貢 曰 ： 「 臣 聞 ： 『 明 主 任 人 ， 不 失 其 能 ， 直 士 舉 賢， 不 容 於 世 ． 』故 臨 財 分 利 則 使 仁 ，
涉 患 犯 難 則 使 勇 ，用 智 圖 國 則 使 賢 ， 正 天 下 定 諸 侯 則 使 聖 ． 兵 強 而 不 能 行其 威 勢 ，
在 上 位 而 不 能 施 其 政 令 於 下 者 ， 其 君 幾 乎 難 矣！ 臣 竊 自 擇 可 與 成 功 而 至 王 者 ， 惟 幾 乎 ？
今 吳 王 有 伐 齊晉 之 志 ， 君 無 愛 重 器 以 喜 其 心 ， 無 惡 卑 辭 以 盡 其 禮 ． 而伐 齊 ， 齊 必 戰 ， 不 勝 ，
君 之 福 也 ； 彼 戰 而 勝 ， 必 以 其 兵臨 晉 ． 騎 士 銳 兵 弊 乎 齊 ， 重 寶 、 車 騎 、 羽 毛 盡 乎 晉 ， 則君 制 其 餘 矣 ． 」

越 王 再 拜 ， 曰 ： 「 昔 者 吳 王 分 其 民 之 眾 以 殘 吾 國 ， 殺敗 吾 民 ， 鄙 吾 百 姓 ， 夷 吾 宗 廟 ， 國 為 墟 棘 ，
身 為 魚 鱉 ．孤 之 怨 吳 ， 深 於 骨 髓 ， 而 孤 之 事 吳 ， 如 子 之 畏 父 ， 弟 之敬 兄 ． 此 孤 之 死 言 也 ． 今 大 夫 有 賜 ，
故 孤 敢 以 報 情 ． 孤身 不 安 重 席 ， 口 不 嘗 厚 味 ， 目 不 視 美 色 ， 耳 不 聽 雅 音 ，既 已 三 年 矣 ； 焦 脣 乾 舌 ，
苦 身 勞 力 ， 上 事 群 臣 ， 下 養 百姓 ； 願 一 與 吳 交 戰 於 天 下 平 原 之 野 ． 正 身 臂 而 奮 吳 越 之士 ，
繼 踵 連 死 ， 肝 腦 塗 地 者 ， 孤 之 願 也 ． 思 之 三 年 ， 不可 得 也 ， 今 內 量 吾 國 不 足 以 傷 吳 ，
外 事 諸 侯 而 不 能 也 ．願 空 國 ， 棄 群 臣 ， 變 容 貌 ， 易 姓 名 ， 執 箕 帚 ， 養 牛 馬 以事 之 ． 孤 雖 知 要 領 不 屬 ， 手 足 異 處 ， 四 支 布 陳 ， 為 鄉 邑笑 ， 孤 之 意 出 焉 ． 今 大 夫 有 賜 ， 存 亡 國 ， 舉 死 人 ， 孤 賴天 賜 ，
敢 不 待 令 乎 ？ 」

子 貢 曰 ： 「 夫 吳 王 為 人 ， 貪 功 名 而 不 知 利 害 ． 」 越 王慥 然 避 位 ．

子 貢 曰 ： 「 臣 觀 吳 王 為 數 戰 伐 ， 士 卒 不 恩 ， 大 臣 內 引， 讒 人 益 眾 ． 夫 子 胥 為 人 精 誠 中 廉 ，
外 明 而 知 時 ， 不 以身 死 隱 君 之 過 ． 正 言 以 忠 君 ， 直 行 以 為 國 ， 其 身 死 而 不聽 ， 太 宰 嚭 為 人 智 而 愚 ，
彊 而 弱 ， 巧 言 利 辭 以 內 其 身 ，善 為 詭 詐 以 事 其 君 ， 知 其 前 而 不 知 其 後 ， 順 君 之 過 以 安其 私 ，
是 殘 國 傷 君 之 佞 臣 也 ． 」 越 王 大 悅 ．

子 貢 去 ， 越 王 送 之 金 百 鎰 ， 寶 劍 一 ， 良 馬 二 ． 子 貢 不受 ．

至 吳 ， 謂 吳 王 曰 ： 「 臣 以 下 吏 之 言 告 於 越 王 ， 越 王 大恐 ， 曰 ： 『 昔 者 孤 身 不 幸 ， 少 失 前 人 ．
內 不 自 量 ， 抵 罪於 吳 ， 軍 敗 身 辱 ， 逋 逃 出 走 ， 棲 于 會 稽 ， 國 為 墟 莽 ， 身為 魚 鱉 ． 賴 大 王 之 賜 ，
使 得 奉 俎 豆 ， 修 祭 祀 ， 死 且 不 敢忘 ， 何 謀 之 敢 ？ 』 其 志 甚 恐 ， 將 使 使 者 來 謝 於 王 ． 」

子 貢 館 五 日 ， 越 使 果 來 ， 曰 ： 東 海 役 臣 勾 踐 之 使 者 臣種 敢 修 下 吏 ， 少 聞 於 左 右 ： 昔 孤 不 幸 ，
少 失 前 人 ， 內 不自 量 ， 抵 罪 上 國 ， 軍 敗 身 辱 ， 逋 逃 會 稽 ， 賴 王 賜 ， 得 奉祭 祀 ， 死 且 不 忘 ．
今 竊 聞 大 王 興 大 義 ， 誅 彊 救 弱 ， 困 暴齊 而 撫 周 室 ， 故 使 賤 臣 以 奉 前 王 所 藏 甲 二 十 領 ， 屈 盧 之矛 ，
步 光 之 劍 ， 以 賀 軍 吏 ． 若 將 遂 大 義 ， 弊 邑 雖 小 ， 請悉 四 方 之 內 士 卒 三 千 人 ， 以 從 下 吏 ，
請 躬 被 堅 執 銳 ， 以前 受 矢 石 ， 君 臣 死 無 所 恨 矣 ． 」

吳 王 大 悅 ． 乃 召 子 貢 曰 ： 「 越 使 果 來 ， 請 出 士 卒 三 千， 其 君 從 之 ， 與 寡 人 伐 齊 ． 可 乎 ？ 」

子 貢 曰 ： 「 不 可 ． 夫 空 人 之 國 ， 悉 人 之 眾 ， 又 從 其 君， 不 仁 也 ． 受 幣 ， 許 其 師 ，
辭 其 君 即 可 ． 」 吳 王 許 諾 ．

子 貢 去 晉 ， 見 定 公 曰 ： 「 臣 聞 慮 不 預 定 ， 不 可 以 應 卒； 兵 不 預 辦 ， 不 可 以 勝 敵 ． 今 吳 齊 將 戰 ，
戰 而 不 勝 ， 越亂 之 必 矣 ； 與 戰 而 勝 ， 必 以 其 兵 臨 晉 ， 君 為 之 奈 何 ？ 」定 公 曰 ： 「 何 以 待 之 ？ 」
子 貢 曰 ： 「 修 兵 伏 卒 以 待 之 ．」 晉 君 許 之 ．

子 貢 返 魯 ， 吳 王 果 興 九 郡 之 兵 ， 將 與 齊 戰 ． 道 出 胥 門， 因 過 姑 胥 之 臺 ， 忽 晝 假 寐 於 姑 胥 之 臺 而 得 夢 ．
及 寤 而起 ， 其 心 恬 然 悵 焉 ． 乃 命 太 宰 嚭 告 曰 ： 「 寡 人 晝 臥 有 夢， 覺 而 恬 然 悵 焉 ． 請 占 之 ，
得 無 所 憂 哉 ？ 夢 入 章 明 宮 ，見 兩 鬲 蒸 而 不 炊 ； 兩 黑 犬 嗥 以 南 ， 嗥 以 北 ； 兩 鋘 殖 吾 宮牆 ；
流 水 湯 湯 ， 越 吾 宮 堂 ； 後 房 鼓 震 篋 篋 有 鍜 工 ； 前 園橫 生 梧 桐 ． 子 為 寡 人 占 之 ． 」

太 宰 嚭 曰 ： 「 美 哉 ！ 王 之 興 師 伐 齊 也 ． 臣 聞 ： 章 者 ，德 鏘 鏘 也 ； 明 者 ， 破 敵 聲 聞 ， 功 朗 明 也 ．
兩 鬲 蒸 而 不 炊者 ， 大 王 聖 德 ， 氣 有 餘 也 ． 兩 黑 犬 嗥 以 南 、 嗥 以 北 者 ，四 夷 已 服 ， 朝 諸 侯 也 ．
兩 鋘 殖 宮 牆 者 ， 農 夫 就 成 ， 田 夫耕 也 ． 湯 湯 越 宮 堂 者 ， 鄰 國 貢 獻 ， 財 有 餘 也 ．
後 房 篋 篋鼓 震 有 鍜 工 者 ， 宮 女 悅 樂 ， 琴 瑟 和 也 ． 前 園 橫 生 梧 桐 者， 樂 府 鼓 聲 也 ．

吳 王 大 悅 ， 而 其 心 不 已 ， 召 王 孫 駱 問 曰 ： 「 寡 人 忽 晝夢 ， 為 予 陳 之 ． 」

王 孫 駱 曰 ： 「 臣 鄙 淺 於 道 ， 不 能 博 大 ， 今 王 所 夢 ， 臣不 能 占 ． 其 有 所 知 者 ，
東 掖 門 亭 長 長 城 公 弟 公 孫 聖 ． 聖為 人 少 而 好 游 ， 長 而 好 學 ， 多 見 博 觀 ，
知 鬼 神 之 情 狀 ．願 王 問 之 ． 」

王 乃 遣 王 孫 駱 往 請 公 孫 聖 ， 曰 ： 「 吳 王 晝 臥 姑 胥 之 臺， 忽 然 感 夢 ， 覺 而 悵 然 ， 使 子 占 之 ，
急 詣 姑 胥 之 臺 ． 」

公 孫 聖 伏 地 而 泣 ， 有 項 而 起 ． 其 妻 從 旁 謂 聖 曰 ： 「 子何 性 鄙 ！ 希 睹 人 主 ， 卒 得 急 召 ，
涕 泣 如 雨 ． 」

公 孫 聖 仰 天 歎 曰 ： 「 悲 哉 ！ 非 子 所 知 也 ． 今 日 壬 午 ，時 加 南 方 ， 命 屬 上 天 ， 不 得 逃 亡 ．
非 但 自 哀 ， 誠 傷 吳 王． 」

妻 曰 ： 「 子 以 道 自 達 於 主 ， 有 道 當 行 ， 上 以 諫 王 ， 下以 約 身 ． 今 聞 急 召 ， 憂 惑 潰 亂 ，
非 賢 人 所 宜 ． 」

公 孫 聖 曰 ： 「 愚 哉 ！ 女 子 之 言 也 ． 吾 受 道 十 年 ， 隱 身避 害 ， 欲 紹 壽 命 ， 不 意 卒 得 急 召 ， 中 世 自 棄 ，
故 悲 與 子相 離 耳 ． 」 遂 去 ， 詣 姑 胥 臺 ．

吳 王 曰 ： 「 寡 人 將 北 伐 齊 魯 ， 道 出 胥 門 ， 過 姑 胥 之 臺， 忽 然 晝 夢 ， 子 為 占 之 ， 其 言 吉 凶 ． 」

公 孫 聖 曰 ： 「 臣 不 言 ， 身 名 全 ， 言 之 必 死 百 段 於 王 前． 然 忠 臣 不 顧 其 軀 ． 」 乃 仰 天 歎 曰 ：
「 臣 聞 好 船 者 必 溺， 好 戰 者 必 亡 ， 臣 好 直 言 ， 不 顧 於 命 ． 願 王 圖 之 ． 臣 聞： 章 者 ， 戰 不 勝 ，
敗 走 傽 偟 也 ． 明 者 ， 去 昭 昭 ， 就 冥 冥也 ． 入 門 見 鬲 蒸 而 不 炊 者 ， 大 王 不 得 火 食 也 ．
兩 黑 犬 嗥以 南 、 嗥 以 北 者 ， 黑 者 ， 陰 也 ， 北 者 ， 匿 也 ． 兩 鋘 殖 宮牆 者 ， 越 軍 入 吳 國 ， 伐 宗 廟 ，
掘 社 稷 也 ． 流 水 湯 湯 越 宮堂 者 ， 宮 空 虛 也 ． 後 房 鼓 震 篋 篋 者 ， 坐 太 息 也 ． 前 園 橫生 梧 桐 者 ，
梧 桐 心 空 不 為 用 器 ， 但 為 盲 僮 ， 與 死 人 俱 葬也 ． 願 大 王 按 兵 修 德 ， 無 伐 於 齊 ， 則 可 銷 也 ．
遣 下 吏 太宰 嚭 、 王 孫 駱 解 冠 幘 ， 肉 袒 徒 跣 ， 稽 首 謝 於 勾 踐 ， 國 可安 存 也 ， 身 可 不 死 矣 ． 」

吳 王 聞 之 ， 索 然 作 怒 ， 乃 曰 ： 「 吾 天 之 所 生 ， 神 之 所使 ． 」 顧 力 士 石 番 ， 以 鐵 鎚 擊 殺 之 ．
聖 乃 仰 頭 向 天 而 言曰 ： 「 吁 嗟 ！ 天 知 吾 之 冤 乎 ？ 忠 而 獲 罪 ， 身 死 無 辜 以 葬． 我 以 為 直 者 ，
不 如 相 隨 為 柱 ， 提 我 至 深 山 ， 後 世 相 屬為 聲 響 ． 」 於 是 吳 三 乃 使 門 人 提 之 蒸 丘 ，
「 豺 狼 食 汝 肉， 野 火 燒 汝 骨 ， 東 風 數 至 ， 飛 揚 汝 骸 骨 ， 肉 縻 爛 ， 何 能為 聲 響 哉 ？ 」 太 宰 嚭 趨 進 曰 ：
「 賀 大 王 喜 ， 災 已 滅 矣 ，因 舉 行 觴 ， 兵 可 以 行 ． 」

吳 王 乃 使 太 宰 嚭 為 右 校 司 馬 ， 王 孫 駱 為 左 校 ， 及 從 勾踐 之 師 伐 齊 ． 伍 子 胥 聞 之 ， 諫 曰 ：
「 臣 聞 興 十 萬 之 眾 ，奉 師 千 里 ， 百 姓 之 費 ， 國 家 之 出 ， 日 數 千 金 ． 不 念 士 民之 死 ， 而 爭 一 日 之 勝 ，
臣 以 為 危 國 亡 身 之 甚 ． 且 與 賊 居不 知 其 禍 ， 外 復 求 怨 ， 徼 幸 他 國 ， 猶 治 救 瘑 疥 而 棄 心 腹之 疾 ，
發 當 死 矣 ． 瘑 疥 ， 皮 膚 之 疾 ， 不 足 患 也 ． 今 齊 陵遲 千 里 之 外 ， 更 歷 楚 趙 之 界 ， 齊 為 疾 其 疥 耳 ；
越 之 為 病， 乃 心 腹 也 ． 不 發 則 傷 ， 動 則 有 死 ． 願 大 王 定 越 而 後 圖齊 ． 臣 之 言 決 矣 ， 敢 不 盡 忠 ！
臣 今 年 老 ， 耳 目 不 聰 ， 以狂 惑 之 心 ， 無 能 益 國 ． 竊 觀 金 匱 第 八 ， 其 可 傷 也 ． 」 吳王 曰 ：
「 何 謂 也 ？ 」 子 胥 曰 ： 「 今 年 七 月 ， 辛 亥 平 旦 ，大 王 以 首 事 ． 辛 ， 歲 位 也 ， 亥 ， 陰 前 之 辰 也 ．
合 壬 子 歲前 合 也 ， 利 以 行 武 ， 武 決 勝 矣 ． 然 德 在 合 斗 擊 丑 ． 丑 ，辛 之 本 也 ． 大 吉 為 白 虎 而 臨 辛 ，
功 曹 為 太 常 所 臨 亥 ， 大吉 得 辛 為 九 醜 ， 又 與 白 虎 并 重 ． 有 人 若 以 此 首 事 ， 前 雖小 勝 ， 後 必 大 敗 ．
天 地 行 殃 ， 禍 不 久 矣 ． 」

吳 王 不 聽 ， 遂 九 月 使 太 宰 嚭 伐 齊 ． 軍 臨 北 郊 ， 吳 王 謂嚭 曰 ： 「 行 矣 ！ 無 忘 有 功 ， 無 赦 有 罪 ，
愛 民 養 士 ， 視 如赤 子 ； 與 智 者 謀 ， 與 仁 者 友 ． 」 太 宰 嚭 受 命 ， 遂 行 ．

吳 王 召 大 夫 被 離 問 曰 ： 「 汝 常 與 子 胥 同 心 合 志 ， 并 慮一 謀 ， 寡 人 興 師 伐 齊 ， 子 胥 獨 何 言 焉 ？ 」
被 離 曰 ： 「 子胥 欲 盡 誠 於 前 王 ， 自 謂 老 狂 ， 耳 目 不 聰 ， 不 知 當 世 之 所行 ， 無 益 吳 國 ． 」

王 遂 伐 齊 ， 齊 與 吳 戰 於 艾 陵 之 上 ， 齊 師 敗 績 ． 吳 王 既勝 ， 乃 使 行 人 成 好 於 齊 ， 曰 ：
「 吳 王 聞 齊 有 沒 水 之 慮 ，帥 軍 來 觀 ， 而 齊 興 師 蒲 草 ， 吳 不 知 所 安 ， 集 設 陣 為 備 ，不 意 頗 傷 齊 師 ．
願 結 和 親 而 去 ． 」 齊 王 曰 ： 「 寡 人 處 此北 邊 ， 無 出 境 之 謀 ． 今 吳 乃 濟 江 淮 喻 千 里 而 來 我 壤 土 ，
戮 我 眾 庶 ， 賴 上 帝 哀 存 ， 國 猶 不 至 顛 隕 ． 王 今 讓 以 和 親， 敢 不 如 命 ？ 」 吳 齊 遂 盟 而 去 ．

吳 王 還 ， 乃 讓 子 胥 曰 ： 「 吾 前 王 履 德 明 ， 達 於 上 帝 ．垂 功 用 力 為 子 西 結 彊 讎 於 楚 ．
今 前 王 譬 若 農 夫 之 艾 殺 四方 蓬 蒿 ， 以 立 名 于 荊 蠻 ， 斯 亦 大 夫 之 力 ． 今 大 夫 昏 耄 而不 自 安 ，
生 變 起 詐 ， 怨 惡 而 出 ， 出 則 罪 吾 士 眾 ， 亂 吾 法度 ， 欲 以 妖 孽 挫 衄 吾 師 ； 賴 天 降 哀 ， 齊 師 受 服 ．
寡 人 豈敢 自 歸 其 功 ， 乃 前 王 之 遺 德 ， 神 靈 之 祐 福 也 ． 若 子 於 吳則 何 力 焉 ？ 」

伍 子 胥 攘 臂 大 怒 ， 釋 劍 而 對 曰 ： 「 昔 吾 前 王 有 不 庭 之臣 ， 以 能 遂 疑 計 ， 不 陷 於 大 難 ．
今 王 播 棄 所 患 ， 外 不 憂此 孤 僮 之 謀 ， 非 霸 王 之 事 ． 天 所 未 棄 ， 必 趨 其 小 喜 ， 而近 其 大 憂 ．
王 若 覺 寤 ， 吳 國 世 世 存 焉 ； 若 不 覺 寤 ， 吳 國之 命 斯 促 矣 ． 員 擒 ． 員 誠 前 死 ， 掛 吾 目 於 門 ，
以 觀 吳 國之 喪 ． 」

吳 王 不 聽 ， 坐 於 殿 上 ， 獨 見 四 人 向 庭 相 背 而 倚 ， 王 怪而 視 之 ． 群 臣 問 曰 ： 「 王 何 所 見 ？ 」 王 曰 ：
「 吾 見 四 人相 背 而 倚 ， 聞 人 言 則 四 分 走 矣 ． 」 子 胥 曰 ： 「 如 王 言 ，將 失 眾 矣 ． 」 吳 王 怒 曰 ：
「 子 言 不 祥 ！ 」 子 胥 曰 ： 「 非惟 不 祥 ， 王 亦 亡 矣 ． 」

後 五 日 ， 吳 王 復 坐 殿 上 ， 望 見 兩 人 相 對 ， 北 向 人 殺 南向 人 ． 王 問 群 臣 ： 「 見 乎 ？ 」 曰 ：
「 無 所 見 ． 」 子 胥 曰： 「 王 何 見 ？ 」 王 曰 ： 「 前 日 所 見 四 人 ， 今 日 又 見 二 人相 對 ， 北 向 人 殺 南 向 人 ． 」
子 胥 曰 ： 「 臣 聞 ， 四 人 走 ，叛 也 ； 北 向 殺 南 向 ， 臣 殺 君 也 ． 」 王 不 應 ．

吳 王 置 酒 文 臺 之 上 ， 群 臣 悉 在 ， 太 宰 嚭 執 政 ， 越 王 侍坐 ， 子 胥 在 焉 ． 王 曰 ： 「 寡 人 聞 之 ，
君 不 賤 有 功 之 臣 ，父 不 憎 有 力 之 子 ． 今 太 宰 嚭 為 寡 人 有 功 ， 吾 將 爵 之 上 賞． 越 王 慈 仁 忠 信 ，
以 孝 事 於 寡 人 ， 吾 將 復 增 其 國 ， 以 還助 伐 之 功 ． 於 眾 大 夫 如 何 ？ 」

群 臣 賀 曰 ： 「 大 王 躬 行 至 德 ， 虛 心 養 士 ， 群 臣 並 進 ，見 難 爭 死 ； 名 號 顯 著 ， 威 震 四 海 ；
有 功 蒙 賞 ， 亡 國 復 存； 霸 功 王 事 ， 咸 被 群 臣 ． 」

於 是 子 胥 據 地 垂 涕 ， 曰 ： 「 於 乎 ， 哀 哉 ！ 遭 此 默 默 ，忠 臣 掩 口 ， 讒 夫 在 側 ； 政 敗 道 壞 ，
諂 諛 無 極 ； 邪 說 偽 辭， 以 曲 為 直 ， 舍 讒 攻 忠 ， 將 滅 吳 國 ： 宗 廟 既 夷 ， 社 稷 不食 ， 城 郭 丘 墟 ，
殿 生 荊 棘 ． 」

吳 王 大 怒 ， 曰 ： 「 老 臣 多 詐 ， 為 吳 妖 孽 ． 乃 欲 專 權 擅威 ， 獨 傾 吾 國 ． 寡 人 以 前 王 之 故 ， 未 忍 行 法 ，
今 退 自 計， 無 沮 吳 謀 ． 」

子 胥 曰 ： 「 今 臣 不 忠 不 信 ， 不 得 為 前 王 之 臣 ． 臣 不 敢愛 身 ， 恐 吾 國 之 亡 矣 ． 昔 者 桀 殺 關 龍 逢 ，
紂 殺 王 子 比 干， 今 大 王 誅 臣 ， 參 於 桀 紂 ． 大 王 勉 之 ， 臣 請 辭 矣 ． 」

子 胥 歸 ， 謂 被 離 曰 ： 「 吾 貫 弓 接 矢 於 鄭 楚 之 界 ， 越 渡江 淮 自 致 於 斯 ． 前 王 聽 從 吾 計 ，
破 楚 見 凌 之 讎 ． 欲 報 前王 之 恩 而 至 於 此 ． 吾 非 自 惜 ， 禍 將 及 汝 ． 」 被 離 曰 ： 「未 諫 不 聽 ，
自 殺 何 益 ？ 何 如 亡 乎 ？ 」 子 胥 曰 ： 「 亡 ， 臣安 往 ？ 」

吳 王 聞 子 胥 之 怨 恨 也 ， 乃 使 人 賜 屬 鏤 之 劍 ． 子 胥 受 劍， 徒 跣 褰 裳 ， 下 堂 中 庭 ， 仰 天 呼 怨 曰 ：
「 吾 始 為 汝 父 忠臣 立 吳 ， 設 謀 破 楚 ， 南 服 勁 越 ， 威 加 諸 侯 ， 有 霸 王 之 功． 今 汝 不 用 吾 言 ，
反 賜 我 劍 ． 吾 今 日 死 ， 吳 宮 為 墟 ， 庭生 蔓 草 ， 越 人 掘 汝 社 稷 ． 安 忘 我 乎 ？ 昔 前 王 不 欲 立 汝 ，
我 以 死 爭 之 ， 卒 得 汝 之 願 ， 公 子 多 怨 於 我 ． 我 徒 有 功 於吳 ． 今 乃 忘 我 定 國 之 恩 ． 反 賜 我 死 ，
豈 不 謬 哉 ！ 」 吳 王聞 之 ， 大 怒 ， 曰 ： 「 汝 不 忠 信 ， 為 寡 人 使 齊 ， 託 汝 子 於齊 鮑 氏 ， 有 我 外 之 心 ． 」
急 令 自 裁 ： 「 孤 不 使 汝 得 有 所見 ． 」 子 胥 把 劍 仰 天 歎 曰 ： 「 自 我 死 後 ， 後 世 必 以 我 為忠 ，
上 配 夏 殷 之 世 ， 亦 得 與 龍 逄 、 比 干 為 友 ． 」 遂 伏 劍而 死 ．

吳 王 乃 取 子 胥 屍 ， 盛 以 鴟 夷 之 器 ， 投 之 於 江 中 ， 言 曰： 「 胥 汝 一 死 之 後 ， 何 能 有 知 ？ 」
即 斷 其 頭 ， 置 高 樓 上， 謂 之 曰 ： 「 日 月 炙 汝 肉 ， 飄 風 飄 汝 眼 ， 炎 光 燒 汝 骨 ，魚 鱉 食 汝 肉 ． 汝 骨 變 形 灰 ，
有 何 所 見 ？ 」 乃 棄 其 軀 ， 投之 江 中 ． 子 胥 因 隨 流 揚 波 ， 依 潮 來 往 ， 蕩 激 崩 岸 ．

於 是 吳 王 謂 被 離 曰 ： 「 汝 嘗 與 子 胥 論 寡 人 之 短 ． 」 乃髡 被 離 而 刑 之 ．

王 孫 駱 聞 之 ， 不 朝 ， 王 召 而 問 曰 ： 「 子 何 非 寡 人 而 不朝 乎 ？ 」 駱 曰 ： 「 臣 恐 耳 ． 」 曰 ：
「 子 以 我 殺 子 胥 為 重乎 ？ 」 駱 曰 ： 「 大 王 氣 高 ， 子 胥 位 下 ， 王 誅 之 ． 臣 命 何異 於 子 胥 ？ 臣 以 是 恐 也 ． 」
王 曰 ： 「 非 聽 宰 嚭 以 殺 子 胥， 胥 圖 寡 人 也 ． 」 駱 曰 ： 「 臣 聞 人 君 者 ， 必 有 敢 諫 之 臣， 在 上 位 者 ，
必 有 敢 言 之 交 ． 夫 子 胥 ， 先 王 之 老 臣 也 ，不 忠 不 信 ， 不 得 為 前 王 臣 ． 」 吳 王 中 心 悷 然 ， 悔 殺 子 胥：
「 豈 非 宰 嚭 之 讒 子 胥 ？ 」 而 欲 殺 之 ． 駱 曰 ： 「 不 可 ．王 若 殺 嚭 ， 此 為 二 子 胥 也 ． 」 於 是 不 誅 ．



十四年


十 四 年 ， 夫 差 既 殺 子 胥 ， 連 年 不 熟 ， 民 多 怨 恨 ． 吳 王復 伐 齊 ． 闕 為 闌 溝 於 商 魯 之 間 ， 北 屬 蘄 ，
西 屬 濟 ， 欲 與 魯 晉 合 攻 於 黃池 之 上 ． 恐 群 臣 復 諫 ， 乃 令 國 中 曰 ： 「 寡 人 伐 齊 ， 有 敢諫 者 ， 死 ！ 」
太 子 友 知 子 胥 忠 而 不 用 ， 太 宰 嚭 佞 而 專 政， 欲 切 言 之 ， 恐 罹 尤 也 ， 乃 以 諷 諫 激 於 王 ． 清 旦 ，
懷 丸持 彈 從 後 園 而 來 ， 衣 袷 履 濡 ． 王 怪 而 問 之 ， 曰 ： 「 子 何為 袷 衣 濡 履 ， 體 如 斯 也 ？ 」 太 子 友 曰 ：
「 適 游 後 園 ， 聞秋 蜩 之 聲 ， 往 而 觀 之 ． 夫 秋 蟬 登 高 樹 ， 飲 清 露 ， 隨 風 撝撓 ， 長 吟 悲 鳴 ， 自 以 為 安 ，
不 知 螳 蜋 超 枝 緣 條 ， 曳 腰 聳距 而 稷 其 形 ． 夫 螳 蜋 翕 心 而 進 ， 志 在 有 利 ， 不 知 黃 雀 盈綠 林 ， 徘 徊 枝 陰 ，
踙 躍 微 進 ， 欲 啄 螳 蜋 ． 夫 黃 雀 但 知 伺螳 蜋 之 有 味 ， 不 知 臣 挾 彈 危 擲 ， 蹭 蹬 飛 丸 而 集 其 背 ．
今臣 但 虛 心 志 在 黃 雀 ， 不 知 空 埳 其 旁 ， 闇 忽 埳 中 ， 陷 於 深井 ． 臣 故 袷 體 濡 履 ， 幾 為 大 王 取 笑 ． 」
王 曰 ： 「 天 下 之愚 ， 莫 過 於 斯 ： 但 貪 前 利 ， 不 睹 後 患 ． 」 太 子 曰 ： 「 天下 之 愚 ， 復 有 甚 者 ．
魯 承 周 公 之 末 ， 有 孔 子 之 教 ， 守 仁抱 德 ， 無 欲 於 鄰 國 ， 而 齊 舉 兵 伐 之 ， 不 愛 民 命 ， 惟 有 所獲 ．
夫 齊 徒 舉 而 伐 魯 ， 不 知 吳 悉 境 內 之 士 ， 盡 府 庫 之 財， 暴 師 千 里 而 攻 之 ． 夫 吳 徒 知 踰 境 征 伐 非 吾 之 國 ，
不 知越 王 將 選 死 士 出 三 江 之 口 入 五 湖 之 中 ， 屠 我 吳 國 ， 滅 我吳 宮 ． 天 下 之 危 ， 莫 過 於 斯 也 ！ 」
吳 王 不 聽 太 子 之 諫 ，遂 北 伐 齊 ．

越 王 聞 吳 王 伐 齊 ， 使 范 蠡 、 洩 庸 率 師 屯 海 通 江 ， 以 絕吳 路 ． 敗 太 子 友 於 始 熊 夷 ， 通 江 淮 轉 襲 吳 ，
遂 入 吳 國 ，燒 姑 胥 臺 ， 徙 其 大 舟 ．

吳 敗 齊 師 於 艾 陵 之 上 ， 還 師 臨 晉 ， 與 定 公 爭 長 ， 未 合， 邊 候 ． 吳 王 夫 差 大 懼 ， 合 諸 侯 謀 曰 ：
「 吾 道 遼 遠 ， 無會 ， 前 進 ， 孰 利 ？ 」 王 孫 駱 曰 ： 「 不 如 前 進 ， 則 執 諸 侯之 柄 ， 以 求 其 志 ．
請 王 屬 士 ， 以 明 其 令 ， 勸 之 以 高 位 ，辱 之 以 不 從 ． 令 各 盡 其 死 ． 」

夫 差 昏 秣 馬 食 士 ， 服 兵 被 甲 ， 勒 馬 銜 枚 ， 出 火 於 造 ，闇 行 而 進 ． 吳 師 皆 文 犀 長 盾 ， 扁 諸 之 劍 ，
方 陣 而 行 ． 中校 之 軍 皆 白 裳 、 白 髦 、 素 甲 、 素 羽 之 矰 ， 望 之 若 荼 ， 王親 秉 銊 ， 戴 旗 以 陣 而 立 ．
左 軍 皆 赤 裳 、 赤 髦 、 丹 甲 、 朱羽 之 矰 ， 望 之 若 火 ． 右 軍 皆 玄 裳 、 玄 輿 、 黑 甲 、 烏 羽 之矰 ，
望 之 如 墨 ． 帶 甲 三 萬 六 千 ， 雞 鳴 而 定 ． 陣 去 晉 軍 一里 ． 天 尚 未 明 ， 王 乃 親 鳴 金 鼓 ， 三 軍 譁 吟 ，
以 振 其 旅 ，其 聲 動 天 徙 地 ．

晉 大 驚 不 出 ， 反 距 堅 壘 ， 乃 令 童 褐 請 軍 ， 曰 ： 「 兩 軍邊 兵 接 好 ， 日 中 無 期 ．
今 大 國 越 次 而 造 弊 邑 之 軍 壘 ， 敢請 辭 故 ？ 」 吳 王 親 對 曰 ： 「 天 子 有 命 ， 周 室 卑 弱 ， 約 諸侯 貢 獻 ，
莫 入 王 府 ， 上 帝 鬼 神 而 不 可 以 告 ． 無 姬 姓 之 所振 ， 懼 遣 使 來 告 ， 冠 蓋 不 絕 於 道 ． 始 周 依 負 於 晉 ，
故 忽於 夷 狄 會 晉 ， 今 反 叛 如 斯 ， 吾 是 以 蒲 服 就 君 ． 不 肯 長 弟， 徒 以 爭 彊 ， 孤 進 不 敢 ， 去 君 不 命 長 ，
為 諸 侯 笑 ． 孤 之事 君 決 在 今 日 ， 不 得 事 君 命 在 今 日 矣 ！ 」 敢 煩 使 者 往 來，
孤 躬 親 聽 命 於 藩 籬 之 外 ． 」 童 褐 將 還 ， 吳 王 躡 左 足 與褐 決 矣 ．

及 報 ， 與 諸 侯 、 大 夫 列 坐 於 晉 定 公 前 ． 既 以 通 命 ， 乃告 趙 鞅 曰 ： 「 臣 觀 吳 王 之 色 ， 類 有 大 憂 ，
小 則 嬖 妾 、 嫡子 死 ， 否 則 吳 國 有 難 ； 大 則 越 人 入 ， 不 得 還 也 ． 其 意 有愁 毒 之 憂 ， 進 退 輕 難 ，
不 可 與 戰 ． 主 君 宜 許 之 以 前 ， 期無 以 爭 行 而 危 國 也 ． 然 不 可 徒 許 ， 必 明 其 信 ． 」 趙 鞅 許諾 ．
入 謁 定 公 ， 曰 ： 「 姬 姓 於 周 ， 吳 為 先 老 ， 可 長 ， 以盡 國 禮 ． 」 定 公 許 諾 ． 命 童 褐 復 命 ．

於 是 吳 王 愧 晉 之 義 ， 乃 退 幕 而 會 ． 二 國 君 臣 並 在 ， 吳王 稱 公 前 晉 侯 次 之 ， 群 臣 畢 盟 ．

吳 既 長 晉 而 還 ， 未 踰 於 黃 池 ， 越 聞 吳 王 久 留 未 歸 ， 乃悉 士 眾 將 踰 章 山 ， 濟 三 江 ， 而 欲 伐 之 ．

吳 又 恐 齊 、 宋 之 為 害 ， 乃 命 王 孫 駱 告 勞 于 周 ， 曰 ： 「昔 楚 不 承 供 貢 ， 辟 遠 兄 弟 之 國 ，
吾 前 君 闔 閭 不 忍 其 惡 ，帶 劍 挺 鈹 與 楚 昭 王 相 逐 於 中 原 ． 天 舍 其 忠 ， 楚 師 敗 績 ．今 齊 不 賢 於 楚 ，
又 不 恭 王 命 ， 以 遠 辟 兄 弟 之 國 ， 夫 差 不忍 其 惡 ， 被 甲 帶 劍 ， 徑 至 艾 陵 ， 天 福 於 吳 ，
齊 師 還 鋒 而退 ． 夫 差 豈 敢 自 多 其 功 ， 是 文 武 之 德 所 祐 助 ． 時 歸 吳 不熟 於 歲 ，
遂 緣 江 泝 淮 開 溝 深 水 出 於 商 魯 之 間 ， 而 歸 告 於天 子 執 事 ． 」

周 王 答 曰 ： 「 伯 父 令 子 來 乎 盟 國 一 人 則 依 矣 ， 余 實 嘉之 ． 伯 父 若 能 輔 余 一 人 ， 則 兼 受 永 福 ，
周 室 何 憂 焉 ？ 」乃 賜 弓 弩 王 阼 ， 以 增 號 謚 ．

吳 王 還 歸 自 池 ， 息 民 散 兵 ．



二十年


二 十 年 ， 越 王 興 師 伐 吳 ． 吳 與 越 戰 於 檇 李 ， 吳 師 大 敗， 軍 散 死 者 不 可 勝 計 ． 越 追 破 吳 ，
吳 王 困 急 ， 使 王 孫 駱 稽 首 請 成 ， 如越 之 來 也 ． 越 王 對 曰 ： 「 昔 天 以 越 賜 吳 ， 吳 不 受 也 ；
今 天 以 吳 賜 越 ，其 可 逆 乎 ！ 吾 請 獻 勾 甬 東 之 地 ， 吾 與 君 為 二 君 乎 ． 」 吳 王 曰 ： 「 吾 之在 周 ，
禮 前 王 一 飯 ． 如 越 王 不 忘 周 室 之 義 ， 而 使 為 附 邑， 亦 寡 人 之 願 也 ． 行 人 請 成 列 國 之 義 ，
惟 君 王 有 意 焉 ．」 大 夫 種 曰 ： 「 吳 為 無 道 ， 今 幸 擒 之 ， 願 王 制 其 命 ． 」越 王 曰 ： 「 吾 將 殘 汝 社 稷 ，
夷 汝 宗 廟 ． 」 吳 王 默 然 ． 請成 ， 七 反 ， 越 王 不 聽 ．



二十三年


二 十 三 年 十 月 ， 越 王 復 伐 吳 ． 吳 國 困 不 戰 ， 士 卒 分 散， 城 門 不 守 ， 遂 屠 吳 ．

吳 王 率 群 臣 遁 去 ， 晝 馳 夜 走 ， 三 日 三 夕 ， 達 於 秦 餘 杭山 ， 胸 中 愁 憂 ， 目 視 茫 茫 ， 行 步 猖 狂 ，
腹 餒 口 飢 ， 顧 得生 稻 而 食 之 ， 伏 地 而 飲 水 ． 顧 左 右 曰 ： 「 此 何 名 也 ？ 」對 曰 ： 「 是 生 稻 也 ． 」
吳 王 曰 ： 「 是 公 孫 聖 所 言 不 得 火食 、 走 傽 偟 也 ． 」 王 孫 駱 曰 ： 「 飽 食 而 去 ， 前 有 胥 山 ，
西 阪 中 可 以 匿 止 ． 」

王 行 有 頃 ， 因 得 生 瓜 已 熟 ， 吳 王 掇 而 食 之 ． 謂 左 右 曰： 「 何 冬 而 生 瓜 ， 近 道 人 不 食 何 也 ？ 」
左 右 曰 ： 「 謂 糞種 之 物 ， 人 不 食 也 ． 」 吳 王 曰 ： 「 何 謂 糞 種 ？ 」 左 右 曰： 「 盛 夏 之 時 ， 人 食 生 瓜 ，
起 居 道 傍 ， 子 復 生 秋 霜 ， 惡之 ， 故 不 食 ． 」 吳 王 歎 曰 ： 「 子 胥 所 謂 旦 食 者 也 ． 」

謂 太 宰 嚭 曰 ： 「 吾 戮 公 孫 聖 投 胥 山 之 巔 ， 吾 以 畏 責 天下 之 慚 ， 吾 足 不 能 進 ， 心 不 能 往 ． 」 太 宰 嚭 曰 ：
「 死 與生 ， 敗 與 成 ， 故 有 避 乎 ？ 」 王 曰 ： 「 然 曾 無 所 知 乎 ？ 子試 前 呼 之 ． 聖 在 ， 當 即 有 應 ． 」
吳 王 止 秦 餘 杭 山 ， 呼 曰： 「 公 孫 聖 ！ 」 三 反 呼 聖 ， 從 山 中 應 曰 ： 「 公 孫 聖 ． 」三 呼 三 應 ．
吳 王 仰 天 呼 曰 ： 「 寡 人 豈 可 返 乎 ？ 寡 人 世 世得 聖 也 ． 」

須 臾 ， 越 兵 至 ， 三 圍 吳 ． 范 蠡 在 中 行 ， 左 手 提 鼓 ， 右手 操 袍 而 鼓 之 ．

吳 王 書 其 矢 而 射 種 、 蠡 之 軍 ， 辭 曰 ： 「 吾 聞 狡 兔 以 死， 良 犬 就 烹 ， 敵 國 如 滅 ， 謀 臣 必 亡 ．
今 吳 病 矣 ， 大 夫 何慮 乎 ？ 」

大 夫 種 、 相 國 蠡 急 而 攻 ． 大 夫 種 書 矢 射 之 曰 ： 「 上 天蒼 蒼 ， 若 存 若 亡 ． 越 君 勾 踐 下 臣 種 敢 言 之 ：
昔 天 以 越 賜吳 ， 吳 不 肯 受 ， 是 天 所 反 ． 勾 踐 敬 天 而 功 ， 既 得 返 國 ，今 上 天 報 越 之 功 ， 敬 而 受 之 ，
不 敢 忘 也 ． 且 吳 有 大 過 六， 以 至 于 亡 ， 王 知 之 乎 ？ 有 忠 臣 伍 子 胥 忠 諫 而 身 死 ， 大過 一 也 ；
公 孫 聖 直 說 而 無 功 ， 大 過 二 也 ； 太 宰 嚭 愚 而 佞， 言 輕 而 讒 諛 ， 妄 語 恣 口 ， 聽 而 用 之 ， 大 過 三 也 ；
夫 齊晉 無 返 逆 行 ， 無 僣 侈 之 過 ， 而 吳 伐 二 國 ， 辱 君 臣 ， 毀 社稷 ， 大 過 四 也 ； 且 吳 與 越 同 音 共 律 ，
上 合 星 宿 ， 下 共 一理 ， 而 吳 侵 伐 ， 大 過 五 也 ； 昔 越 親 戕 吳 之 前 王 ， 罪 莫 大焉 ， 而 幸 伐 之 ， 不 從 天 命 ，
而 棄 其 仇 ， 後 為 大 患 ， 大 過六 也 ． 越 王 謹 上 刻 青 天 ， 敢 不 如 命 ？ 」 大 天 種 謂 越 君 曰 ： 「 中 冬 氣 定 ，
天 將 殺 戮 ， 不 行 天 殺， 反 受 其 殃 ． 」 越 王 敬 拜 曰 ： 「 諾 ． 今 圖 吳 王 將 為 何 如？ 」 大 夫 種 曰 ：
「 君 被 五 勝 之 衣 ， 帶 步 光 之 劍 ， 仗 屈 盧之 矛 ， 瞋 目 大 言 以 執 之 ． 」 越 王 曰 ： 「 諾 ． 」
乃 如 大 夫種 辭 吳 王 曰 ： 「 誠 以 今 日 聞 命 ！ 」 言 有 頃 ， 吳 王 不 自 殺． 越 王 復 使 謂 曰 ：
「 何 王 之 忍 辱 厚 恥 也 ？ 世 無 萬 歲 之 君， 死 生 一 也 ． 今 子 尚 有 遺 榮 ， 何 必 使 吾 師 眾 加 刃 於 王 ？」
吳 王 仍 未 肯 自 殺 ． 勾 踐 謂 種 蠡 曰 ： 「 二 子 何 不 誅 之 ？」 種 蠡 曰 ： 「 臣 ， 人 臣 之 位 ，
不 敢 加 誅 於 人 主 ． 願 主 急而 命 之 ． 天 誅 當 行 ， 不 可 久 留 ． 」 越 王 復 瞋 目 怒 曰 ： 「
死 者 ， 人 之 所 惡 ， 惡 者 ， 無 罪 於 天 ， 不 負 於 人 ． 今 君 抱六 過 之 罪 ， 不 知 愧 辱 而 欲 求 生 ， 豈 不 鄙 哉 ？ 」
吳 王 乃 太息 ， 四 顧 而 望 ， 言 曰 ： 「 諾 ． 」 乃 引 劍 而 伏 之 死 ． 越 王謂 太 宰 嚭 曰 ： 「 子 為 臣 不 忠 無 信 ，
亡 國 滅 君 ． 」 乃 誅 嚭并 妻 子 ．

吳 王 臨 欲 伏 劍 ， 顧 謂 左 右 曰 ： 「 吾 生 既 慚 ， 死 亦 愧 矣． 使 死 者 有 知 ， 吾 羞 前 君 地 下 ，
不 忍 睹 忠 臣 伍 子 胥 及 公孫 聖 ； 使 其 無 知 ， 吾 負 於 生 ． 死 必 連 繴 組 以 罩 吾 目 ， 恐其 不 蔽 ，
願 復 重 羅 繡 三 幅 ， 以 為 掩 明 ， 生 不 昭 我 ， 死 勿見 我 形 ， 吾 何 可 哉 ？ 」

越 王 乃 葬 吳 王 以 禮 於 秦 餘 杭 山 卑 猶 ． 越 王 使 軍 士 集 于我 戎 之 功 ， 人 一 隰 土 以 葬 之 ．
宰 嚭 亦 葬 卑 猶 之 旁 ．



吳 越 春 秋 越 王 無 余 外 傳 第六


越 之 前 君 無 余 者 ， 夏 禹 之 末 封 也 ． 禹 父 鯀 者 ， 帝 顓 頊之 後 ． 鯀 娶 於 有 莘 氏 之 女 ， 名 曰 女 嬉 ．
年 壯 未 孳 ． 嬉 於 砥 山 得 薏 苡 而吞 之 ， 意 若 為 人 所 感 ， 因 而 妊 孕 ， 剖 脅 而 產 高 密 ． 家 于 西 羌 ，
地 曰 石紐 ． 石 紐 在 蜀 西 川 也 ．

帝 堯 之 時 ， 遭 洪 水 滔 滔 ， 天 下 沉 漬 ， 九 州 閼 塞 ， 四 瀆壅 閉 ． 帝 乃 憂 中 國 之 不 康 ， 悼 黎 元 之 罹 咎 ．
乃 命 四 嶽 ，乃 舉 賢 良 ， 將 任 治 水 ． 自 中 國 至 于 條 方 ， 莫 薦 人 ． 帝 靡所 任 ， 四 嶽 乃 舉 鯀 而 薦 之 於 堯 ．
帝 曰 ： 「 鯀 負 命 毀 族 ，不 可 ． 」 四 嶽 曰 ： 「 等 之 群 臣 ， 未 有 如 鯀 者 ． 」 堯 用 治水 ， 受 命 九 載 ， 功 不 成 ．
帝 怒 曰 ： 「 朕 知 不 能 也 ． 」 乃更 求 之 ， 得 舜 ， 使 攝 行 天 子 之 政 ， 巡 狩 ． 觀 鯀 之 治 水 無有 形 狀 ，
乃 殛 鯀 于 羽 山 ． 鯀 投 于 水 ， 化 為 黃 能 ， 因 為 羽淵 之 神 ．

舜 與 四 嶽 舉 鯀 之 子 高 密 ． 四 嶽 謂 禹 曰 ： 「 舜 以 治 水 無功 ， 舉 爾 嗣 ， 考 之 勳 ． 」 禹 曰 ： 「 俞 ，
小 子 敢 悉 考 績 ，以 統 天 意 ． 惟 委 而 已 ． 」

禹 傷 父 功 不 成 ， 循 江 ， 泝 河 ， 盡 濟 ， 甄 淮 ， 乃 勞 身 焦思 以 行 ， 七 年 ， 聞 樂 不 聽 ， 過 門 不 入 ， 冠 挂 不 顧 ，
履 遺不 躡 ． 功 未 及 成 ， 愁 然 沉 思 ． 乃 案 黃 帝 中 經 曆 ， 蓋 聖 人所 記 曰 ： 在 于 九 山 東 南 天 柱 ， 號 曰 宛 委 ，
赤 帝 在 闕 ． 其巖 之 巔 ， 承 以 文 玉 ， 覆 以 磐 石 ， 其 書 金 簡 ， 青 玉 為 字 ，編 以 白 銀 ， 皆 瑑 其 文 ．

禹 乃 東 巡 ， 登 衡 嶽 ， 血 白 馬 以 祭 ， 不 幸 所 求 ． 禹 乃 登山 仰 天 而 嘯 ， 因 夢 見 赤 繡 衣 男 子 ，
自 稱 玄 夷 蒼 水 使 者 ，聞 帝 使 文 命 于 斯 ， 故 來 候 之 ． 「 非 厥 歲 月 ， 將 告 以 期 ，無 為 戲 吟 ． 」
故 倚 歌 覆 釜 之 山 ， 東 顧 謂 禹 曰 ： 「 欲 得 我山 神 書 者 ， 齋 於 黃 帝 巖 嶽 之 下 三 月 ， 庚 子 登 山 發 石 ，
金簡 之 書 存 矣 ． 」 禹 退 又 齋 三 月 ， 庚 子 登 宛 委 山 ， 發 金 簡之 書 ． 案 金 簡 玉 字 ， 得 通 水 之 理 ．

復 返 歸 嶽 ， 乘 四 載 以 行 川 ． 始 於 霍 山 ， 徊 集 五 嶽 ， 詩云 ： 「 信 彼 南 山 ， 惟 禹 甸 之 ． 」

遂 巡 行 四 瀆 ． 與 益 、 夔 共 謀 ， 行 到 名 山 大 澤 ， 召 其 神而 問 之 山 川 脈 理 、 金 玉 所 有 、 鳥 獸 昆 蟲 之 類 ，
及 八 方 之民 俗 、 殊 國 異 域 、 土 地 里 數 ： 使 益 疏 而 記 之 ， 故 名 之 曰「 山 海 經 」 ．

禹 三 十 未 娶 ， 行 到 塗 山 ， 恐 時 之 暮 ， 失 其 度 制 ， 乃 辭云 ： 「 吾 娶 也 ， 必 有 應 矣 ． 」
乃 有 白 狐 九 尾 造 於 禹 ． 禹曰 ： 「 白 者 ， 吾 之 服 也 ． 其 九 尾 者 ， 王 之 證 也 ． 塗 山 之歌 曰 ：
『 綏 綏 白 狐 ， 九 尾 痝 痝 ． 我 家 嘉 夷 ， 來 賓 為 王 ．成 家 成 室 ， 我 造 彼 昌 ． 天 人 之 際 ， 於 茲 則 行 ． 』
明 矣 哉！ 」 禹 因 娶 塗 山 ， 謂 之 女 嬌 ． 取 辛 壬 癸 甲 ， 禹 行 ． 十 月， 女 嬌 生 子 啟 ． 啟 生 不 見 父 ，
晝 夕 呱 呱 啼 泣 ．

禹 行 使 大 章 步 東 西 ， 豎 亥 度 南 北 ， 暢 八 極 之 廣 ， 旋 天地 之 數 ．

禹 濟 江 ， 南 省 水 理 ， 黃 龍 負 舟 ， 舟 中 人 怖 駭 ， 禹 乃 啞然 而 笑 曰 ： 「 我 受 命 於 天 ， 竭 力 以 勞 萬 民 ．
生 ， 性 也 ；死 ， 命 也 ． 爾 何 為 者 ？ 」 顏 色 不 變 ． 謂 舟 人 曰 ： 「 此 天所 以 為 我 用 ． 」
龍 曳 尾 舍 舟 而 去 ．

南 到 計 於 蒼 梧 ， 而 見 縛 人 ， 禹 拊 其 背 而 哭 ． 益 曰 ： 「斯 人 犯 法 ， 自 合 如 此 ， 哭 之 何 也 ？ 」
禹 曰 ： 「 天 下 有 道， 民 不 罹 辜 ； 天 下 無 道 ， 罪 及 善 人 ． 吾 聞 ， 一 男 不 耕 ，有 受 其 飢 ；
 一 女 不 桑 ， 有 受 其 寒 ． 吾 為 帝 統 治 水 土 ， 調民 安 居 ， 使 得 其 所 ， 今 乃 罹 法 如 斯 ， 此 吾 得 薄 ，
不 能 化民 證 也 ． 故 哭 之 悲 耳 ． 」

於 是 周 行 寓 內 ， 東 造 絕 跡 ， 西 延 積 石 ， 南 踰 赤 岸 ， 北過 寒 谷 ； 徊 崑 崙 ， 察 六 扈 ， 脈 地 理 ，
名 金 石 ； 寫 流 沙 於西 隅 ， 決 弱 水 於 北 漢 ； 青 泉 、 赤 淵 ， 分 入 洞 穴 ； 通 江 東流 ， 至 於 碣 石 ；
疏 九 河 於 涽 淵 ， 開 五 水 於 東 北 ； 鑿 龍 門， 闢 伊 闕 ； 平 易 相 土 ， 觀 地 分 州 ． 殊 方 各 進 ，
有 所 納 貢； 民 去 崎 嶇 ， 歸 於 中 國 ．

堯 曰 ： 「 俞 ！ 以 固 冀 於 此 ． 」 乃 號 禹 曰 伯 禹 ， 官 曰 司空 ， 賜 姓 姒 氏 ， 領 統 州 伯 ， 以 巡 十 二 部 ．

堯 崩 ， 禹 服 三 年 之 喪 ， 如 喪 考 妣 ， 晝 哭 夜 泣 ， 氣 不 屬聲 ．

堯 禪 位 于 舜 ， 舜 薦 大 禹 ， 改 官 司 徒 ， 內 輔 虞 位 ， 外 行九 伯 ．

舜 崩 ， 禪 位 命 禹 ． 禹 服 三 年 ， 形 體 枯 槁 ， 面 目 黎 黑 ，讓 位 商 均 ， 退 處 陽 山 之 南 ， 陰 阿 之 北 ．
萬 民 不 附 商 均 ，追 就 禹 之 所 ， 狀 若 驚 鳥 揚 天 ， 駭 魚 入 淵 ， 晝 歌 夜 吟 ， 登高 號 呼 ， 曰 ： 「 禹 棄 我 ，
如 何 所 戴 ？ 」 禹 三 年 服 畢 ， 哀民 ， 不 得 已 ， 即 天 子 之 位 ．

三 載 考 功 ， 五 年 政 定 ， 周 行 天 下 ， 歸 還 大 越 ． 登 茅 山以 朝 四 方 群 臣 ， 觀 示 中 州 諸 侯 ， 防 風 後 至 ，
斬 以 示 眾 ，示 天 下 悉 屬 禹 也 ． 乃 大 會 計 治 國 之 道 ． 內 美 釜 山 州 慎 之功 ， 外 演 聖 德 以 應 天 心 ，
遂 更 名 茅 山 曰 會 稽 之 山 ． 因 傳國 政 ， 休 養 萬 民 ， 國 號 曰 夏 ． 后 封 有 功 ， 爵 有 德 ， 惡 無細 而 不 誅 ，
功 無 微 而 不 賞 ， 天 下 喁 喁 ， 若 兒 思 母 ， 子 歸父 ． 而 留 越 恐 群 臣 不 從 ， 言 曰 ： 「 吾 聞 食 其 實 者 ，
不 傷其 枝 ， 飲 其 冰 者 ， 不 濁 其 流 ． 吾 獲 覆 釜 之 書 ， 得 以 除 天下 之 災 ， 令 民 歸 於 里 閭 ． 其 德 彰 彰 若 斯 ，
豈 可 忘 乎 ？ 」乃 納 言 聽 諫 ， 安 民 治 室 ； 居 靡 山 伐 木 ， 為 邑 畫 作 印 ， 橫木 為 門 ； 調 權 衡 ， 平 斗 斛 ，
造 井 示 民 ， 以 為 法 度 ． 鳳 凰棲 於 樹 ， 鸞 鳥 巢 於 側 ， 麒 麟 步 於 庭 ， 百 鳥 佃 於 澤 ．

遂 已 耆 艾 將 老 ， 歎 曰 ： 「 吾 晏 歲 年 暮 ， 壽 將 盡 矣 ， 止絕 斯 矣 ． 」 命 群 臣 曰 ： 「 吾 百 世 之 後 ，
葬 我 會 稽 之 山 ，葦 槨 桐 棺 ， 穿 壙 七 尺 ， 下 無 及 泉 ， 墳 高 三 尺 ， 土 階 三 等． 葬 之 後 ， 曰 ： 「 無 改 畝 ，
以 為 居 之 者 樂 ， 為 之 者 苦 ．」

禹 崩 之 後 ， 眾 瑞 並 去 ． 天 美 禹 德 而 勞 其 功 ， 使 百 鳥 還為 民 田 ， 大 小 有 差 ， 進 退 有 行 ，
一 盛 一 衰 ， 往 來 有 常 ．

禹 崩 ， 傳 位 與 益 ． 益 服 三 年 ， 思 禹 未 嘗 不 言 ． 喪 畢 ，益 避 禹 之 子 啟 於 箕 山 之 陽 ， 諸 侯 去 益 而 朝 啟 ，
曰 ： 「 吾君 帝 禹 子 也 ． 」 啟 遂 即 天 子 之 位 ， 治 國 於 夏 ． 遵 禹 貢 之美 ， 悉 九 州 之 土 以 種 五 穀 ，
累 歲 不 絕 ． 啟 使 使 以 歲 時 春秋 而 祭 禹 於 越 ， 立 宗 廟 於 南 山 之 上 ．

禹 以 下 六 世 而 得 帝 少 康 ． 少 康 恐 禹 祭 之 絕 祀 ， 乃 封 其庶 子 於 越 ， 號 曰 無 余 ． 余 始 受 封 ，
人 民 山 居 ， 雖 有 鳥 田之 利 ， 租 貢 纔 給 宗 廟 祭 祀 之 費 ． 乃 復 隨 陵 陸 而 耕 種 ， 或逐 禽 鹿 而 給 食 ．
無 余 質 朴 ， 不 設 宮 室 之 飾 ， 從 民 所 居 ．春 秋 祠 禹 墓 於 會 稽 ．

無 余 傳 世 十 餘 ， 末 君 微 劣 ， 不 能 自 立 ， 轉 從 眾 庶 為 編戶 之 民 ， 禹 祀 斷 絕 ． 十 有 餘 歲 ，
有 人 生 而 言 語 ， 其 語 臼鳥 禽 呼 ： 嚥 喋 嚥 喋 ． 指 天 向 禹 墓 曰 ： 「 我 是 無 余 君 之 苗末 ，
我 方 修 前 君 祭 祀 ， 復 我 禹 墓 之 祀 ， 為 民 請 福 於 天 ，以 通 鬼 神 之 道 ． 」 眾 民 悅 喜 ， 皆 助 奉 禹 祭 ，
四 時 致 貢 ，因 共 封 立 ， 以 承 越 君 之 後 ， 復 夏 王 之 祭 ， 安 集 鳥 田 之 瑞， 以 為 百 姓 請 命 ．
自 後 稍 有 君 臣 之 義 ， 號 曰 無 壬 ．

壬 生 無 擇(手改目) ， 擇 專 心 守 國 ， 不 失 上 天 之 命 ． 無 擇卒 ， 或 為 夫 譚 ． 夫 譚 生 元 常 ， 常 立 ，
當 吳 王 壽 夢 、 諸 樊、 闔 閭 之 時 ． 越 之 興 霸 自 元 常 矣 ．



吳 越 春 秋 勾 踐 入 臣 外 傳 第七


越王勾踐五年


越 王 勾 踐 五 年 五 月 ， 與 大 夫 種 、 范 蠡 入 臣 於 吳 ， 群 臣皆 送 至 浙 江 之 上
． 臨 水 祖 道 ， 軍 陣 固 陵 ． 大 夫 文 種 前 為 祝 ， 其 詞 曰 ：「 皇 天 祐 助 ， 前
沉 後 揚 ． 禍 為 德 根 ， 憂 為 福 堂 ． 威 人 者 滅 ， 服 從 者 昌． 王 雖 牽 致 ， 其
後 無 殃 ． 君 臣 生 離 ， 感 動 上 皇 ． 眾 夫 哀 悲 ， 莫 不 感 傷． 臣 請 薦 脯 ， 行 酒 二 觴 ． 」

越 王 仰 天 太 息 ， 舉 杯 垂 涕 ， 默 無 所 言 ． 種 復 前 祝 曰 ：「 大 王 德 壽 ， 無 疆 無 極 ， 乾 坤 受 靈 ， 神 祇 輔 翼 ． 我 王 厚之 ， 祉 祐 在 側 ． 德 銷 百 殃 ， 利 受 其 福 ． 去 彼 吳 庭 ， 來 歸越 國 ． 觴 酒 既 升 ， 請 稱 萬 歲 ． 」

越 王 曰 ： 「 孤 承 前 王 餘 德 ， 守 國 於 邊 ， 幸 蒙 諸 大 夫 之謀 ， 遂 保 前 王 丘 墓 ． 今 遭 辱 恥 為 天 下 笑 ， 將 孤 之 罪 耶 ，諸 大 夫 之 責 也 ？ 吾 不 知 其 咎 ， 願 二 三 子 論 其 意 ． 」

大 夫 扶 同 曰 ： 「 何 言 之 鄙 也 ？ 昔 湯 繫 於 夏 臺 ， 伊 尹 不離 其 側 ； 文 王 囚 於 石 室 ， 太 公 不 棄 其 國 ． 興 衰 在 天 ， 存亡 繫 於 人 ． 湯 改 儀 而 媚 於 桀 ， 文 王 服 從 而 幸 於 紂 ； 夏 殷恃 力 而 虐 二 聖 ， 兩 君 屈 己 以 得 天 道 ． 故 湯 王 不 以 窮 自 傷， 周 文 不 以 困 為 病 ． 」

越 王 曰 ： 「 昔 堯 任 舜 、 禹 而 天 下 治 ， 雖 有 洪 水 之 害 ，不 為 人 災 ． 變 異 不 及 於 民 ， 豈 況 於 人 君 乎 ？ 」

大 夫 若 成 曰 ： 「 不 如 君 王 之 言 ． 天 有 曆 數 ， 德 有 薄 厚． 黃 帝 不 讓 ， 堯 傳 天 子 ． 三 王 臣 弒 其 君 ，
五 霸 子 弒 其 父． 德 有 廣 狹 ， 氣 有 高 下 ． 今 之 世 猶 人 之 市 ， 置 貨 以 設 詐． 抱 謀 以 待 敵 ． 不 幸 陷 厄 ，
求 伸 而 已 ． 大 王 不 覽 於 斯 而懷 喜 怒 ？ 」

越 王 曰 ： 「 任 人 者 不 辱 身 ， 自 用 者 危 其 國 ． 大 夫 皆 前圖 未 然 之 端 ， 傾 敵 破 讎 ， 坐 招 泰 山 之 福 ．
今 寡 人 守 窮 若斯 ， 而 云 湯 文 困 厄 後 必 霸 ， 何 言 之 違 禮 儀 ？ 夫 君 子 爭 寸陰 而 棄 珠 玉 ，
今 寡 人 冀 得 免 於 軍 旅 之 憂 ， 而 復 反 係 獲 敵人 之 手 ， 身 為 傭 隸 ， 妻 為 僕 妾 ， 往 而 不 返 ， 客 死 敵 國 ．
若 魂 魄 有 愧 於 前 君 ， 其 無 知 ， 體 骨 棄 捐 ． 何 大 夫 之 言 不合 於 寡 人 之 意 ？ 」

於 是 大 夫 種 、 范 蠡 曰 ： 「 聞 古 人 曰 ： 『 居 不 幽 ， 志 不廣 ； 形 不 愁 ， 思 不 遠 ． 』
聖 王 賢 主 皆 遇 困 厄 之 難 ， 蒙 不赦 之 恥 ． 身 拘 而 名 尊 ， 軀 辱 而 聲 榮 ； 處 卑 而 不 以 為 惡 ，
居 危 而 不 以 為 薄 ． 五 帝 德 厚 而 窮 厄 之 恨 ， 然 尚 有 泛 濫 之憂 ． 三 守 暴 困 之 辱 ， 不 離 三 獄 之 囚 ，
泣 涕 而 受 冤 ， 行 哭而 為 隸 ， 演 易 作 卦 ， 天 道 祐 之 ． 時 過 於 期 ， 否 終 則 泰 ，諸 侯 並 救 ， 王 命 見 符 ，
朱 鬣 、 玄 狐 ． 輔 臣 結 髮 拆 獄 破 械， 反 國 修 德 ， 遂 討 其 讎 ． 擢 假 海 內 ， 若 覆 手 背 ， 天 下 宗之 ，
功 垂 萬 世 ． 大 王 屈 厄 ， 臣 誠 盡 謀 ， 夫 截 骨 之 劍 ， 無削 剟 之 利 ； 舀 鐵 之 矛 ， 無 分 髮 之 便 ； 建 策 之 士 ，
無 暴 興之 說 ． 今 臣 遂 天 文 ， 案 墜 籍 ， 二 氣 共 萌 ， 存 亡 異 處 ， 彼興 則 我 辱 ， 我 霸 則 彼 亡 ． 二 國 爭 道 ，
未 知 所 就 ． 君 王 之危 ， 天 道 之 數 ， 何 必 自 傷 哉 ！ 夫 吉 者 ， 凶 之 門 ； 福 者 ，禍 之 根 ． 今 大 王 雖 在 危 困 之 際 ， 孰 知 其 非 暢 達 之 兆 哉 ？」
大 夫 計 研 曰 ： 「 今 君 王 國 於 會 稽 ， 窮 於 入 吳 ， 言 悲 辭苦 ， 群 臣 泣 之 ． 雖 則 恨 悷 之 心 ， 莫 不 感 動 ．
而 君 王 何 為謾 辭 譁 說 ， 用 而 相 欺 ？ 臣 誠 不 取 ． 」

越 王 曰 ： 「 寡 人 將 去 入 吳 ， 以 國 累 諸 侯 大 夫 ， 願 各 自述 ， 吾 將 屬 焉 ． 」

大 夫 皋 如 曰 ： 「 臣 聞 大 夫 種 忠 而 善 慮 ， 民 親 其 知 ， 士樂 為 用 ． 今 委 國 一 人 ， 其 道 必 守 ，
何 順 心 佛 命 群 臣 ？ 」

大 夫 曳 庸 曰 ： 「 大 夫 文 種 者 ， 國 之 梁 棟 ， 君 之 爪 牙 ．夫 驥 不 可 與 匹 馳 ， 日 月 不 可 並 照 ．
君 王 委 國 於 種 ， 則 萬綱 千 紀 無 不 舉 者 ． 」

越 王 曰 ： 「 夫 國 者 ， 前 王 之 國 ． 孤 力 弱 勢 劣 ， 不 能 遵守 社 稷 ， 奉 承 宗 廟 ． 吾 聞 父 死 子 代 ，
君 亡 臣 親 ． 今 事 棄諸 大 夫 ， 客 官 於 吳 ， 委 國 歸 民 以 付 二 三 子 ． 吾 之 由 也 ，亦 子 之 憂 也 ． 君 臣 同 道 ，
父 子 共 氣 ， 天 性 自 然 ． 豈 得 以在 者 盡 忠 ， 亡 者 為 不 信 乎 ？ 何 諸 大 夫 論 事 ， 一 合 一 離 ，
令 孤 懷 心 不 定 也 ？ 夫 推 國 任 賢 ， 度 功 績 成 者 ， 君 之 命 也； 奉 教 順 理 ， 不 失 分 者 ， 臣 之 職 也 ．
吾 顧 諸 大 夫 以 其 所能 而 云 委 質 而 已 ． 於 乎 ， 悲 哉 ！ 」

計 研 曰 ： 「 君 王 所 陳 者 ， 固 其 理 也 ． 昔 湯 入 夏 ， 付 國於 文 祀 ， 西 伯 之 殷 ， 委 國 於 二 老 ．
今 懷 夏 將 滯 ， 志 在 於還 ． 夫 適 市 之 妻 ， 教 嗣 糞 除 ， 出 亡 之 君 ， 敕 臣 守 禦 ． 子問 以 事 ， 臣 謀 以 能 ．
今 君 王 欲 士 之 所 志 ， 各 陳 其 情 ， 舉其 能 者 ， 議 其 宜 也 ． 」

越 王 曰 ： 「 大 夫 之 論 是 也 ． 吾 將 逝 矣 ， 願 諸 君 之 風 ．」

大 夫 種 曰 ： 「 夫 內 修 封 疆 之 役 ， 外 修 耕 戰 之 備 ， 荒 無遺 土 ， 百 姓 親 附 ： 臣 之 事 也 ． 」

大 夫 范 蠡 曰 ： 「 輔 危 主 ， 存 亡 國 ， 不 恥 屈 厄 之 難 ， 安守 被 辱 之 地 ， 往 而 必 反 ， 與 君 復 讎 者 ：
「 臣 之 事 也 ． 」

大 夫 苦 成 曰 ： 「 發 君 之 令 ， 明 君 之 德 ， 窮 與 俱 厄 ， 進與 俱 霸 ， 統 煩 理 亂 ， 使 民 知 分 ： 臣 之 事 也 ． 」

大 夫 曳 庸 曰 ： 「 奉 令 受 使 ， 結 和 諸 侯 ， 通 命 達 旨 ， 賂往 遺 來 ， 解 憂 釋 患 ， 使 無 所 疑 ， 出 不 忘 命 ，
入 不 被 尤 ：臣 之 事 也 ． 」

大 夫 皓 進 曰 ： 「 一 心 齊 志 ， 上 與 等 之 ， 下 不 違 令 ， 動從 君 命 ； 修 德 履 義 ， 守 信 溫 故 ； 臨 非 決 疑 ，
君 誤 臣 諫 ，直 心 不 撓 ； 舉 過 列 平 ， 不 阿 親 戚 ， 不 私 於 外 ， 推 身 致 君， 終 始 一 分 ： 臣 之 事 也 ． 」

大 夫 諸 稽 郢 曰 ： 「 望 敵 設 陣 ， 飛 矢 揚 兵 ， 履 腹 涉 屍 ，血 流 滂 滂 ， 貪 進 不 退 ； 二 師 相 當 ， 破 敵 攻 眾 ，
威 凌 百 邦： 臣 之 事 也 ． 」

大 夫 皋 如 曰 ： 「 修 德 行 惠 ， 撫 慰 百 姓 ； 身 臨 憂 勞 ， 動輒 躬 親 ； 弔 死 存 疾 ， 救 活 民 命 ； 蓄 陳 儲 新 ，
食 不 二 味 ；國 富 民 實 ， 為 君 養 器 ： 臣 之 事 也 ． 」

大 夫 計 研 曰 ： 「 候 天 察 地 ， 紀 歷 陰 陽 ， 觀 變 參 災 ， 分別 妖 祥 ， 日 月 含 色 ， 五 精 錯 行 ，
福 見 知 吉 ， 妖 出 知 凶 ：臣 之 事 也 ． 」

越 王 曰 ： 「 孤 雖 入 於 北 國 ， 為 吳 窮 虜 ， 有 諸 大 夫 懷 德抱 術 ， 各 守 一 分 ， 以 保 社 稷 ，
孤 何 憂 焉 ？ 」 遂 別 於 浙 江之 上 ． 群 臣 垂 泣 ， 莫 不 咸 哀 ． 越 王 仰 天 歎 曰 ： 「 死 者 ，人 之 所 畏 ．
若 孤 之 聞 死 ， 其 於 心 胸 中 曾 無 怵 惕 ？ 」 遂 登船 徑 去 ， 終 不 返 顧 ．

越 王 夫 人 乃 據 船 哭 ， 顧 烏 鵲 啄 江 渚 之 蝦 ， 飛 去 復 來 ，因 哭 而 歌 之 ， 曰 ： 「 仰 飛 鳥 兮 烏 鳶 ，
凌 玄 虛 號 翩 翩 ． 集洲 渚 兮 優 恣 ， 啄 蝦 矯 翮 兮 雲 間 ， 任 厥 兮 往 還 ． 妾 無 罪 兮負 地 ， 有 何 辜 兮 譴 天 ？
颿 颿 獨 兮 西 往 ， 孰 知 返 兮 何 年 ？心 惙 惙 兮 若 割 ， 淚 泫 泫 兮 雙 懸 ． 」

又 哀 今 曰 ： 「 彼 飛 鳥 兮 鳶 烏 ， 已 迴 翔 兮 翕 蘇 ． 心 在 專兮 素 蝦 ， 何 居 食 兮 江 湖 ？ 徊 復 翔 兮 游 颺 ，
去 復 返 兮 於 乎！ 始 事 君 兮 去 家 ， 終 我 命 兮 君 都 ． 終 來 遇 兮 何 幸 ， 離 我國 兮 去 吳 ． 妻 衣 褐 兮 為 婢 ，
夫 去 冕 兮 為 奴 ． 歲 遙 遙 兮 難極 ， 冤 悲 痛 兮 心 惻 ． 腸 千 結 兮 服 膺 ， 於 乎 哀 兮 忘 食 ． 願我 身 兮 如 鳥 ，
身 翱 翔 兮 矯 翼 ． 去 我 國 兮 心 搖 ， 情 憤 惋 兮誰 識 ？ 」

越 王 聞 夫 人 怨 歌 ， 心 中 內 慟 ， 乃 曰 ： 「 孤 何 憂 ？ 吾 之六 翮 備 矣 ． 」

於 是 入 吳 ， 見 夫 差 稽 首 再 拜 稱 臣 ， 曰 東 海 賤 臣 勾 踐 ，上 愧 皇 天 ， 下 負 后 土 ， 不 裁 功 力 ，
污 辱 王 之 軍 士 ， 抵 罪邊 境 ． 大 王 赦 其 深 辜 ， 裁 加 役 臣 ， 使 執 箕 帚 ． 誠 蒙 厚 恩， 得 保 須 臾 之 命 ，
不 勝 仰 感 俯 愧 ． 臣 勾 踐 叩 頭 頓 首 ． 」吳 王 夫 差 曰 ： 「 寡 人 於 子 亦 過 矣 ． 子 不 念 先 君 之 讎 乎 ？」
越 王 曰 ： 「 臣 死 則 死 矣 ， 惟 大 王 原 之 ． 」 伍 胥 在 旁 ，目 若 熛 火 ， 聲 如 雷 霆 ， 乃 進 曰 ：
「 夫 飛 鳥 在 青 雲 之 上 ，尚 欲 繳 微 矢 以 射 之 ， 豈 況 近 臥 於 華 池 ， 集 於 庭 廡 乎 ？ 今越 王 放 於 南 山 之 中 ， 游 於 不 可 存 之 地 ， 幸 來 涉 我 壤 土 ，入 吾 梐 梱 ， 此 乃 廚 宰 之 成 事 食 也 ， 豈 可 失 之 乎 ？ 」 吳 王曰 ：
「 吾 聞 誅 降 殺 服 ， 禍 及 三 世 ． 吾 非 愛 越 而 不 殺 也 ，畏 皇 天 之 咎 教 而 赦 之 ． 」 太 宰 嚭 諫 曰 ：
「 子 胥 明 於 一 時之 計 ， 不 通 安 國 之 道 ． 願 大 王 遂 其 所 執 ， 無 拘 群 小 之 口． 」 夫 差 遂 不 誅 越 王 ，
令 駕 車 養 馬 ， 祕 於 宮 室 之 中 ．

三 月 ， 吳 王 召 越 王 入 見 ， 越 王 伏 於 前 ， 范 蠡 立 於 後 ．吳 王 謂 范 蠡 曰 ： 「 寡 人 聞 貞 婦 不 嫁 破 亡 之 家 ，
仁 賢 不 官絕 滅 之 國 ． 今 越 王 無 道 ， 國 已 將 亡 ， 社 稷 壞 崩 ， 身 死 世絕 ， 為 天 下 笑 ． 而 子 及 主 俱 為 奴 僕 ，
來 歸 於 吳 ， 豈 不 鄙乎 ？ 吾 欲 赦 子 之 罪 ， 子 能 改 心 自 新 ， 棄 越 歸 吳 乎 ？ 」 范蠡 對 曰 ：
「 臣 聞 亡 國 之 臣 ， 不 敢 語 政 ， 敗 軍 之 將 ， 不 敢語 勇 ． 臣 在 越 不 忠 不 信 ， 今 越 王 不 奉 大 王 命 號 ，
用 兵 與大 王 相 持 ， 至 今 獲 罪 ， 君 臣 俱 降 ． 蒙 大 王 鴻 恩 ， 得 君 臣相 保 ， 願 得 入 備 掃 除 ， 出 給 趨 走 ，
臣 之 願 也 ． 」 此 時 越王 伏 地 流 涕 ， 自 謂 遂 失 范 蠡 矣 ． 吳 王 知 范 蠡 不 可 得 為 臣， 謂 曰 ：
「 子 既 不 移 其 志 ， 吾 復 置 子 於 石 室 之 中 ． 」 范蠡 曰 ： 「 臣 請 如 命 ． 」 吳 王 起 入 宮 中 ，
越 王 、 范 蠡 趨 入石 室 ．

越 王 服 犢 鼻 ， 著 樵 頭 夫 人 衣 無 緣 之 裳 ， 施 左 關 之 襦 ．夫 斫 剉 養 馬 ， 妻 給 水 、 除 糞 、 灑 掃 ．
三 年 不 慍 怒 ， 面 無恨 色 ． 吳 王 登 遠 臺 望 見 越 王 及 夫 人 、 范 蠡 坐 於 馬 糞 之 旁， 君 臣 之 禮 存 ，
夫 婦 之 儀 具 ． 王 顧 謂 太 宰 嚭 曰 ： 「 彼 越王 者 ， 一 節 之 人 ； 范 蠡 ， 一 介 之 士 ， 雖 在 窮 厄 之 地 ，
不失 君 臣 之 禮 ． 寡 人 傷 之 ． 」 太 宰 嚭 曰 ： 「 願 大 王 以 聖 人之 心 ， 哀 窮 孤 之 士 ． 」 吳 王 曰 ：
「 為 子 赦 之 ． 」

後 三 月 ， 乃 擇 吉 日 而 欲 赦 之 ， 召 太 宰 嚭 謀 曰 ： 「 越 之與 吳 ， 同 土 連 域 ． 勾 踐 愚 黠 ， 親 欲 為 賊 ．
寡 人 承 天 之 神靈 ， 前 王 之 遺 德 ， 誅 討 越 寇 ， 囚 之 石 室 ． 寡 人 心 不 忍 見而 欲 赦 之 ， 於 子 柰 何 ？ 」
太 宰 嚭 曰 ： 「 臣 聞 無 德 不 復 ．大 王 垂 仁 恩 加 越 ， 越 豈 敢 不 報 哉 ？ 願 大 王 卒 意 ． 」

越 王 聞 之 ， 召 范 蠡 告 之 曰 ： 「 孤 聞 於 外 ， 心 獨 喜 之 ，又 恐 其 不 卒 也 ． 」 范 蠡 曰 ： 「 大 王 安 心 ，
事 將 有 意 ， 在玉 門 第 一 ． 今 年 十 二 月 ， 戊 寅 之 日 ， 時 加 日 出 ． 戊 ， 囚日 也 ； 寅 ， 陰 後 之 辰 也 ．
合 庚 辰 歲 後 會 也 ． 夫 以 戊 寅 日聞 喜 ， 不 以 其 罪 罰 日 也 ． 時 加 卯 而 賊 戊 ， 功 曹 為 騰 蛇 而臨 戊 ，
謀 利 事 在 青 龍 ， 青 龍 在 勝 先 ， 而 臨 酉 ， 死 氣 也 ；而 剋 寅 ， 是 時 剋 其 日 ， 用 又 助 之 ． 所 求 之 事 ，
上 下 有 憂． 此 豈 非 天 網 四 張 ， 萬 物 盡 傷 者 乎 ？ 王 何 喜 焉 ？ 」

果 子 胥 諫 吳 王 曰 ： 「 昔 桀 囚 湯 而 不 誅 ， 紂 囚 文 王 而 不殺 ， 天 道 還 反 ， 禍 轉 成 福 ． 故 夏 為 湯 所 誅 ，
殷 為 周 所 滅． 今 大 王 既 囚 越 君 而 不 行 誅 ， 臣 謂 大 王 惑 之 深 也 ． 得 無夏 殷 之 患 乎 ？ 」

吳 王 遂 召 越 王 ， 久 之 不 見 ． 范 蠡 、 文 種 憂 而 占 之 ， 曰： 「 吳 王 見 擒 也 ． 」 有 頃 太 宰 嚭 出 見 大 夫 種 、
范 蠡 而 言越 王 復 拘 於 石 室 ．

伍 子 胥 復 諫 吳 王 曰 ： 「 臣 聞 ， 王 者 攻 敵 國 克 之 則 加 以誅 ， 故 後 無 報 復 之 憂 ， 遂 免 子 孫 之 患 ．
今 越 王 已 入 石 室， 宜 早 圖 之 ， 後 必 為 吳 之 患 ． 」 太 宰 嚭 曰 ： 「 昔 者 齊 桓割 燕 所 至 之 地 以 貺 燕 公 ，
而 齊 君 獲 其 美 名 ； 宋 襄 濟 河 而戰 ， 春 秋 以 多 其 義 ： 功 立 而 名 稱 ， 軍 敗 而 德 存 ． 今 大 王誠 赦 越 王 ，
則 功 冠 於 五 霸 ， 名 越 於 前 古 ． 」 吳 王 曰 ： 「待 吾 疾 愈 ， 方 為 大 宰 赦 之 ． 」

後 一 月 ， 越 王 出 石 室 ， 召 范 蠡 曰 ： 「 吳 王 疾 ， 三 月 不愈 ． 吾 聞 人 臣 之 道 ， 主 疾 臣 憂 ，
且 吳 王 遇 孤 恩 甚 厚 矣 ．疾 之 無 瘳 ， 惟 公 卜 焉 ． 」 范 蠡 曰 ： 「 吳 王 不 死 明 矣 ， 到己 巳 日 當 瘳 ，
惟 大 王 留 意 ． 」 越 王 曰 ： 「 孤 所 以 窮 而 不死 者 ， 賴 公 之 策 耳 ， 中 復 猶 豫 ， 豈 孤 之 志 哉 ？ 可 與 不 可，
惟 公 圖 之 ． 」 范 蠡 曰 ： 「 臣 竊 見 吳 王 ， 真 非 人 也 ． 數言 成 湯 之 義 ， 而 不 行 之 ． 願 大 王 請 求 問 疾 ，
得 見 ， 因 求其 糞 而 嘗 之 ， 觀 其 顏 色 ， 當 拜 賀 焉 ， 言 其 不 死 ， 以 廖 起日 期 之 既 言 信 後 ， 則 大 王 何 憂 ？ 」

越 王 明 日 謂 太 宰 嚭 曰 ： 「 囚 臣 欲 一 見 問 疾 ． 」 太 宰 嚭即 入 言 於 吳 王 ， 王 召 而 見 之 ． 適 遇 吳 王 之 便 ，
太 宰 嚭 奉溲 惡 以 出 ， 逢 戶 中 ． 越 王 因 拜 ： 「 請 嘗 大 王 之 溲 ， 以 決吉 凶 ． 」 即 以 手 取 其 便 與 惡 而 嘗 之 ．
因 入 曰 ： 「 下 囚 臣勾 踐 賀 於 大 王 ， 王 之 疾 至 己 巳 日 有 瘳 ， 至 三 月 壬 申 病 愈． 」 吳 王 曰 ：
「 何 以 知 之 ？ 」 越 王 曰 ： 「 下 臣 嘗 事 師 ，聞 糞 者 順 榖 味 ， 逆 時 氣 者 死 ， 順 時 氣 者 生 ．
今 者 臣 竊 嘗大 王 之 糞 ， 其 惡 味 苦 且 楚 酸 ． 是 味 也 ， 應 春 夏 之 氣 ． 臣以 是 知 之 ． 」 吳 王 大 悅 ，
曰 ： 「 仁 人 也 ． 」 乃 赦 越 王 得離 其 石 室 ， 去 就 其 宮 室 ， 執 牧 養 之 事 如 故 ． 越 王 從 嘗 糞惡 之 後 ，
遂 病 口 臭 ． 范 蠡 乃 令 左 右 皆 食 岑 草 ， 以 亂 其 氣．

其 後 ， 吳 王 如 越 王 期 日 疾 愈 ， 心 念 其 忠 ， 臨 政 之 後 ，大 縱 酒 於 文 臺 ． 吳 王 出 令 曰 ：
「 今 日 為 越 王 陳 北 面 之 坐， 群 臣 以 客 禮 事 之 ． 」 伍 子 胥 趨 出 到 舍 上 ， 不 御 坐 ． 酒酣 ，
太 宰 嚭 曰 ： 「 異 乎 ！ 今 日 坐 者 各 有 其 詞 ， 不 仁 者 逃， 其 仁 者 留 ． 臣 聞 同 聲 相 和 ， 同 心 相 求 ．
今 國 相 剛 勇 之人 ， 意 者 內 慚 ？ 至 仁 之 存 也 ， 而 不 御 坐 ， 其 亦 是 乎 ？ 」吳 王 曰 ： 「 然 ． 」
於 是 范 蠡 與 越 王 俱 起 為 吳 王 壽 ， 其 辭曰 ： 「 下 臣 勾 踐 從 小 臣 范 蠡 ， 奉 觴 上 千 歲 之 壽 ， 辭 曰 ：
皇 在 上 令 ， 昭 下 四 時 ， 并 心 察 慈 ， 仁 者 大 王 ． 躬 親 鴻 恩， 立 義 行 仁 ． 九 德 四 塞 ， 威 服 群 臣 ．
於 乎 休 哉 ， 傳 德 無極 上 感 太 陽 ， 降 瑞 翼 翼 ． 大 王 延 壽 萬 歲 ， 長 保 吳 國 ． 四海 咸 承 ， 諸 侯 賓 服 ．
觴 酒 既 升 ， 永 受 萬 福 ！ 」 於 是 吳 王大 悅 ．

明 日 ， 伍 子 胥 入 諫 曰 ： 「 昨 日 大 王 何 見 乎 ？ 臣 聞 內 懷虎 狼 之 心 ， 外 執 美 詞 之 說 ， 但 為 外 情 以 存 其 身 ．
豺 不 可謂 廉 ， 狼 不 可 親 ． 今 大 王 好 聽 須 臾 之 說 ， 不 慮 萬 歲 之 患， 放 棄 忠 直 之 言 ， 聽 用 讒 夫 之 語 ；
不 滅 瀝 血 之 仇 ， 不 絕懷 毒 之 怨 ． 猶 縱 毛 爐 炭 之 上 幸 其 焦 ， 投 卵 千 鈞 之 下 望 必全 ， 豈 不 殆 哉 ？
臣 聞 桀 登 高 自 知 危 ， 然 不 知 所 以 自 安 也； 前 據 白 刃 自 知 死 ， 而 不 知 所 以 自 存 也 ． 惑 者 知 返 ，
迷道 不 遠 ． 願 大 王 察 之 ． 」

吳 王 曰 ： 「 寡 人 有 疾 三 月 ， 曾 不 聞 相 國 一 言 ， 是 相 國之 不 慈 也 ； 又 不 進 口 之 所 嗜 ， 心 不 相 思 ，
是 相 國 之 不 仁也 ． 夫 為 人 臣 不 仁 不 慈 ， 焉 能 知 其 忠 信 者 乎 ？ 越 王 迷 惑？ 棄 守 邊 之 事 ，
親 將 其 臣 民 來 歸 寡 人 ， 是 其 義 也 ； 躬 親為 虜 ， 妻 親 為 妾 ， 不 慍 寡 人 ， 寡 人 有 疾 ， 親 嘗 寡 人 之 溲，
是 其 慈 也 ； 虛 其 府 庫 ， 盡 其 寶 幣 ， 不 念 舊 故 ， 是 其 忠信 也 ． 三 者 既 立 ， 以 養 寡 人 ，
寡 人 曾 聽 相 國 而 誅 之 ， 是寡 人 之 不 智 也 ， 而 為 相 國 快 私 意 耶 ， 豈 不 負 皇 天 乎 ？ 」

子 胥 曰 ： 「 何 大 王 之 言 反 也 ？ 夫 虎 之 卑 勢 ， 將 以 有 擊也 ； 狸 之 卑 身 ， 將 求 所 取 也 ．
雉 以 眩 移 拘 於 網 ， 魚 以 有悅 死 於 餌 ． 且 大 王 初 臨 政 ， 負 玉 門 之 第 九 ， 誡 事 之 敗 ，無 咎 矣 ．
今 年 三 月 甲 戌 ， 時 加 雞 鳴 ． 甲 戌 ， 歲 位 之 會 將也 ． 青 龍 在 酉 ， 德 在 上 ， 刑 在 金 ，
是 日 賊 其 德 也 ． 知 父將 有 不 順 之 子 ， 君 有 逆 節 之 臣 ． 大 王 以 越 王 歸 吳 為 義 ，以 飲 溲 食 惡 為 慈 ，
以 虛 府 庫 為 仁 ， 是 故 為 無 愛 於 人 ， 其不 可 親 ． 面 聽 貌 觀 以 存 其 身 ． 今 越 王 入 臣 於 吳 ， 是 其 謀深 也 ；
虛 其 府 庫 ， 不 見 恨 色 ， 是 欺 我 王 也 ； 下 飲 王 之 溲者 ， 是 上 食 王 之 心 也 ； 下 嘗 王 之 惡 者 ，
是 上 食 王 之 肝 也． 大 哉 ， 越 王 之 崇 吳 ， 吳 將 為 所 擒 也 ． 惟 大 王 留 意 察 之， 臣 不 敢 逃 死 以 負 前 王 ．
一 旦 社 稷 丘 墟 ， 宗 廟 荊 棘 ， 其悔 可 追 乎 ？ 」 吳 王 曰 ： 「 相 國 置 之 ， 勿 復 言 矣 ． 寡 人 不忍 復 聞 ． 」

於 是 遂 赦 越 王 歸 國 ， 送 於 蛇 門 之 外 ， 群 臣 祖 道 ． 吳 王曰 ： 「 寡 人 赦 君 使 其 返 國 ， 必 念 終 始 ．
王 其 勉 之 ． 」 越王 稽 首 曰 ： 「 今 大 王 哀 臣 孤 窮 ， 使 得 生 全 還 國 ， 與 種 蠡之 徒 願 死 於 轂 下 ．
上 天 蒼 蒼 ， 臣 不 敢 負 ． 」 吳 王 曰 ： 「於 乎 ！ 吾 聞 君 子 一 言 不 再 ． 今 已 行 矣 ， 王 勉 之 ． 」
越 王再 拜 跪 伏 ， 吳 王 乃 引 越 王 登 車 ， 范 蠡 執 御 ， 遂 去 ． 至 三津 之 上 ， 仰 天 歎 曰 ： 「 嗟 乎 ！
孤 之 屯 厄 ， 誰 念 復 生 渡 此津 也 ？ 」 謂 范 蠡 曰 ： 「 今 三 月 甲 辰 ， 時 加 日 昳 ， 孤 蒙 上天 之 命 ， 還 歸 故 鄉 ， 得 無 後 患 乎 ？ 」 范 蠡 曰 ： 「 大 王 勿疑 ， 直 視 道 行 ． 越 將 有 福 ， 吳 當 有 憂 ． 」 至 浙 江 之 上 ，
望 見 大 越 山 川 重 秀 ， 天 地 再 清 ． 王 與 夫 人 歎 曰 ： 「 吾 已絕 望 ， 永 辭 萬 民 ， 豈 料 再 還 ， 重 復 鄉 國 ？ 」
言 竟 掩 面 ，涕 泣 闌 干 ． 此 時 萬 姓 咸 歡 ， 群 臣 畢 賀 ．



吳 越 春 秋 勾 踐 歸 國 外 傳 第八


勾踐七年


越 王 勾 踐 臣 吳 至 歸 越 ， 勾 踐 七 年 也 ． 百 姓 拜 之 於 道 ，曰 ： 「 君 王 獨 無 苦 矣 ！ 今 王 受 天 之 福 ，
復 於 越 國 ， 霸 王 之 跡 ， 自 斯 而起 ． 」 王 曰 ：「 寡 人 不 慎 夭 教 ， 無 德 於 民 ， 今 勞 萬 姓 擁 於 岐 路 ，
將 何德 化 以 報 國 人 ？ 」 顧 謂 范 蠡 曰 ： 「 今 十 有 二 月 ， 己 巳 之 日 ， 時 加 禺 中， 孤 欲 以 此 到 國 ，
何 如 ？ 」 蠡 曰 ： 「 大 王 且 留 ， 以 臣 卜 日 ． 」 於 是 范蠡 進 曰 ： 「 異 哉 ， 大 王 之 擇 日 也 ！ 王 當 疾 趨 ，
車 馳 人 走． 」 越 王 策 馬 飛 輿 ， 遂 復 宮 闕 ． 吳 封 地 百 里 於 越 ， 東 至炭 瀆 ， 西 止 周 宗 ， 南 造 於 山 ，
北 薄 於 海 ．

越 王 謂 范 蠡 曰 ： 「 孤 獲 辱 連 年 ， 勢 足 以 死 ， 得 相 國 之策 ， 再 返 南 鄉 ． 今 欲 定 國 立 城 ， 人 民 不 足 ，
其 功 不 可 以興 ． 為 之 柰 何 ？ 」 范 蠡 對 曰 ：「 唐 虞 卜 地 ， 夏 殷 封 國 ，古 公 營 城 周 雒 ， 威 折 萬 里 ，
德 致 八 極 ， 豈 直 欲 破 彊 敵 收鄰 國 乎 ？ 」 越 王 曰 ： 「 孤 不 能 承 前 君 之 制 ， 修 德 自 守 ，
亡 眾 棲 於 會 稽 之 山 ， 請 命 乞 恩 ， 受 辱 被 恥 ， 囚 結 吳 宮 ．幸 來 歸 國 ， 追 以 百 里 之 封 ， 將 遵 前 君 之 意 ，
復 於 會 稽 之上 ， 而 宜 釋 吳 之 地 ． 」 范 蠡 曰 ： 「 昔 公 劉 去 邰 ， 而 德 彰於 夏 ； 亶 父 讓 地 ， 而 名 發 於 岐 ．
今 大 王 欲 國 樹 都 ， 并 敵國 之 境 ， 不 處 平 易 之 都 ， 據 四 達 之 地 ， 將 焉 立 霸 王 之 業？ 」 越 王 曰 ：
「 寡 人 之 計 未 有 決 定 ． 欲 築 城 立 郭 ， 分 設里 閭 ， 欲 委 屬 於 相 國 ． 」

於 是 范 蠡 乃 觀 天 文 ， 擬 法 於 紫 宮 ， 築 作 小 城 ， 周 千 一百 二 十 二 步 ， 一 圓 三 方 ． 西 北 立 龍 飛 翼 之 樓 ，
以 象 天 門， 東 南 伏 漏 石 竇 ， 以 象 地 戶 ； 陵 門 四 達 ， 以 象 八 風 ． 外郭 築 城 而 缺 西 北 ， 示 服 事 吳 也 ，
不 敢 壅 塞 ， 內 以 取 吳 ，故 缺 西 北 ， 而 吳 不 知 也 ． 北 向 稱 臣 ， 委 命 吳 國 ， 左 右 易處 ， 不 得 其 位 ，
明 臣 屬 也 ． 城 既 成 而 怪 山 自 生 者 ， 琅 琊東 武 海 中 山 也 ． 一 夕 自 來 ， 故 名 怪 山 ． 范 蠡 曰 ：
「 臣 之築 城 也 ， 其 應 天 矣 ， 崑 崙 之 象 存 焉 ． 」 越 王 曰 ： 「 寡 人聞 崑 崙 之 山 ， 乃 地 之 柱 ， 上 承 皇 天 ，
氣 吐 宇 內 ， 下 處 后土 ， 稟 受 無 外 ． 滋 聖 生 神 嘔 養 帝 會 ． 故 帝 處 其 陽 陸 ， 三王 居 其 正 地 ． 吾 之 國 也 ，
扁 天 地 之 壤 ， 乘 東 南 之 維 ， 斗去 極 北 ． 非 糞 土 之 城 ， 何 能 與 王 者 比 隆 盛 哉 ？ 」 范 蠡 曰： 「 君 徒 見 外 ，
未 見 於 內 ． 臣 乃 承 天 門 制 城 ， 合 氣 於 后土 ， 嶽 象 已 設 ， 崑 崙 故 出 ． 越 之 霸 也 ． 」 越 王 曰 ：
「 苟如 相 國 之 言 ， 孤 之 命 也 ． 」 范 蠡 曰 ： 「 天 地 卒 號 ， 以 著其 實 ． 」 名 東 武 起 游 臺 其 上 ．
東 南 為 司 馬 門 ， 立 增 樓 冠其 山 巔 ， 以 為 靈 臺 起 離 宮 於 淮 陽 ， 中 宿 臺 在 於 高 平 ， 駕臺 在 於 成 丘 ，
立 苑 於 樂 野 ， 燕 臺 在 於 石 室 ， 齋 臺 在 於 襟山 ． 勾 踐 之 出 游 也 ， 休 息 石 台 ， 食 於 冰 廚 ．

越 王 乃 召 相 國 范 蠡 、 大 夫 種 、 大 夫 郢 問 曰 ： 「 孤 欲 以今 日 上 明 堂 ， 臨 國 政 ， 專 恩 致 令 ， 以 撫 百 姓 ，
何 日 可 矣？ 惟 三 聖 紀 綱 維 持 ． 」 范 蠡 曰 ： 「 今 日 丙 午 日 也 ． 丙 ，陽 將 也 ． 是 日 吉 矣 ， 又 因 良 時 ，
臣 愚 以 為 可 ． 無 始 有 終得 天 下 之 中 ． 」 大 夫 種 曰 ： 「 前 車 已 覆 ， 後 車 必 戒 ． 願王 深 察 ． 」
范 蠡 曰 ： 「 夫 子 故 不 一 二 見 也 ． 吾 王 今 以 丙午 復 初 臨 政 ， 解 救 其 本 ， 是 一 宜 ； 夫 金 制 始 ，
而 火 救 其終 ， 是 二 宜 ； 蓄 金 之 憂 ， 轉 而 及 水 ， 是 三 宜 ； 君 臣 有 差， 不 失 其 理 ， 是 四 宜 ；
王 相 俱 起 ， 天 下 立 矣 ， 是 五 宜 ．臣 願 急 升 明 堂 臨 政 ． 」 越 王 是 日 立 政 ， 翼 翼 小 心 ． 出 不敢 奢 ，
入 不 敢 侈 ．

越 王 念 復 吳 讎 非 一 旦 也 ， 苦 身 勞 心 ， 夜 以 接 日 ． 目 臥， 則 攻 之 以 蓼 ； 足 寒 ， 則 漬 之 以 水 ．
冬 常 抱 冰 ， 夏 還 握火 ． 愁 心 苦 志 ， 懸 膽 於 戶 ， 出 入 嘗 之 ， 不 絕 於 口 ． 中 夜潸 泣 ， 泣 而 復 嘯 ．
於 是 群 臣 咸 曰 ： 「 君 王 何愁 心 之 甚 ？夫 復 讎 謀 故 ， 非 君 王 之 憂 ， 自 臣 下 急 務 也 ．」

越 王 曰 ： 「 吳 王 好 服 之 離 體 ， 吾 欲 采 葛 ， 使 女 工 織 細布 獻 之 ， 以 求 吳 王 之 心 ， 於 子 何 如 ？ 」
群 臣 曰 ： 「 善 ．」 乃 使 國 中 男 女 入 山 采 葛 ， 以 作 黃 絲 之 布 ．

欲 獻 之 ， 未 及 遣 使 ， 吳 王 聞 越 王 盡 心 自 守 ， 食 不 重 味， 衣 不 重 綵 ， 雖 有 五 臺 之 游 ， 未 嘗 一 日 登 翫 ．
吾 欲 因 而賜 之 以 書 ， 增 之 以 封 ， 東 至 於 勾 甬 ， 西 至 於 檇 李 ， 南 至於 姑 末 ， 北 至 於 平 原 ，
縱 橫 八 百 餘 里 ．

越 王 乃 使 大 夫 種 索 葛 布 十 萬 ， 甘 蜜 九 党 ， 文 笥 七 枚 ，狐 皮 五 雙 ， 晉 竹 十 廋 ， 以 復 封 禮 ．
吳 王 得 之 曰 ： 「 以 越僻 狄 之 國 無 珍 ， 今 舉 其 貢 貨 而 以 復 禮 ， 此 越 小 心 念 功 ，不 忘 吳 之 效 也 ．
夫 越 本 興 國 千 里 ， 吾 雖 封 之 ， 未 盡 其 國． 」 子 胥 聞 之 ， 退 臥 於 舍 ， 謂 侍 者 曰 ：
「 吾 君 失 其 石 室之 囚 ， 縱 於 南 林 之 中 ， 今 但 因 虎 豹 之 野 而 與 荒 外 之 草 ，於 吾 之 心 ，
其 無 損 也 ？ 」

吳 王 得 葛 布 之 獻 ， 乃 復 增 越 之 封 ， 賜 羽 毛 之 飾 、 机 杖、 諸 侯 之 服 ． 越 國 大 悅 ．

采 葛 之 婦 ， 傷 越 王 用 心 之 苦 ， 乃 作 苦 之 詩 ， 曰 ： 「 葛不 連 蔓 棻 台 台 ， 我 君 心 苦 命 更 之 ．
嘗 膽 不 苦 甘 如 飴 ， 令我 采 葛 以 作 絲 ． 女 工 織 兮 不 敢 遲 ． 弱 於 羅 兮 輕 霏 霏 ， 號絺 素 兮 將 獻 之 ．
越 王 悅 兮 忘 罪 除 ， 吳 王 歡 兮 飛 尺 書 ． 增封 益 地 賜 羽 奇 ， 机 杖 茵 褥 諸 侯 儀 ． 群 臣 拜 舞 天 顏 舒 ，
我王 何 憂 能 不 移 ？ 」

於 是 越 王 內 修 其 德 ， 外 布 其 道 ， 君 不 名 教 ， 臣 不 名 謀， 民 不 名 使 ， 官 不 名 事 ．
國 中 蕩 蕩 無 有 政 令 ． 越 王 內 實府 庫 ， 墾 其 田 疇 ， 民 富 國 彊 ， 眾 安 道 泰 ． 越 王 遂 師 八 臣與 其 四 友 ，
時 問 政 焉 ． 大 夫 種 曰 ： 「 愛 民 而 已 ． 」 越 王曰 ： 「 柰 何 ？ 」 種 曰 ： 「 利 之 無 害 ， 成 之 無 敗 ，
生 之 無殺 ， 與 之 無 奪 ． 」 越 王 曰 ： 「 願 聞 ． 」 種 曰 ： 「 無 奪 民所 好 則 利 也 ， 民 不 失 其 時 則 成 之 ，
省 刑 去 罰 則 生 之 ， 薄其 賦 歛 則 與 之 ， 無 多 臺 游 則 樂 之 ， 靜 而 無 苛 則 喜 之 ； 民失 所 好 則 害 之 ，
農 失 其 時 則 敗 之 ， 有 罪 不 赦 則 殺 之 ， 重賦 厚 歛 則 奪 之 ， 多 作 臺 游 以 罷 民 則 苦 之 ， 勞 擾 民 力 則 怒之 ，
臣 聞 善 為 國 者 遇 民 如 父 母 之 愛 其 子 ， 如 兄 之 愛 其 弟． 聞 有 飢 寒 為 之 哀 ， 見 其 勞 苦 為 之 悲 ． 」
越 王 乃 緩 刑 薄罰 ， 省 其 賦 歛 ， 於 是 人 民 殷 富 ， 皆 有 帶 甲 之 勇 ．



勾踐九年


九 年 正 月 ， 越 王 召 五 大 夫 而 告 之 曰 ： 「 昔 者 越 國 遁 棄宗 廟 ， 身 為 窮 虜 ， 恥 聞 天 下 ， 辱 流 諸 侯 ．
今 寡 人 念 吳 ，猶 躄 者 不 忘 走 ， 盲 者 不 忘 視 ． 孤 未 知 策 謀 ， 惟 大 夫 誨 之． 」

扶 同 曰 ： 「 昔 者 亡 國 流 民 ， 天 下 莫 不 聞 知 ． 今 欲 有 計， 不 宜 前 露 其 辭 ． 臣 聞 擊 鳥 之 動 ， 故 前 俯 伏 ，
猛 獸 將 擊， 必 餌 毛 帖 伏 ； 鷙 鳥 將 搏 ， 必 卑 飛 戢 翼 ； 聖 人 將 動 ， 必順 辭 和 眾 ． 聖 人 之 謀 ， 不 可 見 其 象 ，
不 可 知 其 情 ． 臨 事而 伐 ， 故 前 無 剽 過 之 兵 ， 後 無 伏 襲 之 患 ． 今 大 王 臨 敵 破吳 ， 宜 損 少 辭 ， 無 令 泄 也 ．
臣 聞 吳 王 兵 彊 於 齊 晉 ， 而 怨結 於 楚 ． 大 王 宜 親 於 齊 ， 深 結 於 晉 ， 陰 固 於 楚 ， 而 厚 事於 吳 ． 夫 吳 之 志 猛 ，
驕 而 自 矜 ， 必 輕 諸 侯 而 凌 鄰 國 ． 三國 決權 ， 還 為 敵 國 ， 必 角 勢 交 爭 ． 越 承 其 弊 ， 因 而 伐 之， 可 克 也 ．
雖 五 帝 之 兵 無 以 過 此 ． 」

范 蠡 曰 ： 「 臣 聞 ： 『 謀 國 破 敵 ， 動 觀 其 符 ． 』 孟 津 之會 ， 諸 侯 曰 可 ， 武 王 辭 之 ． 方 今 吳 楚 結 讎 ，
構 怨 不 解 ，齊 雖 不 親 ， 外 為 其 救 ； 晉 雖 不 附 ， 猶 效 其 義 ． 夫 內 臣 謀而 決 讎 其 策 ，
鄰 國 通 而 不 絕 其 援 ， 斯 正 吳 之 興 霸 ， 諸 侯之 上 尊 ． 臣 聞 峻 高 者 隤 ， 葉 茂 者 摧 ， 日 中 則 移 ，
月 滿 則虧 ， 四 時 不 並 盛 ， 五 行 不 俱 馳 ， 陰 陽 更 唱 ， 氣 有 盛 衰 ．故 溢 堤 之 水 ， 不 淹 其 量 ，
煽 乾 之 火 ， 不 復 其 熾 ； 水 靜 則無 漚 瀴 之 怒 ， 火 消 則 無 熹 毛 之 熱 ． 今 吳 乘 諸 侯 之 威 以 號令 於 天 下 ，
不 知 德 薄 而 恩 淺 ， 道 狹 而 怨 廣 ， 權 懸 而 智 衰， 力 竭 而 威 折 ， 兵 挫 而 軍 退 ， 士 散 而 眾 解 ．
臣 請 按 師 整兵 ， 待 其 壞 敗 ， 隨 而 襲 之 ， 兵 不 血 刃 ， 士 不 旋 踵 ， 吳 之君 臣 為 虜 矣 ．
臣 願 大 王 匿 聲 無 見 其 動 ， 以 觀 其 靜 ． 」

大 夫 苦 成 曰 ： 「 夫 水 能 浮 草 木 ， 亦 能 沉 之 ； 地 能 生 萬物 ， 亦 能 殺 之 ； 江 海 能 下 谿 谷 ， 亦 能 朝 之 ；
聖 人 能 從 眾， 亦 能 使 之 ． 今 吳 承 闔 閭 之 軍 制 ， 子 胥 之 典 教 ， 政 平 未虧 ， 戰 勝 未 敗 ． 大 夫 嚭 者 ，
狂 佞 之 人 ， 達 於 策 慮 ， 輕 於朝 事 ； 子 胥 力 於 戰 伐 ， 死 於 諫 議 ． 二 人 權 ， 必 有 壞 敗 ．
願 王 虛 心 自 匿 ， 無 示 謀 計 ， 則 吳 可 滅 矣 ． 」

大 夫 浩 曰 ： 「 今 吳 君 驕 臣 奢 ， 民 飽 軍 勇 ； 外 有 侵 境 之敵 ， 內 有 爭 臣 之 震 ， 其 可 攻 也 ． 」

大 夫 句 如 曰 ： 「 天 有 四 時 ， 人 有 五 勝 ． 昔 湯 武 乘 四 時之 利 而 制 夏 殷 ， 桓 繆 據 五 勝 之 便 而 列 六 國 ．
此 乘 其 時 而勝 者 也 ． 」

王 曰 ： 「 未 有 四 時 之 利 ， 五 勝 之 便 ， 願 各 就 職 也 ． 」



吳 越 春 秋 勾 踐 陰 謀 外 傳 第九


勾踐十年


越 王 勾 踐 十 年 二 月 ， 越 王 深 念 遠 思 ： 侵 辱 於 吳 ， 蒙 天祉 福 ， 得 越 國 ． 群 臣 教 誨 ， 各 畫 一 策 ，
辭 合 意 同 ， 勾 踐 敬 從 ， 其 國 已富 ．

反 越 五 年 ， 未 聞 敢 死 之 友 ． 或 謂 諸 大 夫 愛 其 身 、 惜 其軀 者 ． 乃 登 漸 臺 望 觀 其 群 臣 有 憂 與 否 ．
相 國 范 蠡 、 大 夫種 、 句 如 之 屬 ， 儼 然 列 坐 ， 雖 懷 憂 患 ， 不 形 顏 色 ．

越 王 即 鳴 鍾 驚 檄 ， 而 召 群 臣 與 之 盟 曰 ： 「 寡 人 獲 辱 受恥 ， 上 愧 周 王 ， 下 慚 晉 楚 ．
幸 蒙 諸 大 夫 之 策 ， 得 返 國 修政 ， 富 民 養 士 ． 而 五 年 未 聞 敢 死 之 士 ， 雪 仇 之 臣 ， 柰 何而 有 功 乎 ？ 」
群 臣 默 然 莫 對 者 ． 越 王 仰 天 歎 曰 ： 「 孤 聞主 憂 臣 辱 ， 主 辱 臣 死 ． 今 孤 親 被 奴 虜 之 厄 ， 受 囚 破 之 恥，
不 能 自 輔 ， 須 賢 任 仁 ， 然 後 討 吳 ， 重 負 諸 臣 ， 大 夫 何易 見 而 難 使 也 ？ 」

於 是 計 研 年 少 官 卑 ， 列 坐 於 後 ， 乃 舉 手 而 趨 ， 蹈 席 而前 進 曰 ： 「 謬 哉 ， 君 王 之 言 也 ！
非 大 夫 易 見 而 難 使 ， 君王 之 不 能 使 也 ． 」

越 王 曰 ： 「 何 謂 ？ 」

計 研 曰 ： 「 夫 官 位 、 財 幣 、 金 賞 者 ， 君 之 所 輕 也 ； 操鋒 履 刃 ， 艾 命 投 死 者 ， 士 之 所 重 也 ．
今 王 易 財 之 所 輕 ，而 責 士 之 所 重 ， 何 其 殆 哉 ？ 」

於 是 越 王 默 然 不 悅 ， 面 有 愧 色 ， 即 辭 群 臣 ， 進 計 研 而問 曰 ： 「 孤 之 所 得 士 心 者 何 等 ？ 」

計 研 對 曰 ： 「 夫 君 ， 人 尊 其 仁 義 者 ， 治 之 門 也 ． 士 民者 ， 君 之 根 也 ． 開 門 固 根 ， 莫 如 正 身 ．
正 身 之 道 ， 謹 左右 ． 左 右 者 ， 君 之 所 以 盛 衰 者 也 ． 願 王 明 選 左 右 ， 得 賢而 已 ．
昔 太 公 九 聲 而 足 磻 溪 之 餓 人 也 ， 西 伯 任 之 而 王 ；管 仲 ， 魯 之 亡 囚 ， 有 貪 分 之 毀 ， 齊 桓 得 之 而 霸 ．
故 傳 曰： 『 失 士 者 亡 ， 得 士 者 昌 ． 』 願 王 審 於 左 右 ， 何 患 群 臣之 不 使 也 ？ 」

越 王 曰 ： 「 吾 使 賢 任 能 ， 各 殊 其 事 ， 孤 虛 心 高 望 ， 冀聞 報 復 之 謀 ， 今 咸 匿 聲 隱 形 ，
不 聞 其 語 ， 厥 咎 安 在 ？ 」

計 研 曰 ： 「 選 賢 實 士 ， 各 有 一 等 ， 遠 使 以 難 ， 以 效 其誠 ； 內 告 以 匿 ， 以 知 其 信 ； 與 之 論 事 ，
以 觀 其 智 ； 飲 之以 酒 ， 以 視 其 亂 ； 指 之 以 使 ， 以 察 其 能 ； 示 之 以 色 ， 以別 其 熊 ． 五 色 以 設 ，
士 盡 其 實 ， 人 竭 其 智 ． 知 其 智 ， 盡實 ， 則 君 臣 何 憂 ？ 」

越 王 曰 ： 「 吾 以 謀 士 效 實 ， 人 盡 其 智 ， 而 士 有 未 盡 進辭 有 益 寡 人 也 ． 」

計 研 曰 ： 「 范 蠡 明 而 知 內 ， 文 種 遠 以 見 外 ． 願 王 請 大夫 種 與 深 議 ， 則 霸 王 之 術 在 矣 ． 」

越 王 乃 請 大 夫 種 而 問 曰 ： 「 吾 昔 日 受 夫 子 之 言 ， 自 免於 窮 厄 之 地 ． 今 欲 奉 不 羈 之 計 ，
以 雪 吾 之 宿 讎 ， 何 行 而功 乎 ？ 」

大 夫 種 曰 ： 「 臣 聞 高 飛 之 鳥 ， 死 於 美 食 ； 深 泉 之 魚 ，死 於 芳 餌 ． 今 欲 伐 吳 ， 必 前 求 其 所 好 ，
參 其 所 願 ， 然 後能 得 其 實 ． 」

越 王 曰 ： 「 人 之 所 好 雖 其 願 ， 何 以 定 而 制 之 死 乎 ？ 」

大 夫 種 曰 ： 「 夫 欲 報 怨 復 讎 ， 破 吳 滅 敵 者 ， 有 九 術 ，君 王 察 焉 ？ 」

越 王 曰 ： 「 寡 人 被 辱 懷 憂 ， 內 慚 朝 臣 ， 外 愧 諸 侯 ， 中心 迷 惑 ， 精 神 空 虛 ， 雖 有 九 術 ，
安 能 知 之 ？ 」

大 夫 種 曰 ： 「 夫 九 術 者 ． 湯 文 得 之 以 王 ， 桓 穆 得 之 以霸 ． 其 攻 城 取 邑 ， 易 於 脫 屣 ． 願 大 王 覽 之 ． 」
種 曰 ： 「一 曰 尊 天 事 鬼 以 求 其 福 ； 二 曰 重 財 幣 以 遺 其 君 ， 多 貨 賄以 喜 其 臣 ；
三 曰 貴 糴 粟 槁 以 虛 其 國 ， 利 所 欲 以 疲 其 民 ；四 曰 遺 美 女 以 惑 其 心 而 亂 其 謀 ； 五 曰 遺 之 巧 工 良 材 ，
使之 起 宮 室 以 盡 其 財 ； 六 曰 遺 之 諛 臣 ， 使 之 易 伐 ； 七 曰 彊其 諫 臣 ， 使 之 自 殺 ；
八 曰 君 王 國 富 而 備 利 器 ； 九 曰 利 甲兵 以 承 其 弊 ． 凡 此 九 術 ， 君 王 閉 口 無 傳 ， 守 之 以 神 ，
取天 下 不 難 ， 而 況 於 吳 乎 ？ 」

越 王 曰 ： 「 善 ． 」

乃 行 第 一 術 ， 立 東 郊 以 祭 陽 ， 名 曰 東 皇 公 ， 立 西 郊 以祭 陰 ， 名 曰 西 王 母 ． 祭 陵 山 於 會 稽 ，
祀 水 澤 於 江 州 ． 事鬼 神 一 年 ， 國 不 被 災 ． 越 王 曰 ： 「 善 哉 ， 大 夫 之 術 ！ 願論 其 餘 ． 」

種 曰 ： 「 吳 王 好 起 宮 室 ， 用 工 不 輟 ． 王 選 名 山 神 材 ，奉 而 獻 之 ． 」

越 王 乃 使 木 工 三 千 餘 人 入 山 伐 木 ， 一 年 ， 師 無 所 幸 ．作 士 思 歸 ， 皆 有 怨 望 之 心 ， 而 歌 木 客 之 吟 ．
一 夜 天 生 神木 一 雙 ， 大 二 十 圍 ， 長 五 十 尋 ． 陽 為 文 梓 ， 陰 為 楩 柟 ，巧 工 施 校 ， 制 以 規 繩 ，
雕 治 圓 轉 ， 刻 削 磨 礱 ， 分 以 丹 青， 錯 畫 文 章 ， 嬰 以 白 璧 ， 鏤 以 黃 金 ， 狀 類 龍 蛇 ， 文 彩 生光 ．

乃 使 大 夫 種 獻 之 於 吳 王 ， 曰 ： 「 東 海 役 臣 臣 孤 勾 踐 使臣 種 敢 因 下 吏 聞 於 左 右 ， 賴 大 王 之 力 ，
竊 為 小 殿 ， 有 餘材 ， 謹 再 拜 獻 之 ． 」

吳 王 大 悅 ．

子 胥 諫 曰 ： 「 王 勿 受 也 ． 昔 者 ， 桀 起 靈 臺 ， 紂 起 鹿 臺， 陰 陽 不 和 ， 寒 暑 不 時 ， 五 榖 不 熟 ，
天 與 其 災 ， 民 虛 國變 ， 遂 取 滅 亡 ． 大 王 受 之 ， 必 為 越 王 所 戮 ． 」

吳 王 不 聽 ， 遂 受 而 起 姑 蘇 之 臺 ． 三 年 聚 材 ， 五 年 乃 成， 高 見 二 百 里 ． 行 路 之 人 ， 道 死 巷 哭 ，
不 絕 嗟 嘻 之 聲 ：民 疲 士 苦 ， 人 不 聊 生 ．

越 王 曰 ： 「 善 哉 ， 第 二 術 也 ！ 」



勾踐十一年


十 一 年 ， 越 王 深 念 永 思 ， 惟 欲 伐 吳 ， 乃 請 計 研 問 曰 ：「 吾 欲 伐 吳 ， 恐 不 能 破 ， 早 欲 興 師 ，
惟 問 於 子 ． 」

計 研 對 曰 ： 「 夫 興 師 舉 兵 ， 必 且 內 蓄 五 穀 ， 實 其 金 銀， 滿 其 府 庫 ， 勵 其 甲 兵 ． 凡 此 四 者 ，
必 察 天 地 之 氣 ， 原於 陰 陽 ， 明 於 孤 虛 ， 審 於 存 亡 ， 乃 可 量 敵 ． 」

越 王 曰 ： 「 『 天 地 』 、 『 存 亡 』 ， 其 要 柰 何 ？ 」

計 研 曰 ： 「 天 地 之 氣 ， 物 有 死 生 ． 原 陰 陽 者 ， 物 貴 賤也 ； 明 孤 虛 者 ， 知 會 際 也 ； 審 存 亡 者 ，
別 真 偽 也 ． 」

越 王 曰 ： 「 何 謂 『 死 生 』 、 『 真 偽 』 乎 ？ 」

計 研 曰 ： 「 春 種 八 榖 ， 夏 長 而 養 ， 秋 成 而 聚 ， 冬 畜 而藏 ． 夫 天 時 有 生 而 不 救 種 ， 是 一 死 也 ；
夏 長 無 苗 ， 二 死也 ； 秋 成 無 聚 ， 三 死 也 ； 冬 藏 無 畜 ， 四 死 也 ． 雖 有 堯 舜之 德 ， 無 如 之 何 ．
夫 天 時 有 生 ， 勸 者 老 ， 作 者 少 ， 反 氣應 數 ， 不 失 厥 理 ， 一 生 也 ； 留 意 省 察 ， 謹 除 苗 穢 ， 穢 除苗 盛 ，
二 生 也 ； 前 時 設 備 ， 物 至 則 收 ， 國 無 逋 稅 ， 民 無失 穗 ， 三 生 也 ； 倉 已 封 塗 ， 除 陳 入 新 ， 君 樂 臣 歡 ，
男 女及 信 ， 四 生 也 ． 夫 陰 陽 者 ， 太 陰 所 居 之 歲 留 息 ， 三 年 ，貴 賤 見 矣 ． 夫 孤 虛 者 ， 謂 天 門 地 戶 也 ．
存 亡 者 ， 君 之 道德 也 ． 」

越 王 曰 ： 「 何 子 之 年 少 ， 於 物 之 長 也 ？ 」

計 研 曰 ： 「 有 美 之 士 ， 不 拘 長 少 ． 」

越 王 曰 ： 「 善 哉 ， 子 之 道 也 ！ 」 乃 仰 觀 天 文 ， 集 察 緯宿 ， 曆 象 四 時 ． 以 下 者 上 ， 虛 設 八 倉 ，
從 陰 收 著 ， 望 陽出 糶 ， 筴 其 極 計 ， 三 年 五 倍 ， 越 國 熾 富 ． 勾 踐 歎 曰 ： 「吾 之 霸 矣 ． 善 ！
計 研 之 謀 也 ． 」



勾踐十二年


十 二 年 ， 越 王 謂 大 夫 種 曰 ： 「 孤 聞 吳 王 淫 而 好 色 ， 惑亂 沉 湎 ， 不 領 政 事 ， 因 此 而 謀 ，
可 乎 ？ 」

種 曰 ： 「 可 破 ． 夫 吳 王 淫 而 好 色 ， 宰 嚭 佞 以 曳 心 ， 往獻 美 女 ， 其 必 受 之 ．
惟 王 選 擇 美 女 二 人 而 進 之 ． 」 越 王曰 ： 「 善 ． 」

乃 使 相 者 國 中 得 苧 蘿 山 鬻 薪 之 女 ， 曰 西 施 、 鄭 旦 ． 飾以 羅 榖 ， 教 以 容 步 ， 習 於 土 城 ，
臨 於 都 巷 ． 三 年 學 服 而獻 於 吳 ．

乃 使 相 國 范 蠡 進 曰 ： 「 越 王 勾 踐 竊 有 二 遺 女 ， 越 國 洿下 困 迫 ， 不 敢 稽 留 ， 謹 使 臣 蠡 獻 之 ．
大 王 不 以 鄙 陋 寢 容， 願 納 以 供 箕 帚 之 用 ． 」

吳 王 大 悅 ， 曰 ： 「 越 貢 二 女 ， 乃 勾 踐 之 盡 忠 於 吳 之 證也 ． 」

子 胥 諫 曰 ： 「 不 可 ， 王 勿 受 也 ． 臣 聞 五 色 令 人 目 盲 ，五 音 令 人 耳 聾 ． 昔 桀 易 湯 而 滅 ，
紂 易 文 王 而 亡 ， 大 王 受之 ， 後 必 有 殃 ． 臣 聞 越 王 朝 書 不 倦 ， 晦 誦 竟 夜 ， 且 聚 敢死 之 士 數 萬 ，
是 人 不 死 ， 必 得 其 願 ； 越 王 服 誠 行 仁 ， 聽諫 進 賢 ， 是 人 不 死 ， 必 成 其 名 ； 越 王 夏 被 毛 裘 ，
冬 御 絺綌 ， 是 人 不 死 ， 必 為 對 隙 ． 臣 聞 賢 士 國 之 寶 ， 美 女 國 之咎 ： 夏 亡 以 妹 喜 ， 殷 亡 以 妲 己 ，
周 亡 以 褒 姒 ． 」 吳 王 不聽 ， 遂 受 其 女 ．

越 王 曰 ： 「 善 哉 ， 第 三 術 也 ． 」



勾踐十三年


十 三 年 ， 越 王 謂 大 夫 種 曰 ： 「 孤 蒙 子 之 術 ， 所 圖 者 吉， 未 嘗 有 不 合 也 ． 今 欲 復 謀 吳 ， 柰 何 ？ 」
種 曰 ： 「 君 王 自 陳 越 國 微 鄙， 年 榖 不 登 ． 願 王 請 糴 ， 以 入 其 意 ． 天 若 棄 吳 ， 必 許 王 矣 ． 」

越 乃 使 大 夫 種 使 吳 ， 因 宰 嚭 求 見 吳 王 ． 辭 曰 ： 「 越 國洿 下 ， 水 旱 不 調 ， 年 榖 不 登 ， 人 民 飢 乏 ，
道 荐 飢 餒 ， 願從 大 王 請 糴 ， 來 歲 即 復 太 倉 ， 惟 大 王 救 其 窮 窘 ． 」

吳 王 曰 ： 「 越 王 信 誠 守 道 ， 不 懷 二 心 ， 今 窮 歸 愬 ， 吾豈 愛 惜 財 寶 ， 奪 其 所 願 ？ 」

子 胥 諫 曰 ： 「 不 可 ． 非 吳 有 越 ， 越 必 有 吳 ． 吉 往 則 凶來 ． 是 養 生 寇 而 破 國 家 者 也 ． 與 之 不 為 親 ，
不 與 未 成 冤． 且 越 有 聖 臣 范 蠡 ， 勇 以 善 謀 ， 將 有 修 飾 攻 戰 ， 以 伺 吾間 觀 越 王 之 使 使 來 請 糴 者 ，
非 國 貧 民 困 而 請 糴 也 ， 以 入吾 國 伺 吾 王 間 也 ． 」

吳 王 曰 ： 「 寡 人 卑 服 越 王 而 有 其 眾 ， 懷 其 社 稷 以 愧 勾踐 ． 勾 踐 氣 服 ， 為 駕 車 ， 卻 行 馬 前 ，
諸 侯 莫 不 聞 知 ． 今吾 使 之 歸 國 ， 奉 其 宗 廟 ， 復 其 社 稷 ， 豈 敢 有 反 吾 之 心 乎？ 」

子 胥 曰 ： 「 臣 聞 ： 『 士 窮 非 難 ， 抑 心 下 人 ， 其 後 有 激人 之 色 ． 』 臣 聞 越 王 飢 餓 ， 民 之 困 窮 ，
可 因 而 破 也 ， 今不 用 天 之 道 ， 順 地 之 理 ， 而 反 輸 之 食 ， 固 君 之 命 ， 狐 雉之 相 戲 也 ．
夫 狐 卑 體 而 雉 信 之 ， 故 狐 得 其 志 而 雉 必 死 ．可 不 慎 哉 ？ 」

吳 王 曰 ： 「 勾 踐 國 憂 ， 而 寡 人 給 之 以 粟 ， 恩 往 義 來 ，其 德 昭 昭 ， 亦 何 憂 乎 ？ 」

子 胥 曰 ： 「 臣 聞 ： 『 狼 子 有 野 心 ， 仇 讎 之 人 不 可 親 ．』 夫 虎 不 可 餧 以 食 ， 蝮 蛇 不 恣 其 意 ．
今 大 王 捐 國 家 之 福， 以 饒 無 益 之 讎 ， 棄 忠 臣 之 言 ， 而 順 敵 人 之 欲 ， 臣 必 見越 之 破 吳 ，
豸 鹿 游 於 姑 胥 之 臺 ， 荊 榛 蔓 於 宮 闕 ． 願 王 覽武 王 伐 紂 之 事 也 ． 」

太 宰 嚭 從 旁 對 曰 ： 「 武 王 非 紂 王 臣 也 ？ 率 諸 侯 以 伐 其君 ， 雖 勝 殷 ， 謂 義 乎 ？ 」

子 胥 曰 ： 「 武 王 即 成 其 名 矣 ． 」

太 宰 嚭 曰 ： 「 親 戮 主 以 為 名 ， 吾 不 忍 也 ． 」

子 胥 曰 ： 「 盜 國 者 封 侯 ， 盜 金 者 誅 ． 令 使 武 王 失 其 理， 則 周 何 為 三 家 之 表 ？ 」

太 宰 嚭 曰 ： 「 子 胥 為 人 臣 ， 徒 欲 干 君 之 好 ， 咈 君 之 心以 自 稱 滿 ， 君 何 不 知 過 乎 ？ 」

子 胥 曰 ： 「 太 宰 嚭 固 欲 以 求 其 親 ， 前 縱 石 室 之 囚 ， 受其 寶 女 之 遺 ． 外 交 敵 國 ， 內 惑 於 君 ，
大 王 察 之 ， 無 為 群小 所 侮 ． 今 大 王 譬 若 浴 嬰 兒 ， 雖 啼 ， 無 聽 宰 嚭 之 言 ． 」

吳 王 曰 ： 「 宰 嚭 是 ． 子 無 乃 聞 寡 人 言 ， 非 忠 臣 之 道 ，類 於 佞 諛 之 人 ？ 」

太 宰 嚭 曰 ： 「 臣 聞 ： 『 鄰 國 有 急 ， 千 里 馳 救 ． 』 是 乃王 者 封 亡 國 之 後 ，
五 霸 輔 絕 滅 之 末 者 也 ． 」

吳 王 乃 與 越 粟 萬 石 而 令 之 曰 ： 「 寡 人 逆 群 臣 之 議 而 輸於 越 ， 年 豐 而 歸 寡 人 ． 」

大 夫 種 曰 ： 「 臣 奉 使 返 越 ， 歲 登 誠 還 吳 貸 ． 」

大 夫 種 歸 越 ， 越 國 群 臣 皆 稱 萬 歲 ． 即 以 粟 賞 賜 群 臣 及於 萬 民 ．

二 年 ， 越 王 粟 稔 ， 揀 擇 精 粟 而 蒸 還 於 吳 ， 復 還 斗 斛 之數 ， 亦 使 大 夫 種 歸 之 吳 王 ．
王 得 越 粟 長 太 息 謂 太 宰 嚭 曰： 「 越 地 肥 沃 ， 其 種 甚 嘉 ， 可 留 使 吾 民 植 之 ． 」
於 是 吳種 越 粟 ， 粟 種 殺 而 無 生 者 ， 吳 民 大 飢 ． 越 王 曰 ： 「 彼 以窮 居 ， 其 可 攻 也 ？ 」
大 夫 種 曰 ： 「 未 可 ， 國 始 貧 耳 ， 忠臣 尚 在 ， 天 氣 未 見 ， 須 俟 其 時 ． 」

越 王 又 問 相 國 范 蠡 曰 ： 「 孤 有 報 復 之 謀 ， 水 戰 則 乘 舟， 陸 行 則 乘 輿 ， 輿 舟 之 利 ，
頓 於 兵 弩 ． 今 子 為 寡 人 謀 事， 莫 不 謬 者 乎 ？ 」 范 蠡 對 曰 ： 「 臣 聞 古 之 聖 君 ，
莫 不 習戰 用 兵 ， 然 行 陣 隊 伍 軍 鼓 之 事 ， 吉 凶 決 在 其 工 ． 今 聞 越有 處 女 ， 出 於 南 林 ，
國 人 稱 善 ． 願 王 請 之 ， 立 可 見 ． 」越 王 乃 使 使 聘 之 ， 問 以 劍 戟 之 術 ．

處 女 將 北 見 於 王 ， 道 逢 一 翁 ， 自 稱 曰 袁 公 ． 問 於 處 女： 「 吾 聞 子 善 劍 ， 願 一 見 之 ． 」
女 曰 ： 「 妾 不 敢 有 所 隱， 惟 公 試 之 ． 」 於 是 袁 公 即 拔 箖 箊 竹 ， 竹 枝 上 枯 槁 ， 未折 墮 地 ，
女 即 捷 末 ． 袁 公 操 其 本 而 刺 處 女 ． 處 女 應 即 入 之 ， 三 入 ， 因 舉 杖 擊 袁 公 ． 袁 公 則 飛 上 樹，
變 為 白 猿 ． 遂 別 去 ．

見 越 王 ， 越 王 問 曰 ： 「 夫 劍 之 道 則 如 之 何 ？ 」 女 曰 ：「 妾 生 深 林 之 中 ， 長 於 無 人 之 野 ， 無 道 不 習 ，
不 達 諸 侯． 竊 好 擊 之 道 ， 誦 之 不 休 ． 妾 非 受 於 人 也 ， 而 忽 自 有 之． 」 越 王 曰 ： 「 其 道 如 何 ？ 」
女 曰 ： 「 其 道 甚 微 而 易 ，其 意 甚 幽 而 深 ． 道 有 門 戶 ， 亦 有 陰 陽 ． 開 門 閉 戶 ， 陰 衰陽 興 ．
凡 手 戰 之 道 ， 內 實 精 神 ， 外 示 安 儀 ， 見 之 似 好 婦， 奪 之 似 懼 虎 ， 布 形 候 氣 ， 與 神 俱 往 ，
杳 之 若 日 ， 偏 如滕 兔 ， 追 形 逐 影 ， 光 若 彿 彷 ， 呼 吸 往 來 ， 不 及 法 禁 ， 縱橫 逆 順 ， 直 復 不 聞 ． 斯 道 者 ， 一 人 當 百 ， 百 人 當 萬 ． 王欲 試 之 ， 其 驗 即 見 ． 」 越 王 大 悅 ， 即 加 女 號 ， 號 曰 「 越女 ． 」
乃 命 五 校 之 隊 長 、 高 才 習 之 ， 以 教 軍 士 ． 當 此 之時 皆 稱 越 女 之 劍 ．

於 是 范 蠡 復 進 善 射 者 陳 音 ． 音 ， 楚 人 也 ． 越 王 請 音 而問 曰 ： 「 孤 聞 子 善 射 ， 道 何 所 生 ？ 」

音 曰 ： 「 臣 ， 楚 之 鄙 人 ， 嘗 步 於 射 術 ， 未 能 悉 知 其 道． 」

越 王 曰 ： 「 然 願 子 一 二 其 辭 ． 」

音 曰 ： 「 臣 聞 弩 生 於 弓 ， 弓 生 於 彈 ， 彈 起 古 之 孝 子 ．」

越 王 曰 ： 「 孝 子 彈 者 柰 何 ？ 」

音 曰 ： 「 古 者 人 民 朴 質 ， 飢 食 鳥 獸 ， 渴 飲 霧 露 ， 死 則裹 以 白 茅 ， 投 於 中 野 ．
孝 子 不 忍 見 父 母 為 禽 獸 所 食 ， 故作 彈 以 守 之 ， 絕 鳥 獸 之 害 ． 故 歌 曰 ： 『 斷 竹 ， 續 竹 ， 飛土 ， 逐 害 』
之 謂 也 ． 於 是 神 農 皇 帝 弦 木 為 弧 ， 剡 木 為 矢， 弧 矢 之 利 ， 以 威 四 方 ． 黃 帝 之 後 ， 楚 有 弧 父 ． 弧 父 者，
生 於 楚 之 荊 山 ， 生 不 見 父 母 ， 為 兒 之 時 ， 習 用 弓 矢 ，所 射 無 脫 ． 以 其 道 傳 於 羿 ， 羿 傳 逄 蒙 ，
逄 蒙 傳 於 楚 琴 氏， 琴 氏 以 為 弓 矢 不 足 以 威 天 下 ． 當 是 之 時 ， 諸 侯 相 伐 ，兵 刃 交 錯 ， 弓 矢 之 威 不 能 制 服 ．
 琴 氏 乃 橫 弓 著 臂 ， 施 機設 樞 ， 加 之 以 力 ， 然 後 諸 侯 可 服 ． 琴 氏 傳 之 楚 三 侯 ， 所謂 句 亶 、 鄂 、 章 ，
人 號 麋 侯 、 翼 侯 、 魏 侯 也 ． 自 楚 之 三侯 傳 至 靈 王 ， 自 稱 之 楚 累 世 ， 蓋 以 桃 弓 棘 矢 而 備 鄰 國 也．
自 靈 王 之 後 ， 射 道 分 流 ， 百 家 能 人 用 莫 得 其 正 ． 臣 前人 受 之 於 楚 ， 五 世 於 臣 矣 ． 臣 雖 不 明 其 道 ，
惟 王 試 之 ．」

越 王 曰 ： 「 弩 之 狀 何 法 焉 ？ 」

陳 音 曰 ： 「 郭 為 方 城 ， 守 臣 子 也 ； 教 為 人 君 ， 命 所 起也 ； 牙 為 執 法 ， 守 吏 卒 也 ； 牛 為 中 將 ，
主 內 裹 也 ； 關 為守 禦 ， 檢 去 止 也 ； 錡 為 侍 從 ， 聽 人 主 也 ； 臂 為 道 路 ， 通所 使 也 ； 弓 為 將 軍 ，
主 重 負 也 ； 弦 為 軍 師 ， 禦 戰 士 也 ；矢 為 飛 客 ， 主 教 使 也 ； 金 為 實 敵 ， 往 不 止 也 ； 衛 為 副 使，
正 道 里 也 ； 又 為 受 教 ， 知 可 否 也 ； 縹 為 都 尉 ， 執 左 右也 ． 敵 為 百 死 ， 不 得 駭 也 ， 鳥 不 及 飛 ，
獸 不 暇 走 ， 弩 之所 向 ， 無 不 死 也 ， 臣 之 愚 劣 ， 道 悉 如 此 ． 」

越 王 曰 ： 「 願 聞 正 射 之 道 ． 」

音 曰 ： 「 臣 聞 正 射 之 道 ， 道 眾 而 微 ． 古 之 聖 人 射 ， 弩未 發 而 前 名 其 所 中 ． 臣 未 能 如 古 之 聖 人 ，
請 悉 其 要 ． 夫射 之 道 ， 身 若 戴 板 ， 頭 若 激 卵 ， 左 蹉 ， 右 足 橫 ， 左 手 若附 枝 ， 右 手 若 抱 兒 ，
舉 弩 望 敵 ， 翕 心 咽 煙 ， 與 氣 俱 發 ，得 其 和 平 ， 神 定 思 去 ， 去 止 分 離 ， 右 手 發 機 ， 左 手 不 知，
一 身 異 教 ， 豈 況 雄 雌 ？ 此 正 射 持 弩 之 道 也 ． 」

「 願 聞 望 敵 儀 表 ， 投 分 飛 矢 之 道 ． 」

音 曰 ： 「 夫 射 之 道 ， 從 分 望 敵 ， 合 以 參 連 ． 弩 有 斗 石， 矢 有 輕 重 ， 石 取 一 兩 ， 其 數 乃 平 ，
遠 近 高 下 ， 求 之 銖分 ． 道 要 在 斯 ， 無 有 遺 言 ． 」

越 王 曰 ： 「 善 ． 盡 子 之 道 ， 願 子 悉 以 教 吾 國 人 ． 」

音 曰 ： 「 道 出 於 天 ， 事 在 於 人 ， 人 之 所 習 ， 無 有 不 神． 」

於 是 乃 使 陳 音 教 士 習 射 於 北 郊 之 外 ， 三 月 ， 軍 士 皆 能用 弓 弩 之 巧 ．

陳 音 死 ， 越 王 傷 之 ， 葬 於 國 西 ， 號 其 葬 所 曰 陳 音 山 ．



吳 越 春 秋 勾 踐 伐 吳 外 傳 第十


勾踐十五年


勾 踐 十 五 年 ， 謀 伐 吳 ． 謂 大 夫 種 曰 ： 「 孤 用 夫 子 之 策， 免 於 天 虐 之 誅 ， 還 歸 於 國 ．
吾 誠 已 說 於 國 人 ， 國 人 喜 悅 ． 而 子 昔 日云 有 天 氣 即 來 陳 之 ， 今 豈 有 應 乎 ？ 」

種 曰 ： 「 吳 之 所 以 彊 者 ， 為 有 子 胥 ． 今 伍 子 胥 忠 諫 而死 ， 是 天 氣 前 見 ， 亡 國 之 證 也 ．
願 君 悉 心 盡 意 ， 以 說 國人 ． 」

越 王 曰 ： 「 聽 孤 說 國 人 之 辭 ： 寡 人 不 知 其 力 之 不 足 以大 國 報 讎 ， 以 暴 露 百 姓 之 骨 於 中 原 ．
此 則 寡 人 之 罪 也 ．寡 人 誠 更 其 術 ． 於 是 乃 葬 死 問 傷 ， 弔 有 憂 ， 賀 有 喜 ， 送往 迎 來 ，
除 民 所 害 ， 然 後 卑 事 夫 差 ， 往 宦 士 三 百 人 於 吳． 吳 封 孤 數 百 里 之 地 ，
因 約 吳 國 父 兄 昆 弟 而 誓 之 曰 ： 寡人 聞 古 之 賢 君 ， 四 方 之 民 歸 之 若 水 ． 寡 人 不 能 為 政 ，
將率 二 三 子 夫 婦 以 為 藩 輔 ． 令 壯 者 無 娶 老 妻 ， 老 者 無 娶 壯婦 ． 女 子 十 七 未 嫁 ， 其 父 母 有 罪 ；
丈 夫 二 十 不 娶 ， 其 父母 有 罪 ． 將 免 者 以 告 於 孤 ， 令 醫 守 之 ． 生 男 二 ， 貺 之 以壺 酒 、 一 犬 ，
生 女 二 ， 賜 以 壺 酒 、 一 豚 ． 生 子 三 人 ， 孤以 乳 母 ； 生 子 二 人 ， 孤 與 一 養 ． 長 子 死 ， 三 年 釋 吾 政 ，
季 子 死 ， 三 月 釋 吾 政 ， 必 哭 泣 葬 埋 之 ， 如 吾 子 也 ． 令 孤子 、 寡 婦 、 疾 疹 、 貧 病 者 納 官 ，
其 子 欲 仕 ， 量 其 居 ， 好其 衣 ， 飽 其 食 而 簡 銳 之 ． 凡 四 方 之 士 來 者 ， 必 朝 而 禮 之．
載 飯 與 羹 以 游 國 中 ， 國 中 僮 子 戲 而 遇 孤 ， 孤 餔 而 啜 之施 以 愛 ， 問 其 名 ． 非 孤 飯 不 食 ，
非 夫 人 事 不 衣 ． 七 年 不收 國 ， 民 家 有 三 年 之 畜 ． 男 即 歌 樂 ， 女 即 會 笑 ．
今 國 之父 兄 日 請 於 孤 曰 ： 『 昔 夫 差 辱 吾 君 王 於 諸 侯 ， 長 為 天 下所 恥 ． 今 越 國 富 饒 ，
君 王 節 儉 ， 請 可 報 恥 ． 』 孤 辭 之 曰： 昔 者 我 辱 也 ， 非 二 三 子 之 罪 也 ． 如 寡 人 者 ，
何 敢 勞 吾國 之 人 ， 以 塞 吾 之 宿 讎 ． 父 兄 又 復 請 曰 ： 『 誠 四 封 之 內， 盡 吾 君 子 ， 子 報 父 仇 ，
臣 復 君 隙 ， 豈 敢 有 不 盡 力 者 乎？ 臣 請 復 戰 ， 以 除 君 王 之 宿 讎 ． 』 孤 悅 而 許 之 ． 」

大 夫 種 曰 ： 「 臣 觀 吳 王 得 志 於 齊 晉 ， 謂 當 遂 涉 吾 地 ，以 兵 臨 境 ． 今 疲 師 休 卒 ， 一 年 而 不 試 ，
以 忘 於 我 ， 我 不可 以 怠 ． 臣 當 卜 之 於 天 ， 吳 民 既 疲 於 軍 ， 困 於 戰 鬥 ， 市無 赤 米 之 積 ，
國 廩 空 虛 ， 其 民 必 有 移 徙 之 心 ， 寒 就 蒲 贏於 東 海 之 濱 ． 夫 占 ， 兆 人 事 ， 又 見 於 卜 筮 ．
王 若 起 師 以可 會 之 ， 利 犯 吳 之 邊 鄙 ， 未 可 往 也 ． 吳 王 雖 無 伐 我 之 心， 亦 雖 動 之 以 怒 ？
不 如 詮 其 間 ， 以 知 其 意 ． 」

越 王 曰 ： 「 孤 不 欲 有 征 伐 之 心 ， 國 人 請 戰 者 三 年 矣 ，吾 不 得 不 從 民 人 之 欲 ．
今 聞 大 夫 種 諫 難 ． 」

越 父 兄 又 諫 曰 ： 「 吳 可 伐 ， 勝 則 滅 其 國 ， 不 勝 則 困 其兵 ． 吳 國 有 成 ， 王 與 之 盟 ．
功 名 聞 於 諸 侯 ． 」

王 曰 ： 「 善 ． 」 於 是 乃 大 會 群 臣 而 令 之 曰 ： 「 有 敢 諫伐 吳 者 ， 罪 不 赦 ． 」

蠡 種 相 謂 曰 ： 「 吾 諫 已 不 合 矣 ， 然 猶 聽 君 王 之 令 ． 」

越 王 會 軍 列 士 ， 而 大 誡 眾 而 誓 之 曰 ： 「 寡 人 聞 古 之 賢君 ， 不 患 其 眾 不 足 ， 而 患 其 志 行 之 少 恥 也 ．
今 夫 差 衣 水犀 甲 者 十 有 三 萬 人 ， 不 患 其 志 行 之 少 恥 也 ， 而 患 其 眾 之不 足 ． 今 寡 人 將 助 天 威 ，
吾 不 欲 匹 夫 之 小 勇 也 ， 吾 欲 士卒 進 則 思 賞 ， 退 則 避 刑 ． 」 於 是 越 民 父 勉 其 子 ， 兄 勸 其弟 ，
曰 ： 「 吳 可 伐 也 ． 」

越 王 復 召 范 蠡 謂 曰 ： 「 吳 已 殺 子 胥 ， 道 諛 者 眾 ． 吾 國之 民 ， 又 勸 孤 伐 吳 ． 其 可 伐 乎 ？ 」
范 蠡 曰 ： 「 未 可 ， 須明 年 之 春 ， 然 後 可 耳 ． 」 王 曰 ： 「 何 也 ？ 」 范 蠡 曰 ：
「臣 觀 吳 王 北 會 諸 侯 於 黃 池 ， 精 兵 從 王 ， 國 中 空 虛 ， 老 弱在 後 ， 太 子 留 守 ． 兵 始 出 境 未 遠 ，
聞 越 掩 其 空 虛 ， 兵 還不 難 也 ． 不 如 來 春 ． 」

其 夏 六 月 丙 子 ， 勾 踐 復 問 ， 范 蠡 曰 ： 「 可 伐 矣 ． 」 乃發 習 流 二 千 人 ， 俊 士 四 萬 ， 君 子 六 千 ，
諸 御 千 人 ． 以 乙酉 與 吳 戰 ， 丙 戌 遂 虜 殺 太 子 ， 丁 亥 入 吳 ， 焚 姑 胥 臺 ． 吳告 急 於 夫 差 ，
夫 差 方 會 諸 侯 於 黃 池 ， 恐 天 下 聞 之 ， 即 密不 令 洩 ． 已 盟 黃 池 ， 乃 使 人 請 成 於 越 ．
勾 踐 自 度 未 能 滅， 乃 與 吳 平 ．



勾踐二十一年


二 十 一 年 七 月 ， 越 王 復 悉 國 中 士 卒 伐 吳 ， 會 楚 使 申 包胥 聘 於 越 ． 越 王 乃 問 包 胥 曰 ： 「 吳 可 伐 耶 ？ 」
申 包 胥 曰 ： 「 臣 鄙 於 策謀 ， 未 足 以 卜 ． 」 越 王 曰 ： 「 吳 為 不 道 ， 殘 我 社 稷 ， 夷 吾 宗 廟 以 為 平原 ，
使 不 得 血 食 ． 吾 欲 與 之 徼 天 之 中 惟 是 輿 馬 、 兵 革 、卒 伍 既 具 ， 無 以 行 之 ． 誠 聞 於 戰 何 以 為 可 ？ 」
申 包 胥 曰： 「 臣 愚 不 能 知 ． 」 越 王 固 問 ， 包 胥 乃 曰 ： 「 夫 吳 良 國也 ， 傳 賢 於 諸 侯 ．
敢 問 君 王 之 所 戰 者 何 ？ 」 越 王 曰 ： 「在 孤 之 側 者 ， 飲 酒 食 肉 未 嘗 不 分 ， 孤 之 飲 食 不 致 其 味 ，
聽 樂 不 盡 其 聲 ， 求 以 報 吳 ． 願 以 此 戰 ． 」 包 胥 曰 ： 「 善則 善 矣 ， 未 可 以 戰 ． 」 越 王 曰 ：
「 越 國 之 中 ， 吾 慱 愛 以子 之 ， 忠 惠 以 養 之 ， 吾 今 修 寬 刑 ， 欲 民 所 欲 ， 去 民 所 惡， 稱 其 善 ，
掩 其 惡 ， 求 以 報 吳 ． 願 以 此 戰 ． 」 包 胥 曰 ：「 善 則 善 矣 ， 未 可 以 戰 ． 」 王 曰 ： 「 越 國 之 中 ，
富 者 吾安 之 ， 貧 者 吾 予 之 ， 救 其 不 足 ， 損 其 有 餘 ， 使 貧 富 不 失其 利 ，求 以 報 吳 ． 願 以 此 戰 ． 」
包 胥 曰 ： 「 善 則 善 矣 ，未 可 以 戰 ． 」 王 曰 ： 「 邦 國 南 則 距 楚 西 則 薄 晉 ， 北 則 望齊 ，
春 秋 奉 幣 、 玉 、 帛 、 子 女 以 貢 獻 焉 ， 未 嘗 敢 絕 ， 求以 報 吳 ． 願 以 此 戰 ． 」 包 胥 曰 ： 「 善 哉 ，
無 以 加 斯 矣 ，猶 未 可 戰 ． 夫 戰 之 道 ， 知 為 之 始 ， 以 仁 次 之 ， 以 勇 斷 之． 君 將 不 知 ，
即 無 權 變 之 謀 ， 以 別 眾 寡 之 數 ； 不 仁 則 不得 與 三 軍 同 飢 寒 之 節 ， 齊 苦 樂 之 喜 ；
不 勇 則 不 能 斷 去 就之 疑 ， 決 可 否 之 議 ． 」 於 是 越 王 曰 ： 「 敬 從 命 矣 ． 」

冬 ， 十 月 ， 越 王 乃 請 八 大 夫 曰 ： 「 昔 吳 為 不 道 ， 殘 我宗 廟 ， 夷 我 社 稷 以 為 平 原 ， 使 不 血 食 ．
吾 欲 徼 天 之 中 ，兵 革 既 具 ， 無 所 以 行 之 ． 吾 問 於 申 包 胥 ， 即 已 命 孤 矣 ，敢 告 諸 大 夫 如 何 ？ 」

大 夫 曳 庸 曰 ： 「 審 賞 則 可 戰 也 ． 審 其 賞 ， 明 其 信 ， 無功 不 及 ， 有 功 必 加 ， 則 士 卒 不 怠 ． 」
王 曰 ： 「 聖 哉 ！ 」

大 夫 苦 成 曰 ： 「 審 罰 則 可 戰 ． 審 罰 則 士 卒 望 而 畏 之 ，不 敢 違 命 ． 」 王 曰 ： 「 勇 哉 ！ 」

大 夫 文 種 曰 ： 「 審 物 則 可 戰 ． 審 物 則 別 是 非 ， 是 非 明察 ， 人 莫 能 惑 ． 」 王 曰 ： 「 辨 哉 ！ 」

大 夫 范 蠡 曰 ： 「 審 備 則 可 戰 ． 審 備 慎 守 以 待 不 虞 ， 備設 守 固 ， 必 可 應 難 ． 」 王 曰 ： 「 慎 哉 ！ 」

大 夫 皋 如 曰 ： 「 審 聲 則 可 戰 ． 審 於 聲 音 ， 以 別 清 濁 ．清 濁 者 ， 謂 吾 國 君 名 聞 於 周 室 ，
令 諸 侯 不 怨 於 外 ． 」 王曰 ： 「 得 哉 ！ 」

大 夫 扶 同 曰 ： 「 廣 恩 知 分 則 可 戰 ． 廣 恩 以 慱 施 ， 知 分而 不 外 ． 」 王 曰 ： 「 神 哉 ！ 」

大 夫 計 研 曰 ： 「 候 天 察 地 ， 參 應 其 變 則 可 戰 ． 天 變 地應 ， 人 道 便 利 ， 三 者 前 見 則 可 ． 」
王 曰 ： 「 明 哉 ！ 」

於 是 勾 踐 乃 退 齋 而 命 國 人 曰 ： 「 吾 將 有 不 虞 之 議 ， 自近 及 遠 ， 無 不 聞 者 ． 」 乃 復 命 有 司 與 國 人 曰 ：
「 承 命 有賞 皆 造 國 門 之 期 ， 有 不 從 命 者 ， 吾 將 有 顯 戮 ． 」 勾 踐 恐民 不 信 ， 使 以 征 不 義 聞 於 周 室 ，
令 諸 侯 不 怨 於 外 ． 令 國中 曰 ： 「 五 日 之 內 則 吾 良 人 矣 ， 過 五 日 之 外 ， 則 非 吾 之民 也 ， 又 將 加 之 以 誅 ． 」

教 令 既 行 ， 乃 入 命 於 夫 人 ． 王 背 屏 ， 夫 人 向 屏 而 立 ．王 曰 ： 「 自 今 日 之 後 ， 內 政 無 出 ， 外 政 無 入 ，
各 守 其 職， 以 盡 其 信 ． 內 中 辱 者 則 是 子 ， 境 外 千 里 辱 者 則 是 子 也． 吾 見 子 於 是 ， 以 為 明 誡 矣 ． 」
王 出 宮 ， 夫 人 送 王 不 過屏 ， 王 因 反 闔 其 門 ， 填 之 以 土 ． 夫 人 去 笄 ， 側 席 而 坐 ，安 心 無 容 ， 三 月 不 掃 ．

王 出 則 復 背 垣 而 立 ， 大 夫 向 垣 而 敬 ， 王 乃 令 大 夫 曰 ：「 食 士 不 均 ， 地 壤 不 修 ， 使 孤 有 辱 於 國 ，
是 子 之 罪 ； 臨敵 不 戰 ， 軍 士 不 死 ， 有 辱 於 諸 侯 ， 功 隳 於 天 下 ， 是 孤 之責 ． 自 今 以 往 ， 內 政 無 出 ，
外 政 無 入 ， 吾 固 誡 子 ． 」 大夫 ： 「 敬 受 命 矣 ． 」 王 乃 出 ， 大 夫 送 出 垣 ， 反 闔 外 宮 之門 ，
填 之 以 土 ． 大 夫 側 席 而 坐 ， 不 御 五 味 ， 不 答 所 勸 ．

勾 踐 有 命 於 夫 人 、 大 夫 曰 ： 「 國 有 守 禦 ． 」

乃 坐 露 壇 之 上 ， 列 鼓 而 鳴 之 ． 軍 行 成 陣 ， 即 斬 有 罪 者三 人 以 徇 於 軍 ， 令 曰 ： 「 不 從 吾 令 者 ，
如 斯 矣 ！ 」

明 日 徙 軍 於 郊 ， 斬 有 罪 者 三 人 徇 之 於 軍 ， 令 曰 ： 「 不從 吾 令 者 ， 如 斯 矣 ！ 」

王 乃 令 國 中 不 行 者 ， 與 之 訣 而 告 之 曰 ： 「 爾 安 土 守 職， 吾 方 往 征 討 我 宗 廟 之 讎 ， 以 謝 於 二 三 子 ． 」
令 國 人 各送 其 子 弟 於 郊 境 之 上 ， 軍 士 各 與 父 兄 昆 弟 取 訣 ． 國 人 悲哀 ， 皆 作 離 別 相 去 之 詞 ， 曰 ：

「 躒 躁 摧 長 恧 兮 ， 擢 戟 馭 殳 ， 所 離 不 降 兮 ， 以 泄 我 王氣 蘇 ． 三 軍 一 飛 降 兮 ， 所 向 皆 殂 ． 一 士 判 死 兮 ，
而 當 百夫 ． 道 祐 有 德 兮 ， 吳 卒 自 屠 ． 雪 我 王 宿 恥 兮 ， 威 振 八 都． 軍 伍 難 更 兮 ， 勢 如 貔 貙 ．
行 行 各 努 力 兮 ， 於 乎 ， 於 乎！ 」 於 是 ， 觀 者 莫 不 悽 惻 ．

明 日 ， 復 徙 軍 於 境 上 ， 斬 有 罪 者 三 人 徇 之 於 軍 ， 曰 ：「 有 不 從 令 者 ，如 此 ！ 」

後 三 日 ， 復 徙 軍 於 檇 李 ， 斬 有 罪 者 三 人 以 徇 於 軍 ， 曰： 「 其 搖 心 匿 行 ， 不 當 敵 者 ， 如 斯 矣 ！ 」

勾 踐 乃 命 有 司 大 徇 軍 ， 曰 ： 「 其 有 父 母 無 昆 弟 者 ， 來告 我 ． 我 有 大 事 ， 子 離 父 母 之 養 ，
親 老 之 愛 ， 赴 國 家 之急 ． 子 在 軍 寇 之 中 ， 父 母 昆 弟 有 在 疾 病 之 地 ，
吾 視 之 如吾 父 母 昆 弟 之 疾 病 也 ； 其 有 死 亡 者 ， 吾 葬 埋 殯 送 之 ， 如吾 父 母 昆 弟 之 有 死 亡 葬 埋 之 矣 ． 」

明 日 ， 又 徇 於 軍 ， 曰 ： 「 士 有 疾 病 不 能 隨 軍 從 兵 者 ，吾 予 其 醫 藥 ， 給 其 麋 粥 ， 與 之 同 食 ． 」

明 日 ， 又 徇 於 軍 ， 曰 ： 「 筋 力 不 足 以 勝 甲 兵 ， 志 行 不足 以 聽 王 命 者 ， 吾 輕 其 重 ， 和 其 任 ． 」

明 日 ， 旋 軍 於 江 南 ， 更 陳 嚴 法 ， 復 誅 有 罪 者 五 人 徇 曰： 「 吾 愛 士 也 ， 雖 吾 子 不 能 過 也 ；
及 其 犯 誅 ， 自 吾 子 亦不 能 脫 也 ． 」

恐 軍 士 畏 法 不 使 ， 自 謂 未 能 得 士 之 死 力 ， 道 見 蛙 張 腹而 怒 ， 將 有 戰 爭 之 氣 ， 即 為 之 軾 ．
其 士 卒 有 問 於 王 曰 ：「 君 何 為 敬 蛙 蟲 而 為 之 軾 ？ 」 勾 踐 曰 ： 「 吾 思 士 卒 之 怒久 矣 ，
而 未 有 稱 吾 意 者 ． 今 蛙 蟲 無 知 之 物 ， 見 敵 而 有 怒氣 ， 故 為 之 軾 ． 」 於 是 軍 士 聞 之 ，
莫 不 懷 心 樂 死 ， 人 致其 命 ．

有 司 、 將 軍 ， 大 徇 軍 中 曰 ： 「 隊 各 自 令 其 部 ， 部 各 自令 其 士 ： 歸 而 不 歸 ， 處 而 不 處 ，
進 而 不 進 ， 退 而 不 退 ，左 而 不 左 ， 右 而 不 右 ， 不 如 令 者 ， 斬 ！ 」

於 是 吳 悉 兵 屯 於 江 北 ， 越 軍 於 江 南 ． 越 王 中 分 其 師 以為 左 右 軍 ， 皆 被 兕 甲 又 令 安 廣 之 人 ，
佩 石 碣 之 矢 ， 張 盧生 之 弩 ． 躬 率 君 子 之 軍 六 千 人 ， 以 為 中 陣 ．

明 日 ， 將 戰 於 江 ． 乃 以 黃 昏 令 於 左 軍 ， 銜 枚 溯 江 而 上五 里 ， 以 須 吳 兵 ． 復 令 於 右 軍 ，
銜 枚 踰 江 十 里 ， 復 須 吳兵 ． 於 夜 半 ， 使 左 軍 涉 江 ， 鳴 鼓 ， 中 水 以 待 吳 發 ． 吳 師聞 之 ， 中 大 駭 ，
相 謂 曰 ： 「 今 越 軍 分 為 二 師 ， 將 以 使 攻我 眾 ． 」 亦 即 以 夜 暗 中 分 其 師 以 圍 越 ．
越 王 陰 使 左 右 軍與 吳 望 戰 ， 以 大 鼓 相 聞 ； 潛 伏 其 私 卒 六 千 人 ， 銜 枚 不 鼓攻 吳 ． 吳 師 大 敗 ．
越 之 左 右 軍 乃 遂 伐 之 ， 大 敗 之 於 囿 ，又 敗 之 於 郊 ， 又 敗 之 於 津 ， 如 是 三 戰 三 北 ， 俓 至 吳 ，
圍吳 於 西 城 ．

吳 王 大 懼 ， 夜 遁 ． 越 王 追 奔 攻 吳 ， 兵 入 於 江 陽 松 陵 ，欲 入 胥 門 ， 來 至 六 七 里 ， 望 吳 南 城 ，
見 伍 子 胥 頭 巨 若 車輪 ， 目 若 耀 電 ， 鬚 髮 四 張 ， 射 於 十 里 ． 越 軍 大 懼 ， 留 兵假 道 ． 即 日 夜 半 ，
暴 風 疾 雨 ， 雷 奔 電 激 ， 飛 石 揚 砂 ， 疾於 弓 弩 ． 越 軍 壞 敗 ， 松 陵 卻 退 ， 兵 士 僵 斃 ， 人 眾 分 解 ，
莫 能 救 止 ． 范 蠡 、 文 種 乃 稽 顙 肉 袒 ， 拜 謝 子 胥 ， 願 乞 假道 ． 子 胥 乃 與 種 、 蠡 夢 曰 ：
「 吾 知 越 之 必 入 吳 矣 ， 故 求置 吾 頭 於 南 門 ， 以 觀 汝 之 破 吳 也 ． 惟 欲 以 窮 夫 差 ． 定 汝入 我 之 國 ，
吾 心 又 不 忍 ， 故 為 風 雨 以 還 汝 軍 ． 然 越 之 伐吳 ， 自 是 天 也 ， 吾 安 能 止 哉 ？ 越 如 欲 入 ，
更 從 東 門 ， 我當 為 汝 開 道 ， 貫 城 以 通 汝 路 ． 」 於 是 越 軍 明 日 更 從 江 出， 入 海 陽 ， 於 三 道 之 翟 水 ，
乃 穿 東 南 隅 以 達 ， 越 軍 遂 圍吳 ．

守 一 年 ， 吳 師 累 敗 ． 遂 棲 吳 王 於 姑 胥 之 山 ． 吳 使 王 孫駱 肉 袒 膝 行 而 前 ， 請 成 於 越 王 ， 曰 ：
「 孤 臣 夫 差 ， 敢 布腹 心 ： 異 日 得 罪 於 會 稽 ， 夫 差 不 敢 逆 命 ， 得 與 君 王 結 成以 歸 ．
今 君 王 舉 兵 而 誅 孤 臣 ， 孤 臣 惟 命 是 聽 ， 意 者 猶 以今 日 之 姑 胥 ， 曩 日 之 會 稽 也 ． 若 徼 天 之 中 ，
得 赦 其 大 辟， 則 吳 願 長 為 臣 妾 ． 」 勾 踐 不 忍 其 言 ， 將 許 之 成 ． 范 蠡曰 ： 「 會 稽 之 事 ，
天 以 越 賜 吳 ， 吳 不 取 ； 今 天 以 吳 賜 越， 越 可 逆 命 乎 ？ 且 君 王 早 朝 晏 罷 ， 切 齒 銘 骨 ， 謀 之 二 十餘 年 ，
豈 不 緣 一 朝 之 事 耶 ？ 今 日 得 而 棄 之 ， 其 計 可 乎 ？天 與 不 取 ， 還 受 其 咎 ． 君 何 忘 會 稽 之 厄 乎 ？ 」
勾 踐 曰 ：「 吾 欲 聽 子 言 ， 不 忍 對 其 使 者 ． 」 范 蠡 遂 鳴 鼓 而 進 兵 曰： 「 王 已 屬 政 於 執 事 ，
使 者 急 去 ， 不 時 得 罪 ． 」 吳 使 涕泣 而 去 ． 勾 踐 憐 之 ， 使 令 入 謂 吳 王 曰 ： 「 吾 置 君 於 甬 東，
給 君 夫 婦 三 百 餘 家 ， 以 沒 王 世 ， 可 乎 ？ 」 吳 王 辭 曰 ：「 天 降 禍 於 吳 國 ， 不 在 前 後 ， 正 孤 之 身 ，
失 滅 宗 廟 社 稷者 ． 吳 之 土 地 、 民 臣 ， 越 既 有 之 ， 孤 老 矣 ， 不 能 臣 王 ．」 遂 伏 劍 自 殺 ．

勾 踐 已 滅 吳 ， 乃 以 兵 北 渡 江 淮 ， 與 齊 、 晉 諸 侯 會 于 徐州 ， 致 貢 於 周 ． 周 元 王 使 人 賜 勾 踐 ，
已 受 命 號 去 ， 還 江南 ， 以 淮 上 地 與 楚 ， 歸 吳 所 侵 宋 地 ， 與 魯 泗 東 方 百 里 ．當 是 之 時 ，
越 兵 橫 行 於 江 淮 之 上 ， 諸 侯 畢 賀 ， 號 稱 霸 王．

越 王 還 於 吳 ， 當 歸 而 問 於 范 蠡 曰 ： 「 何 子 言 之 其 合 於天 ？ 」 范 蠡 曰 ： 「 此 素 女 之 道 ， 一 言 即 合 ．
大 王 之 事 ，王 問 為 實 ， 金 匱 之 要 在 於 上 下 ． 」 越 王 曰 ： 「 善 哉 ！ 吾不 稱 王 其 可 悉 乎 ？ 」
蠡 曰 ： 「 不 可 ． 昔 吳 之 稱 王 ， 僭 天子 之 號 ， 天 變 於 上 ， 日 為 陰 蝕 ． 今 君 遂 僭 號 不 歸 ，
恐 天變 復 見 ． 」

越 王 不 聽 ， 還 於 吳 ， 置 酒 文 臺 ， 群 臣 為 樂 ， 乃 命 樂 作伐 吳 之 曲 ． 樂 師 曰 ： 「 臣 聞 即 事 作 操 ，
功 成 作 樂 ． 君 王崇 德 ， 誨 化 有 道 之 國 ， 誅 無 義 之 人 ， 復 讎 還 恥 ， 威 加 諸侯 ， 受 霸 王 之 功 ．
功 可 象 於 圖 畫 ， 德 可 刻 於 金 石 ， 聲 可託 於 絃 管 ， 名 可 留 於 竹 帛 ． 臣 請 引 琴 而 鼓 之 ． 」
遂 作 『章  暢 』 辭 曰 ： 「 屯 乎 ！ 今 欲 伐 吳 可 未 耶 ？ 」 大 夫 種、 蠡 曰 ： 「 吳 殺 忠 臣 伍 子 胥 ，
今 不 伐 吳 人 何 須 ？ 」

大 夫 種 進 祝 酒 ， 其 辭 曰 ： 「 皇 天 祐 助 ， 我 王 受 福 ． 良臣 集 謀 ， 我 王 之 德 ． 宗 廟 輔 政 ，
鬼 神 承 翼 ． 君 不 忘 臣 ，臣 盡 其 力 ． 上 天 蒼 蒼 ， 不 可 掩 塞 ． 觴 酒 二 升 ， 萬 福 無 極！ 」
於 是 越 王 默 然 無 言 ．

大 夫 種 曰 ： 「 我 王 賢 仁 ， 懷 道 抱 德 ． 滅 讎 破 吳 ， 不 忘返 國 ． 賞 無 所 吝 ， 群 邪 杜 塞 ．
君 臣 同 和 ， 福 祐 千 億 ． 觴酒 二 升 ， 萬 歲 難 極 ！ 」 臺 上 群 臣 大 悅 而 笑 ， 越 王 面 無 喜色 ．

范 蠡 知 勾 踐 愛 壤 土 ， 不 惜 群 臣 之 死 ， 以 其 謀 成 國 定 ，必 復 不 須 功 而 返 國 也 ．
故 面 有 憂 色 而 不 悅 也 ．

范 蠡 從 吳 欲 去 ， 恐 勾 踐 未 返 ， 失 人 臣 之 義 ， 乃 從 入 越． 行 ， 謂 文 種 曰 ： 「 子 來 去 矣 ！
越 王 必 將 誅 子 ． 」 種 不然 言 ． 蠡 復 為 書 遺 種 曰 ： 「 吾 聞 天 有 四 時 ， 春 生 冬 伐 ；人 有 盛 衰 ，
泰 終 必 否 ． 知 進 退 存 亡 而 不 失 其 正 ， 惟 賢 人乎 ！ 蠡 雖 不 才 ， 明 知 進 退 ． 高 鳥 已 散 ， 良 弓 將 藏 ；
狡 兔已 盡 ， 良 犬 就 烹 ． 夫 越 王 為 人 ， 長 頸 鳥 啄 ， 鷹 視 狼 步 ．可 與 共 患 難 ， 而 不 可 共 處 樂 ；
可 與 履 危 ， 不 可 與 安 ． 子若 不 去 ， 將 害 於 子 ， 明 矣 ． 」 文 種 不 信 其 言 ． 越 王 陰 謀范 蠡 ，
議 欲 去 徼 倖 ．



勾踐二十四年


二 十 四 年 九 月 丁 未 ， 范 蠡 辭 於 王 ， 曰 ： 「 臣 聞 主 憂 臣勞 ， 主 辱 臣 死 ， 義 一 也 ． 今 臣 事 大 王 ，
前 則 無 滅 未 萌 之 端 ， 後 則 無 救已 傾 之 禍 ． 雖 然 ， 臣 終 欲 成 君 霸 國 ， 故 不 辭 一 死 一 生 ．
臣 竊 自 惟 乃 使於 吳 王 之 慚 辱 ． 蠡 所 以 不 死 者 ， 誠 恐 讒 於 太 宰 嚭 ， 成 伍 子 胥 之 事 ，
故不 敢 前 死 ， 且 須 臾 而 生 ． 夫 恥 辱 之 心 ， 不 可 以 大 ， 流 汗 之 愧 ， 不 可 以忍 ． 幸 賴 宗 廟 之 神 靈 ，
大 王 之 威 德 ， 以 敗 為 成 ， 斯 湯 武 克 夏 商 而 成 王業 者 ． 定 功 雪 恥 ， 臣 所 以 當 席 日 久 ． 臣 請 從 斯 辭 矣 ． 」
越 王 惻 然 泣 下 霑 衣 ． 言 曰 ：「 國 之 士 大 夫 是 子 ， 國 之 人 民 是 子 ， 使 孤 寄 身 託 號 以 俟命 矣 ．
今 子 云 去 ， 欲 將 逝 矣 ， 是 天 之 棄 越 而 喪 孤 也 ， 亦無 所 恃 者 矣 ． 孤 竊 有 言 ， 公 位 乎 ， 分 國 共 之 ，
去 乎 ， 妻子 受 戮 ． 」 范 蠡 曰 ： 「 臣 聞 君 子 俟 時 ， 計 不 數 謀 ， 死 不被 疑 ， 內 不 自 欺 ． 臣 既 逝 矣 ，
妻 子 何 法 乎 ？ 王 其 勉 之 ，臣 從 此 辭 ． 」 乃 乘 扁 舟 ， 出 三 江 ， 入 五 湖 ， 人 莫 知 其 所適 ．

范 蠡 既 去 ， 越 王 愀 然 變 色 ， 召 大 夫 種 曰 ： 「 蠡 可 追 乎？ 」 種 曰 ： 「 不 及 也 ． 」 王 曰 ：
「 柰 何 ？ 」 種 曰 ： 「 蠡去 時 ， 陰 畫 六 ， 陽 畫 三 ， 日 前 之 神 ， 莫 能 制 者 ． 玄 武 天空 威 行 ，
孰 敢 止 者 ？ 度 天 關 ， 涉 天 梁 ， 後 入 天 一 ． 前 翳神 光 ， 言 之 者 死 ， 視 之 者 狂 ． 臣 願 大 王 勿 復 追 也 ．
蠡 終不 還 矣 ． 」 越 王 乃 收 其 妻 子 ， 封 百 里 之 地 ， 有 敢 侵 之 者， 上 天 所 殃 ．
於 是 越 王 乃 使 良 工 鑄 金 象 范 蠡 之 形 ， 置 之坐 側 ， 朝 夕 論 政 ．

自 是 之 後 ， 計 研 佯 狂 ， 大 夫 、 曳 庸 、 扶 同 、 皋 如 之 徒， 日 益 疏 遠 ， 不 親 於 朝 ． 大 夫 種 內 憂 不 朝 ，
人 或 讒 之 於王 曰 ： 「 文 種 棄 宰 相 之 位 ， 而 令 君 王 霸 於 諸 侯 ． 今 官 不加 增 ， 位 不 益 封 ，
乃 懷 怨 望 之 心 ， 憤 發 於 內 ， 色 變 於 外， 故 不 朝 耳 ． 」 異 日 種 諫 曰 ： 「 臣 所 以 在 朝 而 晏 罷 ，
若身 疾 作 者 ， 但 為 吳 耳 ． 今 已 滅 之 ， 王 何 憂 乎 ？ 」 越 王 默然 ． 時 魯 哀 公 患 三 桓 ，
欲 因 諸 侯 以 伐 之 ； 三 桓 亦 患 哀 公之 怒 ， 以 故 君 臣 作 難 ． 哀 公 奔 陘 ， 三 桓 攻 哀 公 ， 公 奔 衛，
又 奔 越 ． 魯 國 空 虛 ， 國 人 悲 之 ， 來 迎 哀 公 ， 與 之 俱 歸． 勾 踐 憂 文 種 之 不 圖 ，
故 不 為 哀 公 伐 三 桓 也 ．



勾踐二十五年


二 十 五 年 ， 丙 午 平 旦 ， 越 王 召 相 國 大 夫 種 而 問 之 ： 「吾 聞 知 人 易 ， 自 知 難 ． 其 知 相 國 何 如 人 也 ？ 」
種 曰 ： 「 哀 哉 ！ 大 王 知臣 勇 也 ， 不 知 臣 仁 也 ； 知 臣 忠 也 ， 不 知 臣 信 也 ． 臣 誠 數 以 損 聲 色 ，
滅淫 樂 奇 說 怪 論 ， 盡 言 竭 忠 ， 以 犯 大 王 ， 逆 心 咈 耳 ， 必 以 獲 罪 ． 臣 非 敢愛 死 不 言 ， 言 而 後 死 ，
昔 子 胥 於 吳 矣 ． 夫 差 之 誅 也 ， 謂 臣 曰 ： 『 狡 兔死 ， 良 犬 烹 ， 敵 國 滅 ， 謀 臣 亡 ． 』 范 蠡 亦 有 斯 言 ．
何 大 王 問 犯『 玉 門』 之 第 八 ， 臣 見 王 志 也 ． 」 越 王 默 然 不 應 ． 大 夫 亦 罷 ．

哺 其 耳 以 成 人 惡 ． 其 妻 曰 ： 「 君 賤 一 國 之 相 ， 少 王 祿乎 ？ 臨 食 不 亨 ， 哺 以 惡 何 ？ 妻 子 在 側 ，
匹 夫 之 能 自 致 ，相 國 尚 何 望 哉 ！ 無 乃 為 貪 乎 ？ 何 其 志 忽 忽 若 斯 ？ 」 種 曰： 「 悲 哉 ！ 子 不 知 也 ．
吾 王 既 免 於 患 難 ， 雪 恥 於 吳 ． 我悉 徙 宅 自 投 死 亡 之 地 ， 盡 九 術 之 謀 ， 於 彼 為 佞 ， 在 君 為忠 ，
王 不 察 也 ， 乃 曰 ： 『 知 人 易 ， 自 知 難 ． 』 吾 答 之 ，又 無 他 語 ， 是 凶 妖 之 證 也 ． 吾 將 復 入 ，
恐 不 再 還 ， 與 子長 訣 ， 相 求 於 玄 冥 之 下 ． 」 妻 曰 ： 「 何 以 知 之 ？ 」 種 曰： 「 吾 見 王 時 ，
正 犯 玉 門 之 第 八 也 ， 辰 剋 其 日 ， 上 賊 於下 ， 是 為 亂 ， 醜 必 害 其 良 ． 今 日 剋 其 辰 ， 上 賊 下 止 ．
吾命 須 臾 之 間 耳 ． 」

越 王 復 召 相 國 ， 謂 曰 ： 「 子 有 陰 謀 兵 法 ， 傾 敵 取 國 九術 之 策 ， 今 用 三 已 破 彊 吳 ， 其 六 尚 在 子 ，
所 願 幸 以 餘 術， 為 孤 前 王 於 地 下 謀 吳 之 前 人 ． 」 於 是 種 仰 天 歎 曰 ： 「嗟 乎 ！ 吾 聞 大 恩 不 報 ，
大 功 不 還 ， 其 謂 斯 乎 ？ 吾 悔 不 隨范 蠡 之 謀 ， 乃 為 越 王 所 戮 ． 吾 不 食 善 言 ， 故 哺 以 人 惡 ．」
越 王 遂 賜 文 種 屬 盧 之 劍 ， 種 得 劍 又 歎 曰 ： 「 南 陽 之 宰而 為 越 王 之 擒 ！ 」 自 笑 曰 ： 「 後 百 世 之 末 ，
忠 臣 必 以 吾為 喻 矣 ． 」 遂 伏 劍 而 死 ．

越 王 葬 種 於 國 之 西 山 ， 樓 船 之 卒 三 千 餘 人 ， 造 鼎 足 之羨 ， 或 入 三 峰 之 下 ． 葬 七 年 ，
伍 子 胥 從 海 上 穿 山 脅 而 持種 去 ， 與 之 俱 浮 於 海 ． 故 前 潮 水 潘 候 者 ， 伍 子 胥 也 ，
後重 水 者 ， 大 夫 種 也 ．

越 王 既 已 誅 忠 臣 ， 霸 於 關 東 ， 從 瑯 邪 ， 起 觀 臺 ， 周 七里 ， 以 望 東 海 ． 死 士 八 千 人 ，
戈 船 三 百 艘 ． 居 無 幾 ， 射求 賢 士 ， 孔 子 聞 之 ， 從 弟 子 奉 先 生 雅 琴 禮 樂 奏 於 越 ．
越王 乃 被 唐 夷 之 甲 ， 帶 步 光 之 劍 ， 杖 屈 盧 之 矛 ， 出 死 士 ，以 三 百 人 為 陣 關 下 ．
孔 子 有 頃 到 ， 越 王 曰 ： 「 唯 ， 唯 ，夫 子 何 以 教 之 ？ 」 孔 子 曰 ： 「 丘 能 述 五 帝 三 王 之 道 ，
故奏 雅 琴 以 獻 之 大 王 ． 」 越 王 喟 然 歎 曰 ： 「 越 性 脆 而 愚 ，水 行 山 處 ， 以 船 為 車 ， 以 楫 為 馬 ，
往 若 飄 然 ， 去 則 難 從， 悅 兵 敢 死 ， 越 之 常 也 ． 夫 子 何 說 而 欲 教 之 ？ 」 孔 子 不答 ， 因 辭 而 去 ．

越 王 使 人 如 木 客 山 取 元 常 之 喪 ， 欲 徙 葬 琅 邪 ． 三 穿 元常 之 墓 ， 墓 中 生 熛 風 ， 飛 砂 石 以 射 人 ，
人 莫 能 入 ． 勾 踐曰 ： 「 吾 前 君 其 不 徙 乎 ？ 」 遂 置 而 去 ．

勾 踐 乃 使 使 號 令 齊 、 楚 、 秦 、 晉 皆 輔 周 室 ， 血 盟 而 去． 秦 桓 公 不 如 越 王 之 命 ，
勾 踐 乃 選 吳 越 將 士 西 渡 河 以 攻秦 ． 軍 士 苦 之 ， 會 秦 怖 懼 ， 逆 自 引 咎 ， 越 乃 還 軍 ． 軍 人悅 樂 ，
遂 作 『 河 梁 之 詩 』 ．

曰 ： 「 渡 河 梁 兮 渡 河 梁 ， 舉 兵 所 伐 攻 秦 王 ． 孟 冬 十 月多 雪 霜 ， 隆 寒 道 路 誠 難 當 ．
陣 兵 未 濟 秦 師 降 ， 諸 侯 怖 懼皆 恐 惶 ． 聲 傳 海 內 威 遠 邦 ， 稱 霸 穆 桓 齊 楚 莊 ， 天 下 安 寧壽 考 長 ．
悲 去 歸 兮 何 無 梁 ． 」 自 越 滅 吳 ， 中 國 皆 畏 之 ．



勾踐二十六年


二 十 六 年 ， 越 王 以 邾 子 無 道 而 執 以 歸 ， 立 其 太 子 何 ．冬 ， 魯 哀 公 以 三 桓 之 逼 來 奔 ，
越 王 欲 為 伐 三 桓 ， 以 諸 侯 大 夫 不 用 命 ，故 不 果 耳 ．



勾踐二十七年


二 十 七 年 冬 ， 勾 踐 寢 疾 將 卒 ， 謂 太 子 興 夷 曰 ： 「 吾 自禹 之 後 ， 承 元 常 之 德 ， 蒙 天 靈 之 祐 ，
神 祗 之 福 ， 從 窮 越 之 地 籍 ， 楚 之前 鋒 ， 以 摧 吳 王 之 干 戈 ． 跨 江 涉 淮 ， 從 晉 齊 之 地 ， 功 德 巍 巍 ．
自 致 於斯 ， 其 可 不 誡 乎 ？ 夫 霸 者 之 後 ， 難 以 久 立 ， 其 慎 之 哉 ！」 遂 卒 ．

興 夷 即 位 一 年 卒 ， 子 翁 ； 翁 卒 ， 子 不 揚 ； 不 揚 卒 ， 子無 彊 ； 彊 卒 ， 子 玉 ； 玉 卒 ， 子 尊 ；
尊 卒 ， 子 親 ． 自 勾 踐至 于 親 ， 其 歷 八 主 ， 皆 稱 霸 ， 積 年 二 百 二 十 四 年 ， 親 眾皆 失 ，
而 去 琅 邪 ， 徙 於 吳 矣 ．

自 黃 帝 至 少 康 十 世 ， 自 禹 受 禪 至 少 康 即 位 六 世 ， 為 一百 四 十 四 年 ， 少 康 去 顓 頊 即 位 ，
四 百 二 十 四 年 ．

黃 帝 → 昌 意 → 顓 頊 → 鯀 → 禹 → 啟 → 太 康 → 仲 廬 → 相 → 少 康 → 無 余 → 無 壬 （ 去 無 余 十 世 ） →
無 擇 → 夫 譚 → 元 常 → 勾 踐 → 興夷 → 不 壽 → 不 揚 → 無 彊 → 魯 穆 柳 有 幽 公 為 名 ， 王 侯 自 稱為 君 → 尊 → 親 ， 失 琅 邪 ， 為 楚 所 滅 ．

勾 踐 至 王 親 ， 歷 八 主 ， 格 霸 二 百 二 十 四 年 ． 從 無 余 越國 始 封 ， 至 餘 善 返 越 國 空 滅 ，
凡 一 千 九 百 二 十 二 年 ．


　                                                                  　 　 　 大 德 十 年 歲 在 丙 午 三 月 音 註
                                                                      　 　 　 越 六 月 書 成 刊 板 十 二 月 畢 工